title: ১৯১৫ সিঙ্গাপুর বিদ্রোহ

text: ১৯১৫ সালের ২৭ জানুয়ারি কর্নেল মার্টিন ঘোষণা করেন যে ৫ম লাইট ইনফেন্ট্রি হংকংয়ে পাঠানো হবে। সিহাপীদের মধ্যে গুজব ছড়িয়ে পড়ে যে তাদের এর পরিবর্তে মুসলিমদের বিপক্ষে লড়ার জন্য ইউরোপ বা তুরস্কে পাঠানো হবে। পরে একটি অনুসন্ধানের মাধ্যমে তিনজন ভারতীয় অফিসার সুবেদার দুন্দি খান, জমাদার ক্রিস্টি খান ও জমাদার আলি খানকে এর মূল হোতা বলে শনাক্ত করা হয়। ১৯১৫ সালের ফেব্রুয়ারি মাসে হংকং যাওয়ার চূড়ান্ত আদেশ আসার পর এই তিনজন ও অন্যান্য নেতারা এখনই বিদ্রোহ করার সময় বলে সিদ্ধান্ত নেন। ১৫ ফেব্রুয়ারি সিঙ্গাপুরের জেনারেল অফিসার কমান্ডিং বিদায়ী প্যারেডে ভাষণ দেন। এতে তিনি গন্তব্য হিসেবে হংকংয়ের নাম উল্লেখ করেননি। একই দিন বিকাল ৩:৩০ মিনিটে রেজিমেন্টের আটটি কোম্পানির মধ্যে চারটি রাজপুত কোম্পানি ও ১০০ মালয় স্টেটস গাইড বিদ্রোহ করে। অধিকাংশ পাঠান সিপাহী বিদ্রোহ করেনি তবে তারা সন্দেহগ্রস্ত হয়ে পড়ে। শৃঙ্খলা ফিরিয়ে আনার প্রচেষ্টায় দুইজন ব্রিটিশ অফিসার নিহত হন। বিদ্রোহীরা নিজেদের তিনটি দলে ভাগ করে। একশ জনের একটি দল তাংলিন ব্যারাক থেকে গোলাবারুদ আনার জন্য অগ্রসর হয়। এখানে জার্মান লাইট ক্রুসার এসএমএস এমডিনের ক্রু সদস্যরাসহ ৩০৯ জন জার্মান ব্রিটিশদের কর্তৃক অন্তরীণ ছিল। বিদ্রোহীরা অফিসার ও ক্যাম্প প্রহরীদের উপর ঝাপিয়ে পড়ে। নিহতদের মধ্যে ছিলেন সেকেন্ড লেফটেন্যান্ট জে লাভ মন্টোগোমারি, রাইফেলসঃ সার্জেন্ট জি ওয়াল্ড (রিজার্ভ) ইঞ্জিনিয়ার; কর্পোরাল ডি ম্যাকগিলভরে, রাইফেলস; কর্পোরাল জি ও লসন, সাইলিস্ট স্কাউটস; ল্যান্স কর্পোরাল জে জি ই হার্পা‌র, রাইফেলস; প্রাইভেট বি সি ক্যামেরুন, রাইফেলস; প্রাইভেট এফ এস ড্রেসডেল, রাইফেলস; ও প্রাইভেট এ জে জি হল্ট, রাইফেলস। তিনজন ব্রিটিশ ও একজন জার্মান আহত হয় কিন্তু হামলায় বেঁচে যায়। জারমানদেরকে দলে টানার জন্য বিদ্রোহীরা চেষ্টা চালায়। কিন্তু আচমকা ঘটনার কারণে তারা এতে যোগ দিতে অপারগা প্রকাশ করে। কিছু জার্মান নাবিক ও রিজার্ভ বিদ্রোহীদের সাথে যোগ দিতে ইচ্ছুক ছিল কিন্তু অধিকাংশই নিরপেক্ষ অবস্থান নেয়। পয়ত্রিশজন জার্মান পালাতে সক্ষম হয় এবং বাকিরা ব্যারাকে রয়ে যায়।


title: ১৯১৫ সিঙ্গাপুর বিদ্রোহ

text: চীনা নববর্ষের সময় থাকায় অধিকাংশ চীনা স্বেচ্ছাসেবীরা ছুটিতে ছিল। ফলে সিঙ্গাপুর বিদ্রোহীদের কাছে একরকম প্রতিরক্ষাহীন অবস্থায় পড়ে যায়। ব্রিটিশ সরকার অপ্রস্তুত হয়ে পড়ে। সামরিক আইন জারি করা হয় এওং এইচএমএস কাডমুসের মেরিনরা ব্রিটিশ, মালয়ী ও চীনা স্বেচ্ছাসেবীদের সাথে যোগ দিতে উপকূলের দিকে অগ্রসর হয়। ব্রিটিশ ভাইস এডমিরাল স্যার মার্টিন জেরাম মিত্র যুদ্ধজাহাজের কাছে সাহায্য চেয়ে রেডিও বার্তা পাঠান।


title: ১৯১৫ সিঙ্গাপুর বিদ্রোহ

text: একদল বিদ্রোহী ৫ম লাইট ইনফেন্ট্রির কমান্ডিং অফিসার লেফটেন্যান্ট কর্নেল ই ভি মার্টিনের বাংলো অবরোধ করে। মার্টি‌ন ও মালয় স্টেটস ভলান্টিয়ার রাইফেলসের একটি বিচ্ছিন্ন অংশ সারারাত অবস্থান ধরে রাখে। অনুগত সৈনিকরা তাদের সাথে যোগ দিতে চাইলে বিদ্রোহীদের সাথে মিশে যাওয়ার আশঙ্কায় তাদের সরে যেতে বলা হয়। দিনের আলো ফোটার পর প্রতিরক্ষাকারীরা রেজিমেন্টাল ব্যারাকের দখল নিতে সক্ষম হয়। বিদ্রোহীরা ছত্রভঙ্গ হয়ে পড়ে। সাধারণ জনতা শান্ত অবস্থায় থাকে। অন্যদিকে স্বেচ্ছাসেবী, নাবিক ও মেরিনাররা বিদ্রোহীদের সাথে খন্ডযুদ্ধ চালিয়ে যায়।


title: ১৯১৫ সিঙ্গাপুর বিদ্রোহ

text: ১৭ ফেব্রুয়ারি ফরাসি ক্রুসার "মন্টকাম", একটি রুশ সাহায্যকারী ক্রুসার "অরেল" ও জাপানি যুদ্ধজাহাজ "অটোয়া" ও "সুশিমা" এগিয়ে আসে। মিত্র সেনারা বিদ্রোহীদের দিকে অগ্রসর হয়। রক্তক্ষয়ী এক লড়াইয়ের পর অধিকাংশ বিদ্রোহী নিহত বা আহত হয়। যোগ্য নেতৃত্বের অভাবে বিদ্রোহ দিক হারিয়ে ফেলে এবং অনেক বিদ্রোহী আত্মসমর্পণ করে। বাকিরা মিত্রশক্তির উপর হামলা করার জন্য বনে পালিয়ে যায়। অনেকে জহর প্রণালী অতিক্রম করার চেষ্টা করে কিন্তু জহরের সুলতানের সেনাবাহিনীর কারণে ব্যর্থ হয়।


title: ১৯১৫ সিঙ্গাপুর বিদ্রোহ

text: ২০ ফেব্রুয়ারি রেঙ্গুন থেকে ১ম/৪র্থ ব্যাটেলিয়ন, কিংস শ্রপশায়ার লাইট ইনফেন্ট্রি এসে পৌছায়। তারা শেষ বিদ্রোহীদের পরাস্ত করে।


title: ১৯১৫ সিঙ্গাপুর বিদ্রোহ

text: ২৩ ফেব্রুয়ারি অনুসন্ধান আদালত বসে। প্রথমে গোপনে অনুষ্ঠিত হলেও পরে ন্যায়বিচার হচ্ছে তা বোঝানোর জন্য উন্মুক্ত করে দেয়া হয়। ১৫ মে পর্যন্ত এই কার্যক্রম চলে। অফিসার ও সাধারণ সৈনিকদের কাছ থেকে অনেক তথ্য পাওয়া গেলেও বিদ্রোহের কারণ চূড়ান্তভাবে নির্ণয় করা সম্ভব হয়নি। অনুসন্ধানের পর সিদ্ধান্ত হয় যে অভ্যন্তরীণ কেউ বিদ্রোহে উস্কানি দিয়েছে এবং তারা জাতীয়তাবাদি বা ধর্মীয় আবেগের অনুরুক্ত।


title: ১৯১৫ সিঙ্গাপুর বিদ্রোহ

text: সামরিক আদালতে ২০০ জনের বেশি সৈনিকের বিচার হয়। তাদের মধ্যে ৪৭ জনের মৃত্যুদন্ড দেয়া হয়। মৃত্যুদন্ডপ্রাপ্তদের মধ্যে কাসেম মনসুরও ছিলেন। তবে গদর পার্টির সাথে যোগাযোগ থাকা সক্রিয় জাতীয়তাবাদি হিসেবে নুর আলম শাহ উন্মোচিত হলেও তাকে বিচারের আওতায় আনা হয়নি। ব্রিটিশরা মুসলিম প্রজাদের মধ্যে অসন্তোষ সৃষ্টি করতে চাইছিল না তাই তাকে এর পরিবর্তে নির্বাসনে পাঠানো হয়। বিচারে ৬৪ জনকে যাবজ্জীবন দ্বীপান্তরের শাস্তি দেয়া হয়, ৭৩ জনকে ৭ থেকে ২০ বছর পর্যন্ত বিভিন্ন মেয়াদে কারাদন্ড দেয়া হয়। আউটরাম কারাগারে মৃত্যুদন্ডপ্রাপ্তদের প্রকাশ্যে ফায়ারিং স্কোয়াডে হত্যা করা হয়। প্রায় ১৫,০০০ জন লোক এসময় উপস্থিত ছিল। দ্য স্ট্রেইটস টাইমস রিপোর্ট করেছে:


title: ১৯১৫ সিঙ্গাপুর বিদ্রোহ

text: অবশিষ্ট সৈনিকরা এবং সাতজন ব্রিটিশ ও ভারতীয় অফিসার ১৯১৫ সালের ৩ জুলাই সিঙ্গাপুর ত্যাগ করে। তাদের ক্যামেরুন ও জার্মান পূর্ব আফ্রিকায় পাঠানো হয়। কর্নেল মার্টিনকে তাদের সাথে পাঠানো হয়নি। অনুসন্ধান আদালত তার কঠোর সমালোচনা করে এবং এরপর তিনি সেনাবাহিনী থেকে অবসর নেন। ১৯২২ সালে ৫ম লাইট ইনফেন্ট্রি ভেঙে দেয়া হয়। মালয় স্টেটস গাইডেরও একই ভাগ্য বরণ করতে হয়। ১৯১৫ সালের এপ্রিলে তাদেরকে কেলান্টানে পাঠানো হয়েছিল। এরপর তাদের আফ্রিকায় পাঠানো হয় এবং ১৯১৯ সালে ভেঙে দেয়া হয়।


title: ১৯১৫ সিঙ্গাপুর বিদ্রোহ

text: এই ঘটনার পর সিঙ্গাপুরের ব্রিটিশদের কাছে প্রতীয়মান হয় যে ভারতীয় সৈনিকদের উপর নির্ভর করা সম্ভব নয়। জাপানি, ফরাসি ও রুশ নাবিক ও মেরিনাররা সাহায্য করলেও ভবিষ্যত সাহায্যের জন্য যুদ্ধকালীন মিত্রদের উপর নির্ভর করা হবে কিনা সে ব্যাপারে সন্দেহ দেখা দেয়। পরবর্তীতে সকল ভারতীয়কে রেজিস্টার করতে বলা হয়। একারণে পূর্বের অনুগতদের মধ্যে খারাপ মনোভাব দেখা দেয়।


title: ১৯১৫ সিঙ্গাপুর বিদ্রোহ

text: সিঙ্গাপুরের অভ্যন্তরীণ নিরাপত্তার জন্য ব্রিটিশরা ১৯১৫ সালের আগস্টে “রিজার্ভ ফোর্স এন্ড সিভিল গার্ড অর্ডিন্যান্স” পাশ করে। এর আওতায় সামরিক বাহিনী, স্বেচ্ছাসেবী বা পুলিশে ছিল না এমন ১৫ থেকে ৫৫ বছর বয়সী পুরুষদের যোগদান বাধ্যতামূলক করা হয়।


title: ১৯১৫ সিঙ্গাপুর বিদ্রোহ

text: বিদ্রোহ নিয়ন্ত্রণ করতে ব্রিটিশ কর্তৃপক্ষের দুর্বলতা অনুভব করে চরমপন্থি ভারতীয় বিপ্লবীরা ভারতের বাইরে নিযুক্ত সৈনিকদের উৎসাহিত করতে শুরু করে এবং ব্রিটিশদের ভারত থেকে উৎখাত করতে জাপানের সাথে বন্ধুত্ব গড়া শুরু করে। পরবর্তীতে দ্বিতীয় বিশ্বযুদ্ধের সময় নেতাজী সুভাষচন্দ্র বসুর নেতৃত্বে আজাদ হিন্দ ফৌজ গঠিত হয়।


title: ১৯১৫ সিঙ্গাপুর বিদ্রোহ

text: বিদ্রোহ এবং বিদ্রোহে নিহত ব্রিটিশ সৈনিক ও বেসামরিক ব্যক্তিদের স্মরণে ভিক্টোরিয়া থিয়েটার এন্ড কনসার্ট হলে দুটি ও সেন্ট এন্ড্রুস ক্যাথেড্রালে চারটি ফলক স্থাপন করা হয়েছে। এছাড়াও কর্পোরাল জে হার্পার এবং প্রাইভেট এ জে জি হল্টের নামে পরবর্তীতে যথাক্রমে হার্পার রোড ও হল্ট রোডের নামকরণ করা হয়েছে।


title: আবদুস সালাম আরিফ

text: আবদুস সালাম মুহাম্মদ আরিফ আলজুমাইলি ("") (২১ মার্চ ১৯২১ – ১৩ এপ্রিল ১৯৬৬) ছিলেন ইরাকের দ্বিতীয় রাষ্ট্রপতি। ১৯৬৩ সাল থেকে আমৃত্যু তিনি এই পদে বহাল ছিলেন। ১৯৫৮ সালের ১৪ জুলাই সংঘটিত অভ্যুত্থানে ইরাকের হাশেমি রাজতন্ত্র উৎখাত করায় তিনি গুরুত্বপূর্ণ ভূমিকা রাখেন।


title: পানাগড়—মোরগ্রাম সড়ক

text: পানাগড়—মোরগ্রাম সড়ক হল পানাগড়—দার্জিলিং মোড় জংশনে ২ নং জাতীয় সড়ক থেকে মোরগ্রামে ৩৪ নং জাতীয় সড়ক পর্যন্ত বিস্তৃত একটি সড়ক। এটি কাঁকসা, ইলামবাজার, হেতমপুর, দুবরাজপুর, সিউড়ি, রামপুরহাট, নলহাটি ও লোহাপুর শহরকে যুক্ত করেছে। এটি দুই লেনের (৩০ ফুট চওড়া) হাইওয়ে। এর মোট দৈর্ঘ্য । পানাগড় থেকে সিউড়ির দূরত্ব এবং সিউড়ি থেকে মোরগ্রামের দূরত্ব ।


title: পানাগড়—মোরগ্রাম সড়ক

text: ইলামবাজারে এই রাস্তা বোলপুর-শান্তিনিকেতন রোডে মিশেছে। ইলামবাজারে এই রাস্তা থেকে দূরে জয়দেব কেন্দুলি অবস্থিত। দুবরাজপুরে এই রাস্তাটি দুটি রাস্তার সঙ্গে মিশেছে; একটি রানিগঞ্জ পাঞ্জাবি মোড় থেকে এসেছে, অন্যটি এসেছে বক্রেশ্বর থেকে সিউড়ি হয়ে। বীরভূম জেলার সদর সিউড়িতে একাধিক রাস্তা এই রাস্তায় এসে মিশেছে; একটি এসেছে বোলপুর-শান্তিনিকেতন থেকে, একটি এসেছে সাঁইথিয়া থেকে, একটি দুবরাজপুর থেকে বক্রেশ্বর হয়ে। শেষোক্ত রাস্তাটি রাজনগর থেকে ৬ নং রাজ্য সড়কের একটি শাখা। তিলপাড়া ব্যারেজ পেরিয়ে ম্যাসেঞ্জোর বাঁধে যাওয়ার রাস্তাটি এই রাস্তা পেরিয়ে গিয়েছে। রামপুরহাটে প্রবেশের আগে তারাপীঠ রোড এখানে মিশেছে। তারাপীঠ এই রাস্তা থেকে দূরে অবস্থিত।


title: পানাগড়—মোরগ্রাম সড়ক

text: ইলামবাজারে ঢোকার আগে এই রাস্তা অজয় নদ পেরিয়েছে। দুবরাজপুর পেরিয়ে এই রাস্তা বক্রেশ্বর নদ পেরিয়েছে। তিলপাড়া ব্যারেজে এই রাস্তা পেরিয়েছে ময়ূরাক্ষী নদী। রামপুরহাটের আগে এই রাস্তা পেরিয়েছে দ্বারকা নদ। নলহাটির আগে এটি পেরিয়েছে ব্রাহ্মণী নদী।


title: পানাগড়—মোরগ্রাম সড়ক

text: ইলামবাজার থেকে মোরগ্রাম পর্যন্ত রাস্তাটি অ্যাফকনস কর্তৃক নির্মিত হয়েছে। এই রাস্তা নির্মাণে এশিয়ান ডেভেলপমেন্ট ব্যাঙ্ক ১৫ কোটি মার্কিন ডলার ঋণ দিয়েছিল।


title: আবদুর রহমান আরিফ

text: আবদুর রহমান মুহাম্মদ আরিফ আলজুমাইলি (Arabic عبد الرحمن محمد عارف الجميلي""; ১৪ এপ্রিল ১৯১৬২৪ আগস্ট ২০০৭) ছিলেন ইরাকের তৃতীয় রাষ্ট্রপতি। তিনি ১৯৬৬ সালের ১৬ এপ্রিল থেকে ১৯৬৮ সালের ১৭ জুলাই এই পদে আসীন ছিলেন।


title: আবদুর রহমান আল-বাজাজ

text: আবদুর রহমান আল বাজাজ (১৯১৩–১৯৭৩) ছিলেন একজন রাজনীতিবিদ, সংস্কারক ও লেখক। তিনি একজন প্যান আরব জাতীয়তাবাদি ছিলেন এবং বাগদাদ ল কলেজের ডিন ও পরে ইরাকের প্রধানমন্ত্রীর দায়িত্বপালন করেছেন। তার মূলত রাজনৈতিক কাজ ছিল বেসামরিক লোক নিয়োগের মাধ্যমে সরকারের পেশাদারিত্ব বৃদ্ধি করা। বাথপন্থি সরকার তার বিরুদ্ধে সরকার বিরোধী কর্মকাণ্ডের অভিযোগ তোলে এবং তাকে বন্দী ও নির্যাতন করা হয়। অসুস্থতার কারণে ১৯৭০ সালে তিনি মুক্তি পান। চিকিৎসার জন্য লন্ডন যাওয়ার পর ১৯৭৩ সালে সেখানে মৃত্যুবরণ করেন।


title: অস্সজি

text: অস্সজি () বা অশ্বজিৎ () (জীবনকাল- আনুমানিক খ্রিস্টপূর্ব ষষ্ঠ শতাব্দী) বৌদ্ধ ধর্মের ইতিহাসে পাঁচজন তপস্বীদের মধ্যে একজন ছিলেন, যিনি সিদ্ধার্থ গৌতমের সঙ্গে কঠোর তপস্যায় লিপ্ত হন এবং বুদ্ধত্ব লাভের পর গৌতম বুদ্ধের নিকট প্রথম ধর্মজ্ঞান প্রাপ্ত হন।


title: অস্সজি

text: অস্সজির পিতা সেই আটজন ব্রাহ্মণের একজন ছিলেন, যারা সিদ্ধার্থ গৌতমের ভবিষ্যদ্বাণী করেন। তাঁর পিতা তাঁকে পরবর্তী জীবনে সিদ্ধার্থ গৌতমকে অনুসরণ করতে নির্দেশ দেন। সিদ্ধার্থ তপস্যার মাধ্যমে সত্যানুসন্ধানের জন্য গৃহত্যাগ করে আলার কালাম ও উদ্দক রামপুত্ত প্রভৃতি যোগীদের নিকট শিক্ষালাভ সম্পন্ন করলে অস্সজি সহ কৌণ্ডিন্য, ভদ্দিয়, বপ্প এবং মহানাম নামক পাঁচজন তপস্বী তাঁকে অনুসরণ করেন ও উরুবিল্ব নামক স্থানে একসাথে ছয় বছর ধরে কঠোর তপস্যায় লিপ্ত হন। বৌদ্ধ ধর্মের ইতিহাসে এই পাঁচজন তপস্বী পঞ্চবগ্‌গীয় বা ভদ্রক পঞ্চবর্গীয় নামে পরিচিত। এই কঠোর তপস্যার ফলে অনশনক্লিষ্ট সিদ্ধার্থ গৌতম মরণাপন্ন হয়ে উপলব্ধি করেন যে, অনশনক্লিষ্ট দুর্বল দেহে শরীরকে অপরিসীম কষ্ট দিয়ে কঠোর তপস্যা করে বোধিলাভ সম্ভব নয়। ধর্মচক্রপ্রবর্তন সূত্রাণুসারে, অসংযত বিলাসবহুল জীবনযাপন এবং কঠোর তপস্যার মধ্যবর্তী একটি মধ্যম পথের সন্ধান করে বোধিলাভ সম্ভব বলে তিনি উপলব্ধি করেন। তিনি তাই আবার খাদ্য গ্রহণের সিদ্ধান্ত নিলেন ও সুজাতা নাম্নী এক স্থানীয় গ্রাম্য কন্যার কাছ থেকে তিনি এক পাত্র পরমান্ন আহার করেন। সিদ্ধার্থকে খাদ্য গ্রহণ করতে দেখে অস্সজি সহ সকল ভদ্রক পঞ্চবর্গীয় তাঁর ওপর বিরক্ত হয়ে তাঁকে ছেড়ে বারাণসীর নিকট ঋষিপতনের মৃগ উদ্যানে যাত্রা করে চলে যান।


title: অস্সজি

text: সিদ্ধার্থ গৌতম বুদ্ধত্ব লাভ করার পর ঋষিপতনের মৃগ উদ্যানে যাত্রা করে অস্সজি সহ তাঁর বাকি চারজন সাধনসঙ্গীকে খুঁজে বের করে তাঁদেরকে তাঁর অভিজ্ঞতালব্ধ জ্ঞান প্রদান করার সিদ্ধান্ত নেন। যদিও প্রথমে এই পঞ্চবগ্‌গীয় তপস্বীরা গৌতম বুদ্ধের সিদ্ধিলাভের ব্যাপারে সন্দিহান ছিলেন, কিন্তু শীঘ্রই তাঁর নবলব্ধ জ্ঞান তাঁদের মুগ্ধ করে। গৌতম বুদ্ধ তাঁদের ধম্মচক্কপ্পবত্তন সুত্ত সম্বন্ধে শিক্ষা প্রদান করেন। পাঁচ দিন পরে গৌতম বুদ্ধ তাঁদের অনাত্তলক্ষন সুত্ত সম্বন্ধে শিক্ষাদান করেন। বুদ্ধের নিকট শিক্ষালাভের ফলে অস্সজি অর্হত হিসেবে উন্নীত হন।


title: অস্সজি

text: রাজগৃহে ভিক্ষা করার সময় অস্সজিকে সারিপুত্ত লক্ষ্য করেন, এবং তাঁর ব্যবহারে মুগ্ধ হয়ে তাঁকে অনুসরণ করেন। অস্সজির ভিক্ষাগ্রহণ শেষ হলে, সারিপুত্ত তাঁকে তাঁর শিক্ষক ও অণুসৃত শিক্ষার ব্যাপারে প্রশ্ন করেন। তিনি অনভিজ্ঞ বলে ব্যাখ্যা করে অস্সজি তাঁর উত্তর দিতে প্রথমে অপারগ হলেও সারিপুত্তের অনমনীয়তায় তিনি দুইটি মাত্র শ্লোকে গৌতম বুদ্ধের সমস্ত শিক্ষার নির্যাস ব্যক্ত করেন। শ্লোক দুইটির অর্থ অণুধাবন করে সারিপুত্ত প্রকৃত জ্ঞান লাভের উপায় খুঁজে পেয়েছেন, এই মর্মে তাঁর বাল্যবন্ধু মোগ্গলনকে সংবাদ প্রেরণ করেন। পরে দুই বন্ধু সংঘে যোগদান করে গৌতম বুদ্ধের অন্যতম প্রধান দুই শিষ্যে পরিণত হন।


title: অস্সজি

text: বৈশালী নগরে ভিক্ষা করার সময়, জৈন ধর্মাবলম্বী তার্কিক সচ্চক গৌতম বুদ্ধের শিক্ষা সম্বন্ধে অস্সজিকে প্রশ্ন করেন। অস্সজি সংক্ষেপে অনাত্তলক্ষন সুত্ত সম্বন্ধে তাঁর নিকট বক্তব্য রাখেন। অস্সজির নিকট গৌতম বুদ্ধের দর্শন সম্বন্ধে জেনে সচ্চক এই দর্শনকে নস্যাৎ করার উদ্দেশ্যে পরবর্তীকালে লিচ্ছবি মহাজনপদে গৌতম বুদ্ধের সঙ্গে তর্কযুদ্ধে অবতীর্ণ হন।


title: নুরউদ্দিন জেনগি

text: নুরউদ্দিন আবুল কাসিম মাহমুদ ইবনে ইমাদউদ্দিন জেনগি (ফেব্রুয়ারি ১১১৮ – ১৫ মে ১১৭৪) ছিলেন তুর্কি বংশোদ্ভূত জেনগি রাজবংশীয় শাসক। ১১৪৬ থেকে ১১৭৪ খ্রিষ্টাব্দ পর্যন্ত তিনি সেলজুক সাম্রাজ্যের সিরিয়া প্রদেশ শাসন করেছেন।


title: ফ্রেড স্পফোর্থ

text: ফ্রেডেরিক রবার্ট ফ্রেড স্পফোর্থ (; জন্ম: ৯ সেপ্টেম্বর, ১৮৫৩ - মৃত্যু: ৪ জুন, ১৯২৬) নিউ সাউথ ওয়েলসের বালমেইন এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া জাতীয় ক্রিকেট দলের অন্যতম তারকা খেলোয়াড় ছিলেন। ঊনবিংশ শতকে অস্ট্রেলিয়া দলের সেরা পেস বোলারদের অন্যতম ফ্রেড স্পফোর্থ "দৈত্যাকায় বোলার" হিসেবে পরিচিত পেয়েছেন। ঘরোয়া প্রথম-শ্রেণীর ক্রিকেটে নিউ সাউথ ওয়েলস ও ভিক্টোরিয়া বুশরেঞ্জার্সের প্রতিনিধিত্ব করেছেন তিনি।


title: ফ্রেড স্পফোর্থ

text: ইয়র্কশায়ারে জন্মগ্রহণকারী এডওয়ার্ড স্পফোর্থের সন্তান ফ্রেড স্পফোর্থ সিডনির অদূরে বালমেইন এলাকায় জন্মগ্রহণ করেন। তাঁর বাবা ব্যাংকের কেরানি ও অ্যানা (বিবাহ-পূর্ব ম্যাকডোনেল) গৃহিণী ছিলেন। নিউজিল্যান্ডের হকিয়াঙ্গা এলাকায় শৈশবকাল অতিবাহিত করেন তিনি। গ্লেব রোডের রেভেরেন্ড জন পেনড্রিল’স এগলিনটন হাউজে ব্যক্তিগতভাবে পড়াশোনা করেন। এরপর স্বল্পসময়ের জন্য সিডনি গ্রামার স্কুলে অধ্যয়ন করেন। ব্যাংক অব নিউ সাউথ ওয়লসে তিনিও কেরানি ছিলেন।


title: ফ্রেড স্পফোর্থ

text: ১৮৭৭ থেকে ১৮৮৭ সালের মধ্যবর্তী সময়কালে অস্ট্রেলিয়া ক্রিকেট দলে প্রতিনিধিত্ব করেন। স্পফোর্থ টেস্ট ক্রিকেটের ইতিহাসে প্রথম বোলার হিসেবে ৫০-উইকেট লাভ করেছিলেন। এছাড়াও, ১৮৭৯ সালে টেস্ট ক্রিকেটে সর্বপ্রথম হ্যাট্রিক করার গৌরব অর্জন করেন।


title: ফ্রেড স্পফোর্থ

text: ১৮৭৭ সালে মেলবোর্নে অনুষ্ঠিত প্রথম টেস্টে অভিষেক ঘটে তাঁর। টেস্ট ক্রিকেটের ইতিহাসে ঐ টেস্টটি ছিল দ্বিতীয়। প্রতিপক্ষ ইংল্যান্ড দলকে নেতৃত্ব দেন জেমস লিলিহোয়াইট, জুনিয়র। প্রথম ইনিংসে তিন উইকেট তুলে নেন স্পফোর্থ। পরের ইনিংসে আরও এক উইকেট পান। কিন্তু খেলায় তাঁর দল ৪ উইকেটে পরাজিত হয়। প্রথম টেস্টে নিউ সাউথ ওয়েলসের বিলি মারডকের পরিবর্তে জ্যাক ব্ল্যাকহামকে উইকেট-রক্ষক হিসেবে দলে অন্তর্ভুক্ত করলে প্রতিবাদস্বরূপ তিনি প্রথম টেস্টে অংশগ্রহণ থেকে বিরত থাকেন।


title: ফ্রেড স্পফোর্থ

text: খেলোয়াড়ী জীবন শেষে ইংল্যান্ডে চলে যান তিনি। সেখানে তিনি ডার্বিশায়ার দলের পক্ষে খেলেন।


title: ফ্রেড স্পফোর্থ

text: ১৯৯৬ সালে অস্ট্রেলিয়ান ক্রিকেট হল অব ফেমে অন্তর্ভূক্ত দশজন খেলোয়াড়ের একজন ছিলেন তিনি। অন্যরা হচ্ছেন - জ্যাক ব্ল্যাকহাম, ভিক্টর ট্রাম্পার, ক্ল্যারি গ্রিমেট, বিল পন্সফোর্ড, স্যার ডোনাল্ড ব্র্যাডম্যান, বিল ও’রিলি, কিথ মিলার, রে লিন্ডওয়াল ও ডেনিস লিলি।


title: ফ্রেড স্পফোর্থ

text: ৫ জানুয়ারি, ২০০৯ তারিখে সিডনি ক্রিকেট গ্রাউন্ডে তাঁর ভাস্কর্য উন্মোচন করা হয়। ২০১১ সালে তাঁকে মরণোত্তর আইসিসি’র হল অব ফেমে অন্তর্ভুক্ত করা হয়।


title: আবদুল্লাহ বিন আবদুল আজিজ

text: আবদুল্লাহ বিন আব্দুল আজিজ আল সৌদ (, ""; ১ আগস্ট ১৯২৪ – ২৩ জানুয়ারি ২০১৫) ছিলেন সৌদি আরবের বাদশাহ ও খাদেমুল হারামাইন শরিফাইন। ২০০৫ থেকে ২০১৫ খ্রিষ্টাব্দ পর্যন্ত তিনি এই দায়িত্বপালন করেছেন। তার সৎভাই বাদশাহ ফাহাদ বিন আবদুল আজিজ মারা যাওয়ার পর ২০০৫ সালের ১ আগস্ট তিনি ক্ষমতায় বসেন।


title: আবদুল্লাহ বিন আবদুল আজিজ

text: প্রাপ্তবয়স্ক হওয়ার পর অধিকাংশ সময় আবদুল্লাহ গুরুত্বপূর্ণ রাজনৈতিক দায়িত্বপালন করেছেন। ১৯৬১ সালে তিনি মক্কার মেয়র হন যা ছিল তার প্রথম জনসম্পর্কিত অফিস। পরের বছর তাকে সৌদি আরবিয়ান ন্যাশনাল গার্ডের প্রধান নিয়োগ দেয়া হয়। বাদশাহ হওয়ার সময়ও তিনি এই দায়িত্বে ছিলেন। তিনি ডেপুটি প্রতিরক্ষামন্ত্রী হিসেবে দায়িত্বপালন করেছেন। বাদশাহ ফাহাদ বিন আবদুল আজিজ ক্ষমতায় আসার পর তাকে ক্রাউন যুবরাজ ঘোষণা করা হয়। ১৯৯৫ সালে ফাহাদ স্ট্রোকে মারাত্মকভাবে আক্রান্ত হওয়ার পর থেকে যুবরাজ আবদুল্লাহ কার্যত সৌদি আরব শাসন করছিলেন।


title: আবদুল্লাহ বিন আবদুল আজিজ

text: তার শাসনামলে আবদুল্লাহ যুক্তরাষ্ট্র ও ব্রিটেনের সাথে ঘনিষ্ঠ সম্পর্ক বজায় রাখেন এবং উভয় পক্ষের কাছ থেকে বিলিয়ন ডলারের বেশি মূল্যের প্রতিরক্ষা সরঞ্জাম কেনেন। তিনি মিউনিসিপল কাউন্সিলে মহিলাদের ভোট দেয়া ও অলিম্পিকে অংশ নেয়ার অধিকার প্রদান করেন। আরব বসন্তের সময় রাষ্ট্রে স্থিতিশীলতা বজায় রাখতে তিনি সক্ষম হন। ২০১৩ সালের নভেম্বরে বিবিসির রিপোর্টে দাবি করা হয় যে দীর্ঘ বন্ধুত্বপূর্ণ সম্পর্কের কারণে সৌদি আরব পাকিস্তানের কাছ থেকে পরমাণু অস্ত্র সংগ্রহ করতে সক্ষম।


title: আবদুল্লাহ বিন আবদুল আজিজ

text: আবদুল্লাহর জীবদ্দশায় দুইজন উত্তরাধিকারীর মৃত্যু ঘটেছে। প্রথম জন সুলতান বিন আবদুল আজিজ ২০১১ সালের অক্টোবরে মারা যাওয়ার পর রক্ষণশীল অভ্যন্তরীণ মন্ত্রী নায়েফ বিন আবদুল আজিজকে উত্তরাধিকারী ঘোষণা করা হয়। নায়েফ ২০১২ সালের জুনে মারা যান। এরপর আবদুল্লাহ প্রতিরক্ষামন্ত্রী সালমান বিন আবদুল আজিজকে উত্তরাধিকারী ঘোষণা করেন। বিভিন্ন রিপোর্ট মোতাবেক আবদুল্লাহ সবমিলিয়ে ৩০ বার বিয়ে করেছেন এবং তার ৩৫ জনের বেশি সন্তান রয়েছে। বাদশাহর ব্যক্তিগত সম্পদ ছিল প্রায় ১৮ বিলিওন মার্কিন ডলার যা তাকে সবচেয়ে ধনী রাষ্ট্রপ্রধান করে তোলে।


title: আবদুল্লাহ বিন আবদুল আজিজ

text: নিয়োমোনিয়ায় আক্রান্ত হয়ে তিন সপ্তাহ হাসপাতালে থাকা অবস্থায় 23 জানুয়ারি 2015 সালে 90 বছর বয়সে তিনি মৃত্যু বরণ করেন। অতপর সৎ-ভাই সালমান তার স্থলাভিসিক্ত হয়ে সৌদি বাদশা নিযুক্ত হন।


title: ডেস্‌পিকেবল মি (ফ্র্যানচাইজ)

text: ডেস্‌পিকেবল মি ) ইউনিভার্সাল পিকচার্স পরিবেশিত এবং ইলুমিনেশন এন্টারটেনমেন্ট প্রযোজিত কম্পিউটার অ্যানিমেটেড হাস্যরসাত্মক চলচ্চিত্র ফ্র্যানসাইজ। এ যাবৎ তিনটি ফিচার চলচ্চিত্র, ছয়টি স্বল্পদৈর্ঘ্য চলচ্চিত্র, ভিডিও গেম এবং অন্যান্য ফ্র্যানসাইজ অর্ন্তভূক্তির মধ্য দিয়ে এটি গঠিত। এর কেন্দ্রীয় চরিত্রে রয়েছে গ্রু, একজন সুপার-ভিলেন; তার হলুদ-রঙের মিনিয়ন; এবং তিনটি অনাথ মেয়ে, মার্গো, এডিথ ও এ্যইগনেস। এই ফ্র্যানসাইজে ইউনিভার্সাল স্টুডিও ফ্লোরিডা এবং ইউনিভার্সাল স্টুডিও হলিউডে "" নামে একটি সিমিউলেটর রাইড আকর্ষণ অন্তর্ভুক্ত রয়েছে।


title: ডেস্‌পিকেবল মি (ফ্র্যানচাইজ)

text: "ডেসপিক্যাবল মি", ইলুমিনেশন এন্টারটেনমেন্ট থেকে এই ধারাবাহিকের প্রথম চলচ্চিত্র যেটি জুলাই ৯, ২০১০ সালে মুক্তি পায়। সের্গিও পাবলোসের মূল গল্পের উপর ভিত্তি করে চলচ্চিত্রটি পরিচালনা করেছেন পিয়েরে কফিন এবং ক্রিস রিনোড। চলচ্চিত্রে প্রধান চরিত্র গ্রু’র ভূমিকায় কণ্ঠ দেন স্টিভ কারেল, মার্গো চরিত্রে মিরান্ডা কসগ্রোভ, এডিথ চরিত্রে ডানা গেইয়ার, এ্যইগনেস চরিত্রে এলসি ফিসার, ভেক্টর চরিত্রে জ্যাসন সেগেল, ড. নেফারিও চরিত্রে রাসেল ব্র্যান্ড এবং গ্রুয়ের মা মার্লেনা চরিত্রে জুলি অ্যান্ড্রুস কণ্ঠ অভিনেতা হিসেবে কাজ করেন। চলচ্চিত্রটি গ্রু নামের একজন সুপার-ভিলেনের গল্প উপস্থাপন করে; যে মার্গো, এডিথ ও এ্যইগনেস এই তিনটি মেয়েকে অনাথাশ্রম থেকে দত্তক নেয় ভেক্টরের (অন্যথায় ভিক্টর বলা হয়) কাছ থেকে একটি শ্রিঙ্ক রে চুরি করে আনার জন্যে, যেটি দিয়ে সে পৃথিবীর চাঁদকে চুরি করে আনার পরিকল্পনা করে।


title: ডেস্‌পিকেবল মি (ফ্র্যানচাইজ)

text: ২০১০ সালের "ডেসপিক্যাবল মি" চলচ্চিত্রের সিকুয়েল ‘‘ডেসপিক্যাবল মি ২’’ শিরোনামে, জুলাই ৩, ২০১৩ সালে মুক্তি পায়, যেটি রচনা করেছেন সিঙ্কো পল এবং কেন ডরিও এবং পরিচালনা করেছেন পিয়েরে কফিন ও ক্রিস রিনোড। স্টিভ কারেল, মিরান্ডা কসগ্রোভ, ডানা গেইয়ার, এলসি ফিসার, রাসেল ব্র্যান্ড কণ্ঠ অভিনেতা হিসেবে গ্রু, মার্গো, এডিথ, এ্যইগনেস এবং ড. নেফারিও চরিত্রে পূনরাবৃত্তি ঘটান। সিকুয়েলটি ইতিবাচক পর্যালোচনা অর্জন করে এবং বিশ্বব্যাপী পূর্বের চলচ্চিত্ররে চেয়ে $৯৭০ মিলিনের অধিক আয় করে।


title: ডেস্‌পিকেবল মি (ফ্র্যানচাইজ)

text: স্টিভ বার্ক, এনবিসি ইউনিভার্সালের সিইও, সেপ্টেম্বর ২০১৩ সালে নিশ্চিত করেন "ডেসপিক্যাবল মি" ধারাবাহিকের তৃতীয় চলচ্চিত্রের কাজ চলছে। জানুয়ারি ২০১৪ সালে, চলচ্চিত্রটি জুন ৩০, ২০১৭ সালে মুক্তি দেয়ার বিষয়ে ঘোষণা দেয়া হয়।


title: ডেস্‌পিকেবল মি (ফ্র্যানচাইজ)

text: একটি স্পিন-অফ প্রিকুয়েল চলচ্চিত্র, যেখানে প্রধান চরিত্রে রয়েছে মিনিয়ন এবং জুলাই ১০, ২০১৫ সালে চলচ্চিত্রটি মুক্তি দেয়ার বিষয়ে সিদ্ধান্ত নেয়া হয়েছে। ব্রিয়ান লিঙ্খ রচিত চলচ্চিত্রটি পরিচালনা করেছেন পিয়েরে কফিন ও কাইল বালডা, এবং প্রযোজনা করেছেন ক্রিস মালেডান্ড্রি ও জেনেত হালে। সান্ড্রা বুলক এই চলচ্চিত্রে ভিলেন স্কার্লেট ওভারকিল চরিত্রে এবং জন হাম তার স্বামী ও উদ্ভাবক হার্ব ওভারকিল চরিত্রে কণ্ঠ অভিনেতা হিসেবে কাজ করেবেন।


title: ডেস্‌পিকেবল মি (ফ্র্যানচাইজ)

text: "ডেসপিক্যাবল মি" চলচ্চিত্রের উপর ভিত্তি করে নির্মিত "হোম মেকওভার" (২০১০), "ওরিয়েন্টেশন ডে" (২০১০) এবং "বানানা" (২০১০) তিনটি স্বল্পদৈর্ঘ্য চলচ্চিত্র ২০১০ সালে চলচ্চিত্রের ডিভিডি এবং ব্লু-রে সংস্করণে মুক্তি দেয়া হয়েছিল। ২০১৩ সালে মুক্তিপ্রাপ্ত "ডেসপিক্যাবল মি ২" ডিভিডি এবং ব্লু-রে সংস্করণে বাকি তিনটি স্বল্পদৈর্ঘ্য চলচ্চিত্র: "পাপি" (২০১৩), "পেনিক ইন দ্যা মেইলরুম" (২০১৩), এবং "ট্রেইনিং হুইল্স" (২০১৩) অন্তর্ভুক্ত হয়। মিনিয়ন স্বল্পদৈর্ঘ্য চলচ্চিত্রের একটি ধারাবাহিক ২০১৫ সালে "মিনিয়ন্স" চলচ্চিত্রের সাথে প্রদর্শিত হবে।


title: ডেস্‌পিকেবল মি (ফ্র্যানচাইজ)

text: দুইটি মিনিয়ন মার্গো, এডিথ ও এ্যইগনেসকে গ্রুর ঘরে থেকে যেতে সাহার্য করে, ফলে তত্বাবধায়ক মেয়েদের মিস হ্যাতির মেয়েদের ঘরে ফিরিয়ে আনতে ব্যার্থ হয়।


title: ডেস্‌পিকেবল মি (ফ্র্যানচাইজ)

text: তিনটি নতুন মিনিয়ন বোমা-আরহন কাজে যায়, যা তাদের জন্য খুব কষ্টসাধ্য ছিল, ফলে তারা একটি নতুন চিন্তা করে।


title: ডেস্‌পিকেবল মি (ফ্র্যানচাইজ)

text: তিনটি মিনিয়ন একটি কলার জন্য লড়াই করে।


title: ডেস্‌পিকেবল মি (ফ্র্যানচাইজ)

text: দুইটি মিনিয়ন (কেন এবং মাইক) ল্যাবের আলাদা-আলাদা অংশে পার্সেল পেরণ করতে প্যাকেজ রুমের ভেতরে কাজ করে, যেখানে কেন ভিডিও গেইম খেলায় ব্যস্ত থাকে।


title: ডেস্‌পিকেবল মি (ফ্র্যানচাইজ)

text:
আইসক্রিম আনতে গিয়ে এ্যইগনেসের খেলনা বাইক বন্ধ হয়ে যাওয়ার সে অসন্তুষ্ট হয়। তিনটি মিনিয়ন সেচ্ছাসেবক হয়ে বাইকটি উন্নত করে দেয় এবং এ কাজে এ্যইগনেসের দক্ষতা বাড়াতে সহায়তা করে।
এই চলচ্চিত্র ধারাবাহিক সর্বমোট $১৫১৩ বিলিয়ন, গড়ে প্রতিটি চলচ্চিত্রের জন্য $৭৫৬ মিলিয়ন আয়ের মধ্য দিয়ে "ডেসপিক্যাবল মি" ফ্র্যান্সাইজ পঞ্চম সর্বোচ্চ-আয়কারী অ্যানিমেটেড ফ্র্যান্সাইজ (বাকি চলচ্চিত্রগুলো হল "শ্রেক", "আইস এজ", "টয় স্টোরি", এবং "মাদাগাস্কার") হিসেবে বিবেচিত হয়।


title: ডেস্‌পিকেবল মি (ফ্র্যানচাইজ)

text: অ্যানি আউরবেখের একটি উপন্যাস এই চলচ্চিত্রের উপর ভিত্তি করে রচিত হয়েছে।


title: ডেস্‌পিকেবল মি (ফ্র্যানচাইজ)

text: ‘‘ডেসপিক্যাবল মি’’ ফ্র্যানসাইজ ইতিহাসের ভিত্তিতে:


title: টমাস পেইন

text: টমাস পেইন () (ফেব্রুয়ারি ৯, ১৭৩৭ - জুন ৮, ১৮০৯)) ছিলেন একজন ইংরেজ ও আমেরিকান রাজনৈতিক কর্মী, দার্শনিক, রাজনৈতিক তাত্ত্বিক এবং বিপ্লবী। আমেরিকান বিপ্লবের শুরুর দিকে দুটি অত্যন্ত প্রভাবনমূলক প্যাম্ফলেট বা পুস্তিকা রচনার মধ্য দিয়ে তিনি বিপ্লবীদের অনুপ্রাণিত করেন। পরবর্তীকালে ১৭৭৬ সালে বৃটেনের কাছ থেকে আমেরিকার স্বাধীনতার ঘোষণাপত্র রচনার ক্ষেত্রে এই প্যাম্ফলেটের অনন্য ভূমিকা অনস্বীকার্য। নবজাগরণের যুগে তাঁর ধারণা বহুজাতিক মানবাধিকারকে প্রতিফলিত করে।


title: টমাস পেইন

text: ইংল্যান্ডের নরফোক কাউন্টির থেটফোর্ডে জন্ম নেয়া "পেইন" ১৭৭৪ সালে বেঞ্জামিন ফ্রাঙ্কলিনের সাহায্য নিয়ে বিপ্লবে অংশগ্রহণের উদ্দেশ্যে আমেরিকায় পাড়ি জমান। বিদ্রোহীদের মধ্যে তাঁর লেখার এতটাই প্রভাব ছিল যে জানা যায়, বলতে গেলে প্রায় সব বিদ্রোহীই তাঁর সর্বাধিক বিক্রিত প্যাম্ফলেট "কমন সেন্স" (১৭৭৬) পড়েছিলেন। আমেরিকান শিরোনামে তিনি আরও একটি পুস্তিকা প্রকাশ করেন, যেখানে আমেরিকার বিদ্রোহীদের গ্রেট বৃটেনের কাছ থেকে স্বাধীনতার দাবি প্রতিফলিত হয়। তাঁর "আমেরিকান ক্রাইসিস" (১৭৭৬–৮৩) ছিল আরো একটি অন্যতম বিপ্লবাত্মক প্যাম্ফলেট সিরিজ। এছাড়াও "কমন সেন্স" এর প্রভাব বর্ণনা করতে গিয়ে জন অ্যাডামস বলেছেন,“ "কমন সেন্স" লেখকের কলম ছাড়া ওয়াশিংটনের তরবারি ব্যর্থতায় পর্যবসিত হতো ”


title: টমাস পেইন

text: ১৭৯০ সালে "পেইন" ফ্রান্সে বসবাস করতেন, এবংএ সময় তিনি ফরাসি বিপ্লবের সাথে গভীরভাবে জড়িয়ে পড়েন। সমালোচকদের জবাব দিতে বিপ্লবের পক্ষাবলম্বন করে তিনি "রাইটস অফ ম্যান" (১৭৯১) লিখেছিলেন। ১৭৯২ সালে ফরাসি বিপ্লবে সমর্থন জানিয়ে লিখিত তার পুস্তিকায় রাষ্ট্রবিরোধী বক্তব্য এবং বৃটিশ উপনিবেশের জন্য হুমকি এমন তথ্য রয়েছে বলে, ইঙ্গ-আইরিশ লেখক, রাজনৈতিক এডমান্ড বার্ক পেইনের অনুপস্থিতিতে বিচারিক আদালতে তাকে অভিযুক্ত করেছিলেন। এছাড়া ১৭৯২ সালে ফরাসি-ভাষী না হওয়া সত্ত্বেও তিনি ফ্রান্সের জাতীয় পরিষদের সদস্য নির্বাচিত হয়েছিলেন। জিরোন্ডিস্ট্রা এসময় তাকে মিত্র আর মন্টেংগ্নার্ড্রা বিশেষকরে রবেস্পিয়েরে তাকে শত্রু মনে করতেন।


title: টমাস পেইন

text: ডিসেম্বর ১৭৯৩ সালে পেইন প্যারিসে গ্রেফতার ও কারাবন্দী হন এবং ১৭৯৪ সালে তিনি মুক্তি পান। "দি এজ অফ রিজন" (১৭৯৩–৯৪), নামে প্রকাশিত প্যাম্ফলেটে কার্য-কারণ, মুক্ত চিন্তা ও একাত্নবাদের পক্ষে এবং সাধারণের প্রাতিষ্ঠানিক ধর্মচর্চা এবং খ্রীষ্টান মতবাদের বিরুদ্ধে যুক্তি উপস্থাপনের কারণে তিনি ব্যাপকভাবে সমালোচিত হয়েছিলেন। "এগ্রারিয়ান জাস্টিস" (১৭৯৭), প্রকাশে করে সম্পত্তির উৎপত্তি ও নূন্যতম আয় নিশ্চিতকরণ সম্পর্কে ধারণা দেন। ১৮০২ সালে পেইন যুক্তরাষ্ট্রে ফিরে আসেন, সেখানেই জুন ৮, ১৮০৯ সালে মৃত্যুবরণ করেন। খ্রীষ্টান ধর্মের অবমাননার কারনে মাত্র ছয়জন লোক তার শেষকৃত্য অনুষ্ঠানে যোগ দিয়েছিল।কাজ


title: আতাবেগ

text: আতাবেগ, আতাবেক বা আতাবে একটি তুর্কি আভিজাত্যমূলক পদবি। সম্রাটের অধীন কোনো অঞ্চলের শাসককে এই পদবি দ্বারা সম্বোধন করা হয়। সেলজুক সাম্রাজ্যের প্রথমদিকে এর ব্যবহার শুরু হয়। এসময় নিজামুল মুলককে এই পদবি প্রদান করা হয়েছিল। পরে জর্জিয়া রাজ্যে সামরিক পদবি হিসেবে এটি ব্যবহৃত হত।


title: শ্রীলঙ্কা জাতীয় ফুটবল দল

text: শ্রীলঙ্কা জাতীয় ফুটবল দল আন্তর্জাতিক পর্যায়ে শ্রীলঙ্কার প্রতিনিধিত্ব করে এবং শ্রীলঙ্কা ফুটবল ফেডারেশন দ্বারা নিয়ন্ত্রিত হয়। এটি এএফসির সদস্য।


title: শ্রীলঙ্কা জাতীয় কাবাডি দল

text: শ্রীলঙ্কা জাতীয় কাবাডি দল আন্তর্জাতিক কাবাডি খেলায় শ্রীলঙ্কার প্রতিনিধিত্বকারী দল।


title: শ্রীলঙ্কা জাতীয় রাগবি ইউনিয়ন দল

text: শ্রীলঙ্কা জাতীয় রাগবি ইউনিয়ন দল আন্তর্জাতিক রাগবি খেলায় শ্রীলঙ্কার প্রতিনিধিত্বকারী দল।


title: চকরিয়া ক্যাডেট মাদরাসা

text:
চকরিয়া ক্যাডেট মাদরাসা চকরিয়া উপজেলায় অবস্থিত দ্বীনি ও আধুনিক শিক্ষার সমন্বয়ে প্রতিষ্ঠিত একটি মাদ্রাসা।
এটি "চকরিয়া আল ইয়ামীন ফাউন্ডেশন" ২০০৫ সালে প্রতিষ্ঠা করে এবং ২০০৬ সালে এর শিক্ষা কার্যক্রম শুরু হয়। এর EIIN কোড হলঃ ১৩১৬৪৯


title: আন্দালুসের ফিতনা

text: আন্দালুসের ফিতনা (১০০৯–১০৩১) দ্বারা কর্ডোবা খিলাফত ভেঙে পড়ার পূর্বে ঘটিত গৃহযুদ্ধ ও অস্থিতিশীল সময়কে বোঝায়। ১০০৯ সালে একটি অভ্যুত্থানের মাধ্যমে এর সূচনা হয়। এই অভ্যুথানের পর আলমনজুরের ছেলে আবদুর রহমান সেনচুলোর হত্যাকান্ড, খলিফা দ্বিতীয় হিশামের ক্ষমতাচ্যুতই ও দ্বিতীয় মুহাম্মদের ক্ষমতারোহণের ঘটনা ঘটে। সংঘর্ষের পর সমগ্র আন্দালুস বেশ কয়েকটি তাইফা রাজ্যে বিভক্ত হয়ে পড়ে। ফিতনার ফলে ১০৩১ সালে কর্ডো‌বা খিলাফত বিলুপ্ত হয়ে যায়। তবে বিভিন্ন রাজ্যের শাসকরা খলিফা পদের দাবি করতেন।


title: আন্দালুসের ফিতনা

text: অস্থিরতার সময়জুড়ে বিভিন্ন মুসলিম রাজ্যকে উত্তরের খ্রিষ্টান রাজ্যগুলো দাপ্তরিক ও সামরিক দিক থেকে সাহায্য করে। কর্ডোবা ও এর শহরতলীগুলো যুদ্ধের সময় লুঠতরাজের সম্মুখীন হয় এবং মদিনাতুজ জাহরা ও আলকাজার ডি লস রেয়েস ক্রিস্টিয়ানসের মত বিভিন্ন সুন্দর স্থাপনা ধ্বংস হয়ে যায়। সাময়িকভাবে মালাগায় রাজধানী স্থানান্তর করা হয়। বিশ বছরের কিছু কম সময়ের মধ্যে কর্ডোবা খিলাফতের উত্তরসুরি হিসেবে ১০টি ভিন্ন খিলাফত গড়ে উঠে।


title: আন্দালুসের ফিতনা

text: ৯৭৬ সালে দ্বিতীয় আল হাকামের মৃত্যুর আগ পর্যন্ত কর্ডোবা খিলাফত শক্তিশালী ছিল। উত্তরের খ্রিষ্টান রাজ্যসমূহ একে সম্মান ও ভয় করত। তার মৃত্যুর সময় তার ছেলে দ্বিতীয় হিশাম শিশু অবস্থায় ছিলেন। ফলে উজির আলমনজুর সহজে ক্ষমতার নিয়ন্ত্রণ পান। বিভিন্ন মুসলিম গোষ্ঠীর ঐক্যবদ্ধ অবস্থায় খিলাফত শক্তিশালী ছিল। কিন্তু গৃহযুদ্ধের ফলে তা বিনষ্ট হয়। ক্ষমতা পাকাপোক্ত করতে আলমজুর বার্বা‌রদের অন্যান্য গোষ্ঠীর উপর স্থান দেন। আলমনজুরের ছেলে আবদুল মালিক আল মুজাফফর পিতার উত্তরসুরি হন। বিদ্রোহী গোষ্ঠীগুলোর বিভিন্ন কর্মকাণ্ডের সরকারি নিরাপত্তার অবনতি হয়। ১০০৮ সালে আবদুল মালিক মারা যাওয়ার পর তার ভাই আবদুর রহমান সেনচুলো ক্ষমতালাভ করেন। তিনি খিলাফতের প্রকৃত উত্তরাধিকারী ঘোষণা করার জন্য দ্বিতীয় হিশামকে রাজি করাতে সক্ষম হন।


title: আন্দালুসের ফিতনা

text: লিওনের পঞ্চম অলফেনসোর বিরুদ্ধে লড়াইয়ে লিপ্ত সেনচুলোর অনুপস্থিতির সুযোগে দ্বিতীয় হিশামের চাচাত ভাই দ্বিতীয় মুহাম্মদ তাকে ক্ষমতাচ্যুত করেন। সেনচুলো দ্রুত কর্ডো‌বার ফিরে আসেন কিন্তু দীর্ঘ অভিযানের ফলে তার বার্বা‌র সেনাবাহিনী ক্লান্ত ছিল এবং অনেকে দল ছেড়ে চলে যায়। ফলে তিনি দ্বিতীয় মুহাম্মদের কাছে বন্দি হন। পরে তার মৃত্যুদন্ড দেয়া হয়।


title: আন্দালুসের ফিতনা

text: এই ঘটনার পর দ্বিতীয় মুহাম্মদের ক্ষমতা ও প্রভাব বৃদ্ধি পায়। বিভিন্ন প্রতিপক্ষ গোষ্ঠী গড়ে উঠে এবং তাকে আরেক উমাইয়া গোষ্ঠী যার নেতৃত্বে ছিলেন সুলাইমান ইবনুল হাকাম, তাদের বিরুদ্ধে অবতীর্ণ হতে হয়। বার্বা‌রদের সাহায্যপুষ্ট সুলাইমান দ্বিতীয় মুহাম্মদকে বন্দী করতে সক্ষম হন এবং ১০০৯ সালে খলিফা হন। এসব ধারাবাহিক ঘটনা হামুদি রাজবংশকে প্রকৃত খিলাফতের অধিকারী দাবি করতে উৎসাহিত করে। তারা কর্ডো‌বা শহরের দিকে অগ্রসর হয়। সুলাইমানকে ক্ষমতাচ্যুত করা হয়। তারা ১০২৩ সাল পর্যন্ত ক্ষমতায় ছিল।


title: আন্দালুসের ফিতনা

text: ১০২৩ সালে উমাইয়া বংশের পঞ্চম আবদুর রহমান খলিফা হন। একটি নতুন আরোপিত করে নিয়ে অসন্তোষ দেখা দেয়ায় বিদ্রোহে তার পতন হয়।


title: আন্দালুসের ফিতনা

text: ১০৩১ সাল পর্যন্ত দুইজন উমাইয়া ও একজন হামুদি খলিফা শাসন করেছেন। এরপর কর্ডো‌বার অভিজাতরা খিলাফতের বদলে স্বাধীন রাজ্য স্থাপন করেন। তবে কিছু রাজ্য খিলাফতের দাবি করেছিল।


title: আন্দালুসের ফিতনা

text: এসব ধারাবাহিক বিশৃঙ্খলার ফলে খিলাফত ভেঙে তাইফা রাজ্যের সৃষ্টি হয়। উত্তরের খ্রিষ্টান রাজ্যগুলো উভয় পক্ষকে সেনাসহায়তা দিয়ে বিদ্রোহের পক্ষে সমর্থন দেয়। পরের সময়গুলো শান্তিপূর্ণ ছিল না। খিলাফতের বিলুপ্তির পর স্বাধীন তাইফাগুলো পরস্পর লড়াইয়ে অবতীর্ণ হয়। এই অনৈক্যের সুযোগে খ্রিষ্টান রাজ্যগুলো রিকনকোয়েস্টার গতি বৃদ্ধি করে। পরবর্তীতে আলমোরাভি রাজবংশ এসে আন্দালুসকে পুনরায় একত্রিত করে।


title: সৌদ বিন আবদুল আজিজ

text: সৌদ বিন আবদুল আজিজ আল সৌদ (; ; ১৫ জানুয়ারি ১৯০২ –২৩ ফেব্রুয়ারি ১৯৬৯) ছিলেন সৌদি আরবের বাদশাহ। ১৯৫৩ সাল থেকে ১৯৬৪ সাল পর্যন্ত তিনি এই দায়িত্বপালন করেন। তার বাবা আবদুল আজিজ ইবনে সৌদের মৃত্যুর পর তিনি সৌদি আরবের বাদশাহ হন।


title: সৌদ বিন আবদুল আজিজ

text: যুবরাজ সৌদ ১৯০২ সালের ১৫ জানুয়ারি কুয়েত সিটিতে জন্মগ্রহণ করেন। আমির আবদুর রহমান বিন ফয়সালের ঘরে তার জন্ম হয়। রিয়াদ থেকে বহিষ্কার হওয়ার পর তার পরিবার সাক্কাত আনাজা জেলায় অবস্থান করছিল। ১৯০২ সালে তার বাবা আবদুল আজিজ রিয়াদ জয় করার পর সৌদ তার মা ও ভাইদের সাথে সেখানে চলে যান।


title: সৌদ বিন আবদুল আজিজ

text: যুবরাজ সৌদের একমাত্র আপন ভাই ছিলেন তুর্কি বিন আবদুল আজিজ। তার মা ওয়াদাহ বিনতে মুহাম্মদ বিন আকাব ছিলেন আবদুল আজিজের দ্বিতীয় স্ত্রী এবং কাহতান গোত্রীয়।


title: সৌদ বিন আবদুল আজিজ

text: পাঁচ বছর বয়সে তাকে শেখ আবদুর রহমান মুফাইরিজের কাছে পাঠানো হয়। তিনি কুরআন ও শরিয়া বিষয়ে শিক্ষালাভ করেন। তীরনিক্ষেপ ও অশ্বারোহণও তিনি শিক্ষালাভ করেন। রাজনৈতিক দক্ষতার উন্নয়নের জন্য আবদুল আজিজ তাকে বিভিন্ন মিটিঙে উপস্থিত রাখতেন।


title: সৌদ বিন আবদুল আজিজ

text: ১৩ বছর বয়সে সৌদের প্রথম রাজনৈতিক মিশন শুরু হয়। তিনি কাতারে একটি প্রতিনিধিদলের নেতৃত্ব দেন। ১৯২১ সালে তিনি হাইলের বিরুদ্ধে যুদ্ধে নেতৃত্ব দিয়েছেন এবং ইয়েমেনে লড়াই করা সৌদি সেনাদের প্রধান হয়ে উঠেন। বাদশাহ হওয়ার আগে তিনি আটটি যুদ্ধে অংশগ্রহণ করেছেন।


title: সৌদ বিন আবদুল আজিজ

text: ১৯৩৩ সালের ১১ মে তিনি তার পিতা কর্তৃক যুবরাজ ঘোষিত হন। ১৯৩৭ সালে তিনি ও তার ভাই মুহাম্মদ বিন আবদুল আজিজ লন্ডনে রাজা ষষ্ঠ জর্জের সিংহাসন আরোহণ অনুষ্ঠানে তাদের বাবা ইবনে সৌদের প্রতিনিধি হিসেবে যোগ দেন। বাদশাহ আবদুল আজিজের মৃত্যুর পূর্বে ১৯৫৩ সালের ১১ অক্টোবর যুবরাজ সৌদকে প্রধানমন্ত্রী হিসেবে ঘোষণা করা হয়। সৌদ তার বাবার খুব ঘনিষ্ঠ ছিলেন। পিতার মৃত্যুর পর তিনি বলেন, “আমি আমার বাবাকে হারিয়েছি...এবং আমার বন্ধুকে”।


title: সৌদ বিন আবদুল আজিজ

text: ১৯৫৩ সালের ৯ নভেম্বর সৌদ তার বাবার উত্তরসুরি হিসেবে সৌদি আরবের বাদশাহ হন। তিনি তার বাবার তুলনায় কম যোগ্য ছিলেন। রাষ্ট্র দেওলিয়া হওয়ার দিয়ে এগিয়ে যাচ্ছিল। সেসময় সৌদি আরব অর্থনৈতিকভাবে সংগ্রামরত হলেও তিনি রাষ্ট্রীয় কোষাগার নিজের পারিবারিক কাজে ব্যবহার করেন।


title: সৌদ বিন আবদুল আজিজ

text: বাদশাহ সৌদ বেশ কিছু সরকারি মন্ত্রণালয় স্থাপন করেছেন। ১৯৫৭ সালে তিনি রিয়াদে কিং সৌদ ইউনিভার্সিটি প্রতিষ্ঠা করেন।


title: সৌদ বিন আবদুল আজিজ

text: সৌদ তার ছেলেদেরকে দায়িত্বপূর্ণ পদ দেয়ার পক্ষে ছিলেন। তাদের তিনি বিভিন্ন উচ্চপর্যায়ের সরকারি পদে বসান। ১৯৫৭ সাল নাগাদ তার ছেলে ফাহাদ প্রতিরক্ষামন্ত্রী, মুসাইদ রয়েল গার্ডের প্রধান, খালিদ ন্যাশনাল গার্ডের দায়িত্ব ও সাদকে স্পেশাল গার্ডে নিয়োগ দেয়া হয়। অন্যান্য ছেলেরা গুরুত্বপূর্ণ সরকারি পদ লাভঁ করেন, এদের মধ্যে ছিলেন দ্বিতীয় প্রতিরক্ষামন্ত্রী মুহাম্মদ, রিয়াদ প্রদেশের গভর্নর বদর ও মক্কা প্রদেশের গভর্নর আবদুল্লাহ যিনি “ছোট রাজা” বলে পরিচিত হন। তার এসকল নিয়োগ তার সৎভাইদের অসন্তুষ্ট করে। তাদের মত ছিল যে সৌদের সন্তানরা এখনো অনভিজ্ঞ। সৌদ তার সন্তানদের কাউকে উত্তরসুরি করবেন বলে তাদের আশঙ্কা ছিল।


title: সৌদ বিন আবদুল আজিজ

text: বাদশাহ সৌদ ব্যক্তিগতভাবে ও দ্রুততার সাথে সিদ্ধান্ত নিতেন। ব্যক্তির উপর সংগঠনের ধারণা তিনি পোষণ করতেন না। তিনি প্রাচীন আরবের ধারণার অনুবর্তী হলেও সৌদি আরব এসময় বিভিন্ন শক্তি ও নতুন প্রবণতার মুখোমুখি হতে থাকে। অন্যান্য আরব রাষ্ট্রের তুলনায় বেশি বিদেশি শ্রমিকের আগমন শহরের সৌদি নাগরিকদের প্রভাবিত করে এবং বিভিন্ন নতুন মূল্যবোধের সম্মুখীন করে তোলে। আরামকোর কর্মীরা দুইবার ধর্মঘট করেছিল। প্রথমবার ১৯৫৩ সালে যখন অভিবাসী কর্মীদের নেতৃত্বে সৌদি কর্মীরা উন্নততর কাজের পরিবেশ দাবি করে এবং দ্বিতীয়বার ১৯৫৬ সালে যখন আরামকোর কর্মীরা সরকারের বিরুদ্ধে মিছিল করে যার উদ্দেশ্য ছিল যুক্তরাষ্ট্রকে দাহরান বিমানঘাটি ব্যবহারের জন্য প্রদত্ত লিজ নবায়ন করা।


title: সৌদ বিন আবদুল আজিজ

text: বাদশাহ সৌদ মুসলিম ব্রাদারহুডের কর্মীদের সৌদি আরবের স্বাগত জানান। মিশর থেকে ব্রাদারহুড কর্মীরা পালাচ্ছিল।


title: সৌদ বিন আবদুল আজিজ

text: বাদশাহ সৌদ আন্তর্জাতিক ক্ষেত্রে তার বাবার মত জড়িত না হওয়ার নীতি থেকে সরে আসেন। প্রথমে তিনি নিরপেক্ষ থাকার জন্য মিশর ও সিরিয়ার জোটে ভূমিকা রাখেন। পশ্চিমা সাহায্যপ্রাপ্ত আঞ্চলিক প্রতিরক্ষা চুক্তি বাগদাদ চুক্তির প্রতিবাদের উদ্দেশ্যে এই নীতি গ্রহণ করা হয়েছিল। ১৯৫৫ সালে মিশর, সিরিয়া ও সৌদি আরবের মধ্যে চুক্তি স্বাক্ষরিত হয়। একইসময় সৌদ সুয়েজ খালের গ্রহণ বিষয়ে জামাল আবদেল নাসেরের পদক্ষেপে সমর্থন করেন। ফ্রান্স ও ব্রিটেনের সাথে তিনি কূটনৈতিক সম্পর্ক বজায় রাখেন এবং তাদের তেল সরবরাহ স্থগিত করেছিলেন। দ্বিতীয়ত, ১৯৫৭ সালে তিনি আইজেনহাওয়ার ডকট্রিন সমর্থন করেন। সুয়েজ সংকটের পর মধ্যপ্রাচ্যে রাজনৈতিক শূণ্যতা পূরণের জন্য এর পরিকল্পনা করা হয়েছিল। এর উদ্দেশ্য ছিল সোভিয়েত ইউনিয়নকে যেকোনো মূল্যে এই অঞ্চল থেকে বাইরে রাখা। ধারণা করা হয়েছিল যে সৌদি সমর্থনের ফলে সব আরব নেতা তা মেনে নেবে। সৌদকে যুক্তরাষ্ট্র সফরের আমন্ত্রণ জানানো হয়। এসময় প্রতিরক্ষা মূল্যের জন্য ২৫০ মিলিয়ন ডলারের ঋণ দেয়া হয়।


title: সৌদ বিন আবদুল আজিজ

text: দুইদিক থেকে সৌদকে হারতে হয়। সুয়েজ সংকটের সময় মিশরের পাশে দাড়ানোয় তেল রপ্তানি কমে যায়। অন্যদিকে আইজেনহাওয়ার ডকট্রিন গ্রহণ করায় উদীয়মান আরব জাতীয়তাবাদি ও নাসেরবাদিরা তার বিপক্ষে চলে যায়। নাসেরের উত্থানের কারণে সৌদ চিন্তিত ছিলেন। মিশরে সামরিক অভ্যুত্থানের পর আরব বিশ্ব থেকে রাজতন্ত্র উৎখাতের প্রচারণা শুরু হয়। জর্ডান, ইরাক, কুয়েত, ইয়েমেন, সৌদি আরব ও লিবিয়ায় এসময় রাজতন্ত্র ছিল। সিরিয়ায় রাজা হুসাইন বিন তালালকে ক্ষমতচ্যুত করার পরিকল্পনা করা হলে তিনি সৌদি সরকারের কাছে সাহায্য চান। সৌদি আরবের পক্ষ থেকে আম্মানে বেদুইন সেনা ও পাঁচ লক্ষ স্টারলিং অর্থ পাঠানো হয়। এর ফলশ্রুতিতে জর্ডান ও ইরাক পারস্পরিক নিরাপত্তার জন্য আরব ফেডারেশন নামক ইউনিয়ন গঠন করে। এতে সৌদের সমর্থন ছিল। তিনি জর্ডানের বাদশাহ হুসাইনের ক্ষমতার পক্ষে ছিলেন। একই সময় তিনি ইউনাইটেড আরব রিপাবলিক ভাঙার চেষ্টা করেন। জামাল আবদেল নাসেরকে হত্যা পরিকল্পনার পেছনে তিনি ছিলেন বলে অভিযোগ রয়েছে।


title: সৌদ বিন আবদুল আজিজ

text: ১৯৫০ এর দশকের মধ্যভাগ থেকে ১৯৬৭ সাল পর্যন্ত সৌদি আরবের সাথে সোভিয়েত ইউনিয়নের সমর্থনপ্রাপ্ত মিশরের মধ্যে তিক্ত সম্পর্ক চলছিল।


title: সৌদ বিন আবদুল আজিজ

text: আবদুল আজিজের মৃত্যুর পর সৌদ ও ফয়সালের মধ্যে দ্বন্দ্ব সৃষ্টি হয়। তেল থেকে অর্জিত মুনাফা বৃদ্ধি পেলেও তা রাষ্ট্রের ঋণ সংক্রান্ত অর্থনৈতিক সমস্যা দূর করতে যথেষ্ট ছিল না। ১৯৫৩ সালে এর পরিমাণ ছিল প্রায় ২০০ মিলিয়ন মার্কিন ডলার। ১৯৫৮ সালে তা দ্বিগুণ হয়ে যায়। মার্কিন ডলারের বিপরীতে সৌদি রিয়ালের মূল্য অর্ধেক নেমে যায়। আরামকো ও আন্তর্জাতিক ব্যাংকগুলো ঋণের জন্য সৌদি আবেদন ফিরিয়ে দেয়। সৌদ তার শুরু করা সরকারি নির্মাণগুলো স্থগিত করেন কিন্তু তার প্রাসাদ নির্মাণ অব্যাহত রাখেন।


title: সৌদ বিন আবদুল আজিজ

text: রাজনৈতিক দায়িত্ববোধ ও সরকারের স্তর নিয়ে সৌদ ও ফয়সালের মধ্যে দ্বন্দ্ব চলতে থাকে। সৌদকে প্রায় তেলের মুনাফার অপব্যয়, বিলাসবহুল প্রাসাদ ও সৌদি আরবের ভেতরে বাইরে ষড়যন্ত্রের সাথে সম্পর্কিত করা হয়। অন্যদিকে ফয়সালকে সম্পর্কিত করা হয় মিতব্যয়ীতা, দয়া, আধুনিকতা ইত্যাদির সাথে। এছাড়াও ভাইয়ের খরচের লাগাম টেনে ধরা ও সৌদি আরবের অর্থনৈতিক সংকট দূর করার জন্য ফয়সালের ইচ্ছাকেও দুই ভাইয়ের দ্বন্দ্বের সাথে সম্পর্কিত করা হয়।


title: সৌদ বিন আবদুল আজিজ

text: সৌদ একটি ফরমানের মাধ্যমে প্রধানমন্ত্রীর পদ বিলুপ্ত করেন ফলে বাদশাহ পদাধিকারবলে প্রধানমন্ত্রীর পদ লাভ করেন। অন্যদিকে ফয়সাল যুবরাজ হিসেবে আরো বেশি ক্ষমতার রাখার পক্ষপাতি ছিলেন।


title: সৌদ বিন আবদুল আজিজ

text: বাদশাহ সৌদের অমিতব্যয়িতা ও জামাল আবদেল নাসেরের সমাজতান্ত্রিক চ্যালেঞ্জগুলো প্রতিহত করতে না পারায় পরিবারের সদস্যরা চিন্তিত ছিলেন। দুর্নীতি ও পিছিয়ে থাকার ফলে শাসন দুর্বল হয়ে পড়ছিল। এছাড়া রেডিও কায়রোর সৌদি বিরোধী প্রচারণার চালাচ্ছিল।


title: সৌদ বিন আবদুল আজিজ

text: ১৯৬২ সাল নাগাদ বাদশাহ সৌদ ও যুবরাজ ফয়সালের মধ্যে ক্ষমতার দ্বন্দ্ব চলতে থাকে। এসময় সৌদ চিকিৎসার জন্য বিদেশ গেলে ফয়সাল বাদশাহর অনুপস্থিতিতে মন্ত্রীসভা গঠন করেন। ফাহাদ ও সুলতানের সাথে ফয়সাল মিত্রতা গঠন করেন। ফয়সালের নতুন সরকার সৌদের সন্তানদের বাদ দিয়ে দেয়। তিনি দশ দফা সংস্কারের প্রতিশ্রুতি দেন যার মধ্যে মৌলিক আইনের প্রণয়ন, দাস প্রথার বিলুপ্তি ও বিচারিক কাউন্সিল প্রতিষ্ঠার কথা উল্লেখ ছিল।


title: সৌদ বিন আবদুল আজিজ

text: বাদশাহ সৌদ যুবরাজ ফয়সালের নতুন ব্যবস্থা প্রত্যাখ্যান করেন এবং রয়েল গার্ডকে ব্যবহারের হুমকি দেন। যুবরাজ ফয়সাল ন্যাশনাল গার্ডকে সৌদের বিরুদ্ধে অগ্রসর করেন। উলামাদের মত ও রাজপরিবারের সিনিয়র সদস্যদের চাপের কারণে সৌদ পিছু হটেন ও ক্ষমতা ত্যাগে রাজি হন।


title: সৌদ বিন আবদুল আজিজ

text: বাদশাহ সৌদ প্রথমে সুইজারল্যান্ডের জেনেভায় ও পরে ইউরোপের অন্যান্য শহরে নির্বাসিত হন। ১৯৬৬ সালে জামাল আবদেল নাসের তাকে মিশরে বসবাস করার জন্য আবেদন জানান। অন্য একটি সূত্র মতে নাসেরের আশ্রয় প্রতিশ্রুতির কারণে সৌদ মিশরে যান এবং সেখানে ১৯৬৫ থেকে ১৯৬৭ সাল পর্যন্ত ছিলেন। তাকে রেডিও কায়রো থেকে প্রচারণা চালাতে অনুমতি দেয়া হয়। তার ছেলেদের কয়েকজন খালিদ, বদর, সুলতান ও মনসুর তার সাথে যোগ দেয় এবং তার ক্ষমতালাভের চেষ্টায় সমর্থন দেয়। তবে ১৯৬৭ সালে ছয়দিনের যুদ্ধের পর তিনি মিশরের সমর্থন হারান এবং গ্রীসে চলে যান।


title: সৌদ বিন আবদুল আজিজ

text: সৌদ বেশ কয়েকটি বিয়ে করেছিলেন। তার ১১৫জন সন্তান ছিল। তবে তাদের মধ্যে অল্প কয়েকজন জনসম্পর্কিত দায়িত্ব পালন করেছেন। তারা মন্ত্রী ও বিভিন্ন প্রদেশের গভর্নর হিসেবে নিয়োগ পান। তার মেয়ে হাসাহ সৌদি আরবের বিদ্যালয়ে প্রথম নারী প্রধান শিক্ষক।


title: সৌদ বিন আবদুল আজিজ

text: ১৯৬৯ সালের ২৩ ফেব্রুয়ারি সৌদ মারা যান। তিনি ঘুমের মধ্যে হৃদরোগে আক্রান্ত হয়েছিলেন। তার লাশ মক্কায় নিয়ে যাওয়া হয় এবং মসজিদুল হারামে তার জানাজা হয়। রিয়াদের আল আউদ কবরস্থানে তাকে দাফন করা হয়।


অত্র নিবন্ধটি আইসিসি বিশ্ব একাদশ টেস্ট ক্রিকেটারদের তালিকা সম্পর্কিত। টেস্ট খেলা আন্তর্জাতিক ক্রিকেট খেলা হিসেবে পরিচিত। এতে শীর্ষস্থানীয় ক্রিকেটভূক্ত দেশগুলো অংশগ্রহণ করে। আন্তর্জাতিক ক্রিকেট কাউন্সিল কর্তৃপক্ষ ছয়-দিনের সুপার টেস্ট আয়োজনের কথা ঘোষণা করেছিল। নির্দিষ্ট সময়ে আইসিসি টেস্ট চ্যাম্পিয়নশীপের পয়েন্ট তালিকায় শীর্ষস্থানীয় দলের বিপক্ষে পৃথিবীর বাদ-বাকী দেশগুলোর শীর্ষস্থানীয় ক্রিকেটারগণ খেলবেন। এ খেলাটি আনুষ্ঠানিকভাবে টেস্টের মর্যাদা দেয়ার কথাও ঘোষণা করা হয়।


title: আইসিসি বিশ্ব একাদশ টেস্ট ক্রিকেটারদের তালিকা

text: ১৪-১৯ অক্টোবর, ২০০৫ তারিখে খেলাটি অনুষ্ঠিত হয়েছিল। এরপূর্বে তিনটি একদিনের আন্তর্জাতিক ক্রিকেট খেলাও অনুষ্ঠিত হয়। এতে আইসিসি একদিনের আন্তর্জাতিক চ্যাম্পিয়নশীপের পয়েন্ট তালিকায় শীর্ষস্থানীয় দলের বিপক্ষে বহিঃবিশ্ব একাদশ অংশগ্রহণ করে ও খেলাগুলো ওডিআই মর্যাদা পায়। সবগুলো খেলাই কোমল পানীয় কোম্পানি জনি ওয়াকারের সৌজন্যে অনুষ্ঠিত হয়। এরফলে এটি জনি ওয়াকার সুপার সিরিজ নামে পরিচিতি পায়। খেলাগুলো অস্ট্রেলিয়ায় অনুষ্ঠিত হয়। একদিনের সিরিজসহ সুপার টেস্ট জয় করে অস্ট্রেলিয়া দল। কিন্তু টেস্টের পরিসংখ্যানে অন্তর্ভুক্তির বিষয়ে কিছু ক্রিকেট পরিসংখ্যানবিদের কাছে খেলাগুলোকে ঘিরে বিতর্কের সৃষ্টি হয়।


text: প্ররম্ভিকভাবে প্রতি চার বছর অন্তর সুপার সিরিজ আয়োজনের কথা বলা হয়। কিন্তু প্রথম টেস্ট আয়োজনের অল্পকিছুদিন পরই আইসিসি প্রধান নির্বাহী ম্যালকম স্পিড নিয়মিত আইসিসি আয়োজনের সূচীপত্র থেকে এ বিষয়টি বাদ দেন। তিনি বলেছেন যে, যখন ভবিষ্যতে প্রকৃত অর্থেই বিশ্ব চ্যাম্পিয়ন দল নির্ধারিত হবে, কেবল তখনই এ ধরনের খেলা আয়োজন করা হবে।


text: ঐ সময়ে আইসিসি’র টেস্ট ও একদিনের চ্যাম্পিয়নশীপের পয়েন্ট তালিকায় অস্ট্রেলিয়া দল শীর্ষস্থানে অবস্থান করছিল। এরফলে দলটি বহিঃবিশ্ব একাদশের বিপক্ষে খেলার যোগ্যতা লাভ করে।


text: বিশ্ব একাদশ গঠনকল্পে নির্বাচকমণ্ডলী একটি সংক্ষিপ্ত তালিকা প্রণয়ন করে। দলে ১১জন টেস্ট খেলোয়াড়ের নাম ঘোষণা করা হয়। দল নির্বাচনে নিম্নবর্ণিত সদস্য ছিলেন:-


text:
প্রারম্ভিকভাবে সংক্ষিপ্ত তালিকায় নিম্নবর্ণিত খেলোয়াড়গণের অন্তর্ভুক্তি ঘটানো হয়:-
অ্যান্ড্রু ফ্লিনটফ (ইংল্যান্ড), স্টিভ হার্মিসন (ইংল্যান্ড), মাইকেল ভন (ইংল্যান্ড), রাহুল দ্রাবিড় (ভারত), বীরেন্দ্র শেওয়াগ (ভারত), শচীন তেন্ডুলকর (ভারত), অনিল কুম্বলে (ভারত), ব্রেন্ডন ম্যাককুলাম (নিউজিল্যান্ড), ড্যানিয়েল ভেট্টোরি (নিউজিল্যান্ড), শোয়েব আখতার (পাকিস্তান), ইনজামাম-উল-হক (পাকিস্তান), ইউনুস খান (পাকিস্তান), মার্ক বাউচার (দক্ষিণ আফ্রিকা), জ্যাক ক্যালিস (দক্ষিণ আফ্রিকা), মাখায়া এনটিনি (দক্ষিণ আফ্রিকা), শন পোলক (দক্ষিণ আফ্রিকা), গ্রেইম স্মিথ (দক্ষিণ আফ্রিকা), মুত্তিয়া মুরালিধরন (শ্রীলঙ্কা), ব্রায়ান লারা (ওয়েস্ট ইন্ডিজ), শিবনারায়ণ চন্দরপল (ওয়েস্ট ইন্ডিজ)।


text: ১৩জন ক্রিকেটার অস্ট্রেলিয়া সফরে যান। পরবর্তীতে দল নির্বাচকমণ্ডলীর সভাপতি সুনীল গাভাস্কার, দলের মনোনীত পরিচালক, কোচ ও দলের অধিনায়কের সম্বন্বয়ে চূড়ান্ত একাদশ প্রকাশ করেন।


title: শ্রীলঙ্কা মিলিটারি একাডেমি

text: শ্রীলঙ্কা মিলিটারি একাডেমি , সাধারণত দিয়াতালাওয়া হিসাবে পরিচিত, যা শ্রীলঙ্কা সেনাবাহিনীর অফিসার সৈন্যদের প্রাথমিক প্রশিক্ষণ কেন্দ্র যেটি শ্রীলঙ্কার মধ্য পার্বত্য অঞ্চলের শহর দিয়াতালাওয়ায় অবস্থিত।


title: রেড ২ (২০১৩-এর চলচ্চিত্র)

text: রেড ২ ২০১৩ সালে মুক্তিপ্রাপ্ত একটি অ্যাকশন-কমেডি ঘরানার মার্কিন চলচ্চিত্র। এর আগের কিস্তি "রেড" চলচ্চিত্রটি ২০১০ সালে মুক্তি প্রায়। চলচ্চিত্রটি ওয়ারেন এলিস ও কলি হ্যামনার লিখিত একই শিরোনামের কমিক বইয়ের ছায়া অবলম্বনে নির্মিত। এতে অভিনয় করেছেন ব্রুস উইলিস, অ্যান্থনি হপকিন্স, ক্যাথেরিন জেটা জোন্স, জন ম্যাকোভিচ, হেলেন মিরেন সহ আরো অনেকে। ছবিটির পরিচালনার দায়িত্বে ছিলেন ডিন প্যারিসট এবং চিত্রনাট্য লেখেন জন হোবার ও এরিক হোবার। রেড ২ চলচ্চিত্রটি ১৯ জুলাই, ২০১৩ সালে মুক্তি পায়।


title: রেড ২ (২০১৩-এর চলচ্চিত্র)

text: রেড ২ চলচ্চিত্র শুরু হয় তার আগের কিস্তির ৩ বছর পরের ঘটনাপ্রবাহ দিয়ে। ফ্রাঙ্ক মূসা (ব্রুস উইলিস) তার বান্ধবী সারাহ রসের সাথে স্বাভাবিক জীবনযাপনে অভ্যস্ত হয়ে উঠেছে। এসময় মার্ভিন বগস তার সাথে দেখা করে বলে যে এখনও তাদেরকে মারার জন্য কেউ পিছু নিয়েছে। কিন্তু ফ্রাঙ্ক তার কথা খারিজ করে দেয়। মার্ভিন ফ্রাঙ্ককে বারবার অনুরোধ করে। তা সত্ত্বেও ফ্রাঙ্ক তার কথায় রাজি না হওয়ায়, মার্ভিন তার নিজের পথে রওনা হয়। হঠাৎ এসময় তার গাড়ি বিস্ফোরণ হয়। ফ্রাঙ্ক বিশ্বাস করতে পারে না যে মার্ভিন মারা গেছে। কিন্তু তার বান্ধবী সারার অনুরোধে মার্ভিনের শেষকৃত্যে ফ্রাঙ্ক অংশগ্রহণ করে। অনুষ্ঠান শেষ হবার পরে, ফ্রাঙ্কের সাথে কিছু লোক দেখা করতে আসে। তারা তাকে সরাকারী এজেন্ট হিসাবে পরিচয় দেয় এবং তাকে ইয়াংকি হোয়াইট ফ্যাসিলিটিতে নিয়ে যায় জিজ্ঞাসাবাদের জন্য। জিজ্ঞাসাবাদ চলাকালীন সময়ে, জ্যাক হর্টন (নীল ম্যাকডোনা) একটি সশস্ত্র সোয়াট টীম সমেত ফ্যাসিলিটিতে প্রবেশ করে এবং সেখানকার অধিকাংশ কর্মচারীদের মেরে ফেলে। তারপরে সে ফ্রাঙ্ককে বলে যে সে কিছু প্রশ্নের উত্তর চায়। আর ফ্রাঙ্ক যদি উত্তর দিতে অস্বীকার করে তবে সারাকে নির্যাতন করা হবে। এসময় মার্ভিন আবির্ভূত হয়। দেখা যায় যে, সে আসলে মারা যায় নি। তারপরে মার্ভিনের সহায়তায় ফ্রাঙ্ক হর্টনের কাছ থেকে পালিয়ে যায়। তারপরে তারা সারাকে সঙ্গে নিয়ে বেরিয়ে পড়ে। মার্ভিন সব খুলে বলে ফ্রাঙ্ককে যে কেন তাদেরকে মারতে চায়। স্নায়ুযুদ্ধ চলাকালীন রাশিয়াতে গোপনে একটি নিউক্লিয়ার অস্ত্র নিয়ে যাবার জন্য একটি অপারেশন পরিচালিত হয়েছিল যার নাম ছিল ক্ল্যান্ডেস্টিন অপারেশন বা নাইটশেড। আর এই অপারেশনে যারা অংশগ্রহণ করেছিল তাদের মধ্যে ফ্রাঙ্ক ও মার্ভিনের নামও তালিকাভুক্ত আছে। হর্টন বিশ্বের আর সব দেশের গোয়েন্দা সংস্থাদের বোঝাতে পেরেছে যে, ফ্রাঙ্ক ও তার সঙ্গী-সাথিরা আসলে সন্ত্রাসী এবং তাদেরকে যে কোন মূল্যে আটকাতে হবে। এসময় ভিক্টোরিয়া (হেলেন মিরেন) তাদেরকে ফোন করে জানিয়ে দেয় যে এমআই৬ তাকে তাদেরকে খুন করতে বলেছে। ইতিমধ্যে হর্টন পৃথিবীর সেরা আততায়ীদের একজন হান চো বাই (বিউং হান লি) এর সাথে যোগাযোগ করে এবং ফ্রাঙ্ক ও তার দলবলকে মেরে ফেলতে বলে। হান চোর সঙ্গে আগে থেকেই ফ্রাঙ্কের শত্রুতা ছিল। তাই সে রাজি হয়ে যায়।


title: রেড ২ (২০১৩-এর চলচ্চিত্র)

text: ফ্রাঙ্ক, সারা ও মার্ভিন হানের উড়োজাহাজ চুরি করে প্যারিসের উদ্দেশ্যে রওনা হয় "দ্য ফ্রগ" (ডেভিড থিউলিস) নামের এক ব্যক্তিকে খুঁজে বের করতে। প্যারিসে যাওয়ার পরে ফ্রাঙ্কের সাথে রাশিয়ার গুপ্ত চর কাতিয়ার (ক্যাথেরিন জেটা জোন্স) সাক্ষাৎ হয়। কাতিয়া ও ফ্রাঙ্ক একে অপরকে ভালবাসত। কাতিয়াও নাইটশেড সমস্যার সমাধানে ফ্রান্সে "দ্য ফ্রগ" কে খুঁজতে এসেছে এবং ফ্রাঙ্কের সাথে হাত মেলায়। ফ্রগকে ধরার জন্য তারা পরিকল্পনা করে। ফ্রগ সে পরিকল্পনা বুঝতে পেরে পালানোর চেষ্টা করে। এসময় ফ্রাঙ্ক ও কাতিয়া তাকে ধরে ফেলে। অতঃপর সারার সহায়তায় ফ্রাঙ্ক ফ্রগের সিন্দুকের চাবি পায় যা পরবর্তীতে কাতিয়া ফ্রাঙ্ককে অজ্ঞান করে হাতিয়ে নেয়। কিন্তু মার্ভিন এধরণের সম্ভাবনার কথা আগে থেকেই বুঝতে পারে। তাই ফ্রাঙ্ক কাতিয়ার দেখা করার আগেই ফ্রাঙ্কের কাছে থাকা চাবি সে বদলে দেয়। পরে তারা সে চাবি দিয়ে ফ্রগের সিন্দুক খুলে কিছু দলিল-দস্তাবেজ দেখতে পায়। সেখান থেকে তারা জানতে পারে যে অপারেশন নাইটশেড বোমার জনক হলেন ডক্টর এডওয়ার্ড বেইলি (অ্যান্থনি হপকিন্স) যিনি একজন নামকরা পদার্থবিদ।


title: রেড ২ (২০১৩-এর চলচ্চিত্র)

text: তারা আরো জানতে পারে যে এডওয়ার্ড বেইলি এখনও জীবিত আছেন। তাকে লন্ডনে মানসিকভাবে অসুস্থ অপরাধীদের জন্য তৈরি সর্বোচ্চ নিরাপত্তাবেষ্টিত একটি কারাগারে ৩২ বছর ধরে বন্দী রাখা হয়েছে। এদিকে ভিক্টোরিয়ার সাথে তাদের আচমকা দেখা হয় যা মার্ভিনই তাকে জানিয়েছিল ফ্রাঙ্ককে কোন কিছু না জানিয়ে। ভিক্টোরিয়া তাদেরকে মেরে ফেলা হয়েছে এমন ভুয়া প্রমাণ তৈরি করে এবং বেইলি যে কারাগারে আছে সেখানে ফ্রাঙ্ককে নিয়ে প্রবেশ করে। সেখানে তারা বেইলির দেখা পায়। কিন্তু কারা কর্তৃপক্ষের দেওয়া ঔষধে বেইলি অতিক্রিয়তায় ভুগছিল। তাদের কোন প্রশ্নের যৌক্তিক উত্তর সে দিতে পারে না। তাই তারা তাকে মার্ভিনের সেফহাউজে নিয়ে যায়। ঔষধের ক্রিয়া খানিকটা কেটে গেলে বেইলির মনে পড়ে যে বোমাটা এখনও মস্কোতেই আছে। অতঃপর তারা মস্কোতে যায়। সেখানে যাবার পরে বেইলি বলে যে বোমাটা ক্রেমলিনে লুকানো আছে। তারা ক্রেমলিনে গোপনে প্রবেশ করে বোমাটাকে খুঁজে বের করে। দেখা যায় যে বোমটার জ্বালানী হল রেড মার্কারি যা থেকে কোন তেজস্ক্রিয়তা ছড়ায় না। কাজেই সেটা কখনো চিহ্নিত হতে পারে নি। যখন তারা বোম সমেত বাইরে আসতে চায়, কাতিয়া তাদের পথ আটকায়। ফ্রাঙ্ক কাতিয়াকে বুঝিয়ে তাকে তার পক্ষে নিয়ে আসে। তারপরে তারা ক্রেমলিন থেকে পালিয়ে যায় আর তাদের জয় উদযাপন করে। এদিকে ভিক্টোরিয়াকে এমআই৬ কর্তৃপক্ষ ফ্রাঙ্ক ও তার সাথিদের খুন না করতে পারার কারণে কারাগারে প্রেরণ করে। সেখানে সে বোমার আসল রহস্য জানতে পারে এবং কারাগার থেকে পালায়। এর পরে ভিক্টোরিয়া ফ্রাঙ্ককে ফোন করে জানায় যে বেইলিকে এতদিন বন্দী করে রাখার কারণ হল সে এই বোমাটাকে বিস্ফোরিত হতে দেখতে চায়। বেইলি ফ্রাঙ্ককে বন্দুকের মুখে জিম্মি করে আর স্বীকার করে যে সে বোমাটাকে বিস্ফোরণ করতে চায়। আর এ বিষয়ে হর্টন ও যুক্তরাষ্টের সাথে তার চুক্তি হয়েছে। বেইলি বোমা নিয়ে চলে আসার আগে কাতিয়াকে গুলি করে যাতে মনে হয় ফ্রাঙ্ক কাতিয়াকে খুন করেছে। পরবর্তীতে হর্টন বেইলির সাথে চুক্তিভঙ্গ করে তাকে জিজ্ঞাসাবাদের জন্য বন্দী করে। কিন্তু বেইলি তার সৃষ্ট নার্ভ গ্যাস দ্বারা হর্টন বাদে উড়োজাহাজের সবাইকে মেরে ফেলে। তারপরে সে লন্ডনে অবস্থিত ইরানের দূতাবাসে যায়। ফ্রাঙ্ক তাকে পিছু করার সময় হান তার ওপর চড়াও হয়। কিছুক্ষণ হাতাহাতির পরে ফ্রাঙ্ক হানকে বোঝাতে সক্ষম হয় আর বলে যে তাদের সাথে যোগ দিয়ে যেন বেইলিকে আটকাতে সাহায্য করে। অতঃপর পাঁচজন মিলে পরিকল্পনা করে কিভাবে বেইলিকে আটকিয়ে বোমাটাকে উদ্ধার করা যায়।


title: রেড ২ (২০১৩-এর চলচ্চিত্র)

text: পরিকল্পনার অংশ হিসাবে সারাহ প্রথমে ইরানীয় দূতকে প্রলুব্ধ করে তাকে জিম্মি বানায়। মার্ভিন ইরানে যাবার জন্য ভিসাপ্রার্থী হিসাবে দূতাবাসে যায় এবং গোসলখানার পানির নল ত্রুটিযুক্ত করে। আর তা মেরামত করার জন্য সবাই ছদ্মবেশে দূতাবাসে ঢোকে। সারাহ ইরানীয় দূতকে বন্দুকের মুখে বোমার অবস্থানের কথা জেনে নেয়। সেখানে যাবার পরে তারা দেখতে পায় বেইলি আগেই বোমার টাইমার সচল করে গেছে এবং হর্টনকে মেরে ফেলেছে। এরপরে তারা দূতাবাসের প্রহরীদের দ্বারা চিহ্নিত হয়, এবং তাদের সাথে বন্দুক যুদ্ধে লিপ্ত হয়। সংঘর্ষের এক ফাঁকে বেইলি সারাহকে উঠিয়ে নিয়ে বিমানবন্দরের উদ্দেশ্যে রওনা হয়। ফ্রাঙ্ক, মার্ভিন, হান ও ভিক্টোরিয়া বেইলির পিছু নেয়। অনেক চেষ্টার পরেও মার্ভিন বোমাটাকে নিষ্ক্রিয় করতে পারে না। শেষে ফ্রাঙ্ক একাই বোমার কেস নিয়ে হানের উড়োজাহাজে উঠে বেইলির মুখোমুখি হয়। বেইলি সারাহকে ছেড়ে দিয়ে তাদেরকে উড়োজাহাজ থেকে জোর করে নামিয়ে দেয়। পরে সবাই একত্রে মিলিত হয় এবং মৃত্যুর জন্য অপেক্ষা করতে থাকে। এদিকে বেইলির বিমান আকাশে ওড়ার কিছুক্ষণ পরে ব্যাপকভাবে বিস্ফোরিত হয়। ফ্রাঙ্ক তখন সবাইকে বলে যে সে আগেই বোমাটাকে বিমানের বহির্গমনের রাস্তার একটি খাঁজে লুকিয়ে রেখেছিল আর খালি বোমার কেস নিয়ে বেইলির মুখোমুখি হয়েছিল। সর্বশেষে দেখা যায় যে সারাহ, ফ্রাঙ্ক ও মার্ভিন ক্যারাকাসে একটি মিশনে অংশ নিচ্ছে।


title: রামকৃষ্ণ পরমহংস-বিষয়ক গ্রন্থতালিকা

text: রামকৃষ্ণ পরমহংস (১৮৩৬–১৮৮৬) ছিলেন ঊনবিংশ শতাব্দীর বিশিষ্ট ভারতীয় হিন্দু ধর্মগুরু। তিনি নিজের জীবন সম্পর্কে কিছু লিখে যাননি। তাঁর শিষ্য ও প্রত্যক্ষদর্শীদের রচনা থেকে তাঁর জীবন ও শিক্ষার কথা জানা যায়। রামকৃষ্ণের নথিবদ্ধ শিক্ষা মূলত তাঁর জীবনের শেষ চার বছরের উক্তি থেকে জানা যায়।


title: রামকৃষ্ণ পরমহংস-বিষয়ক গ্রন্থতালিকা

text: ব্রাহ্ম ধর্মগুরু কেশবচন্দ্র সেনের "পরমহংসদেবের উক্তি" (১৮৭৮) রামকৃষ্ণ-বিষয়ক সর্বপ্রথম বই বলে জানা যায়। কেশবচন্দ্র তাঁর ধর্মীয় সম্প্রদায় নববিধান ব্রাহ্মসমাজের পত্রিকায় রামকৃষ্ণের শিক্ষা প্রকাশ করতেন। এর ফলে আধুনিক পাশ্চাত্য শিক্ষায় শিক্ষিত বাঙালি সমাজ ও ভারতে বসবাসকারী ইউরোপীয়দের কাছে রামকৃষ্ণের নাম পরিচিত হয়ে ওঠে। এরপর প্রকাশিত হয় সুরেশচন্দ্র দত্তের "পরমহংস রামকৃষ্ণদেবের উক্তি" (১৮৮৪)।


title: রামকৃষ্ণ পরমহংস-বিষয়ক গ্রন্থতালিকা

text: রামচন্দ্র দত্তের "শ্রীশ্রীরামকৃষ্ণ পরমহংসদেবের জীবনবৃত্তান্ত" (১৮৮০) হল রামকৃষ্ণ পরমহংসের সর্বপ্রথম রচিত জীবনী গ্রন্থগুলির একটি। ধর্ম-বিশেষজ্ঞ নরসিংহ শীল ও জেফরি কৃপালের মতে, রামচন্দ্র দত্ত রচিত বইটি রামকৃষ্ণ পরমহংসের সবচেয়ে কলঙ্কিত জীবনী। তাঁরা লিখেছেন, "containing the lurid details of his "sadhana" as well as his quite suggestive encounters with his patron Mathur." তাঁরা ১৮৮৪ সালে স্বামী বিবেকানন্দের লেখা একটি চিঠির উল্লেখ করেছেন, যেখানে বিবেকানন্দ লিখেছেন, “...ইত্যাদি সম্পর্কে সব অসংলগ্ন অমার্জিত ধারণাগুলি এড়িয়ে যাবে... কারণ অন্যান্য দেশের লোকেরা এগুলিকে অমার্জিত মনে করে। ইংরেজি ভাষায় তাঁর (রামকৃষ্ণ) জীবনী সারা পৃথিবী পড়বে।” বিবেকানন্দ রামচন্দ্র দত্তের রচিত জীবনীর অনুবাদকে অমার্জিত বলেছেন। তাঁরা বলেছেন যে, স্বামী বিবেকানন্দ সম্ভবত রামচন্দ্র দত্তের বিরুদ্ধে মামলা করেছিলেন এবং রামকৃষ্ণ মিশন বইটির প্রকাশ বন্ধ করে দিয়েছে। যদিও এই ধরনের মামলার কোনো প্রমাণ নেই এবং স্বামী আত্মজ্ঞানানন্দ ও প্রব্রাজিকা ব্রজপ্রাণা ১৯৯৫ সালে লিখেছেন, রামচন্দ্র দত্তের লেখা বইটির ৯টি বাংলা সংস্করণ প্রকাশিত হয়েছে রামকৃষ্ণ মিশন থেকে। কৃপাল পরে অবশ্য রামকৃষ্ণ মিশন কর্তৃক বইটির প্রকাশ বন্ধ করে দেওয়ার অভিযোগ তুলে নিয়েছিলেন।


title: রামকৃষ্ণ পরমহংস-বিষয়ক গ্রন্থতালিকা

text: ১৮৮৭ সালে অক্ষয়কুমার সেন বাংলা পদ্যে "শ্রীশ্রীরামকৃষ্ণ-পুঁথি" নামে রামকৃষ্ণ পরমহংসের জীবনী লেখেন। পরে তিনি "পদ্যে শ্রীশ্রীরামকৃষ্ণ পরমহংসদেবের উপদেশ" ও "শ্রীশ্রীরামকৃষ্ণ-মহিমা" নামে দুটি বই লিখেছিলেন।


title: রামকৃষ্ণ পরমহংস-বিষয়ক গ্রন্থতালিকা

text: স্বামী সারদানন্দ "শ্রীশ্রীরামকৃষ্ণলীলাপ্রসঙ্গ" রচনা শুরু করেন ১৯০৯ সালে। এই গ্রন্থ ১৯২৭ সালে লেখকের মৃত্যুর সময় অসমাপ্তই থেকে যায়। যদিও অসমাপ্ত বইটি প্রকাশিত হয়েছিল এবং তা রামকৃষ্ণ মিশন কর্তৃক রামকৃষ্ণ পরমহংসের প্রামাণ্য জীবনী হিসেবে গৃহীতও হয়েছিল। ধর্মবিশেষজ্ঞ ও সাহিত্যিক রোমাঁ রোল্যাঁ ও ক্রিস্টোফার ইশারউড সারদানন্দকে রামকৃষ্ণ প্রসঙ্গে একজন প্রামাণ্য দার্শনিক ও ঐতিহাসিকের মর্যাদা দিয়েছেন।


title: রামকৃষ্ণ পরমহংস-বিষয়ক গ্রন্থতালিকা

text: স্বামী বিবেকানন্দের বক্তৃতা "মদীয় আচার্যদেব" প্রকাশিত হয় ১৮৯৬ সালে। ম্যাক্স মুলার, ওয়ালটার জি. নেভেল, ক্রিস্টোফার ইশারউড বলেছেন, বিবেকানন্দ রামকৃষ্ণের যথার্থ প্রতিকৃতি এঁকেছেন। ধর্মীয় বিশেষজ্ঞ শীল বলেছেন, রামকৃষ্ণ হলেন বিবেকানন্দের “পুরাণসৃষ্টি ও প্রচার-পরিকল্পনার” সৃষ্টি। যদিও অপর বিশেষজ্ঞ অমিয় পি. সেনের মতে, শীল বিভিন্ন বিষয়কে “ইচ্ছাকৃতভাবে এড়িয়ে” গিয়েছেন।


title: রামকৃষ্ণ পরমহংস-বিষয়ক গ্রন্থতালিকা

text: রামকৃষ্ণ পরমহংসের অন্যান্য জীবনীগুলি হল মহেন্দ্রনাথ দত্তের "শ্রীশ্রীরামকৃষ্ণের অনুধ্যান", সত্যচরণ মিত্রের "শ্রীশ্রীরামকৃষ্ণ পরমহংসদেবের জীবনী ও উপদেশ" (১৮৯৭), ও সুরেন্দ্রনাথ দত্তের "শ্রীরামকৃষ্ণদেবের উপদেশ" (১৮৯৬)।


title: রামকৃষ্ণ পরমহংস-বিষয়ক গ্রন্থতালিকা

text:
ম্যাক্স মুলারের "রামকৃষ্ণ: হিজ লাইফ অ্যান্ড সেইংস" (১৮৯৮) হল কোনো ইউরোপীয় বিশেষজ্ঞের লেখা প্রথম রামকৃষ্ণ-জীবনী। ওয়াল্টার নেভেলের মতে এটি রামকৃষ্ণের একটি অপেক্ষাকৃত স্বাধীন জীবনীর সূত্র। ১৯২৯ সালে রোমা রোল্যাঁ লিখেছেন, এই বইটি প্রাথমিক সূত্রের ভিত্তিতে “বিস্তারিত ও সমালোচনামূলক দৃষ্টিভঙ্গিতে” লেখা। ম্যাক্স মুলার বলেছেন। এই বইটির ভিত্তি বিবেকানন্দ ও রামকৃষ্ণের পক্ষে ও বিপক্ষে বিভিন্ন নিরপেক্ষ প্রত্যক্ষদর্শীর বয়ানের ভিত্তিতে লেখা। ম্যাক্স মুলার রামকৃষ্ণ পরমহংসকে "সত্যকারের মহাত্মা" বলেছেন।
শ্রীম ছদ্মনামের অন্তরালে মহেন্দ্রনাথ গুপ্তের লেখা "শ্রীশ্রীরামকৃষ্ণকথামৃত" পাঁচ খণ্ডে যথাক্রমে ১৯০২, ১৯০৫, ১৯০৮, ১৯১০ ও ১৯৩২ সালে প্রকাশিত হয়। মহেন্দ্রনাথ গুপ্ত রামকৃষ্ণ পরমহংসের সঙ্গে তাঁর কথোপকথন রোজ ডায়েরিতে লিখে রাখতেন। সেগুলি সংকলিত করেই পাঁচ খণ্ডে বাংলায় এই বইটি প্রকাশিত হয়। রোমা রোল্যাঁর মতে, এই বইটি “স্টেনোগ্রাফিক যাথার্থতা”র নিদর্শন।


title: রামকৃষ্ণ পরমহংস-বিষয়ক গ্রন্থতালিকা

text: রোমা রোল্যাঁর বই "লাইফ অফ রামকৃষ্ণ অ্যান্ড দি ইউনিভার্সাল গসপেল" (১৯২৯) রামকৃষ্ণের অপর একটি জীবনী। এটি রামকৃষ্ণের শিষ্যদের বয়ানের ভিত্তিতে লেখা। তাঁদের সম্পর্কে লেখক বলেছেন, “আমি তাঁদের থেকে সদর্থক তথ্যাদি পেয়েছি। আমি তাঁদের কয়েকজনের পথে হেঁটেছি, যাঁরা এই মহান ধর্মগুরু এবং মানবরূপী ঈশ্বরের সঙ্গী ছিলেন। আমি তাঁদের আনুগত্যের উপর নির্ভর করতে পারি। অধিকন্তু এই প্রত্যক্ষদ্রর্শীরা গসপেলের সাধারণ ধীবর ছিলেন না। এঁদের কেউ কেউ মহান চিন্তাবিদ যাঁরা ইউরোপীয় চিন্তা ও কঠোর শিক্ষাপ্রণালীতে শিক্ষিত।” তিনি রামকৃষ্ণের সমসাময়িক নিরপেক্ষ প্রত্যক্ষদর্শীদের বয়ানও নিয়েছিলেন। এছাড়া তিনি সেই সব খ্রিস্টান মিশনারিদের সঙ্গেও কথা বলেছিলেন, যাঁরা রামকৃষ্ণের সঙ্গে কথা বলেছিলেন।


title: রামকৃষ্ণ পরমহংস-বিষয়ক গ্রন্থতালিকা

text: "শ্রীশ্রীরামকৃষ্ণকথামৃত" গ্রন্থের ইংরেজি অনুবাদ করেন স্বামী নিখিলানন্দ। এই বইটির নাম "দ্য গসপেল অফ শ্রীরামকৃষ্ণ"। নেভেল ও লেক্স হিক্সটনের মতে, এটি প্রামাণ্য ও নির্ভরযোগ্য অনুবাদ। এই বইটি ফিলিপ এলেস্কি ও হারপারকলিন্স প্রকাশনা কর্তৃত আয়োজিত আমেরিকান বিশেষজ্ঞদের সম্মেলনে ""বিংশ শতাব্দীর ১০০টি সবচেয়ে গুরুত্বপূর্ণ ধর্মগ্রন্থে""র মর্যাদা পায়।


title: মহানাম

text: মহানাম (); () (জীবনকাল- আনুমানিক খ্রিস্টপূর্ব ষষ্ঠ শতাব্দী) বৌদ্ধ ধর্মের ইতিহাসে পাঁচজন তপস্বীদের মধ্যে একজন ছিলেন, যিনি সিদ্ধার্থ গৌতমের সঙ্গে কঠোর তপস্যায় লিপ্ত হন এবং বুদ্ধত্ব লাভের পর গৌতম বুদ্ধের নিকট প্রথম ধর্মজ্ঞান প্রাপ্ত হন।


title: মহানাম

text: মহানামের পিতা সেই আটজন ব্রাহ্মণের একজন ছিলেন, যারা সিদ্ধার্থ গৌতমের ভবিষ্যদ্বাণী করেন। তাঁর পিতা তাঁকে পরবর্তী জীবনে সিদ্ধার্থ গৌতমকে অনুসরণ করতে নির্দেশ দেন। সিদ্ধার্থ তপস্যার মাধ্যমে সত্যানুসন্ধানের জন্য গৃহত্যাগ করে আলার কালাম ও উদ্দক রামপুত্ত প্রভৃতি যোগীদের নিকট শিক্ষালাভ সম্পন্ন করলে মহানাম সহ কৌণ্ডিন্য, ভদ্দিয়, বপ্প এবং অস্সজি নামক পাঁচজন তপস্বী তাঁকে অনুসরণ করেন ও উরুবিল্ব নামক স্থানে একসাথে ছয় বছর ধরে কঠোর তপস্যায় লিপ্ত হন। বৌদ্ধ ধর্মের ইতিহাসে এই পাঁচজন তপস্বী পঞ্চবগ্‌গীয় বা ভদ্রক পঞ্চবর্গীয় নামে পরিচিত। এই কঠোর তপস্যার ফলে অনশনক্লিষ্ট সিদ্ধার্থ গৌতম মরণাপন্ন হয়ে উপলব্ধি করেন যে, অনশনক্লিষ্ট দুর্বল দেহে শরীরকে অপরিসীম কষ্ট দিয়ে কঠোর তপস্যা করে বোধিলাভ সম্ভব নয়। ধর্মচক্রপ্রবর্তন সূত্রানুসারে, অসংযত বিলাসবহুল জীবনযাপন এবং কঠোর তপস্যার মধ্যবর্তী একটি মধ্যম পথের সন্ধান করে বোধিলাভ সম্ভব বলে তিনি উপলব্ধি করেন। তিনি তাই আবার খাদ্য গ্রহণের সিদ্ধান্ত নিলেন ও সুজাতা নাম্নী এক স্থানীয় গ্রাম্য কন্যার কাছ থেকে তিনি এক পাত্র পরমান্ন আহার করেন। সিদ্ধার্থকে খাদ্য গ্রহণ করতে দেখে মহানাম সহ সকল ভদ্রক পঞ্চবর্গীয় তাঁর ওপর বিরক্ত হয়ে তাঁকে ছেড়ে বারাণসীর নিকট ঋষিপতনের মৃগ উদ্যানে যাত্রা করে চলে যান।


title: মহানাম

text: সিদ্ধার্থ গৌতম বুদ্ধত্ব লাভ করার পর ঋষিপতনের মৃগ উদ্যানে যাত্রা করে মহানাম সহ তাঁর বাকি চারজন সাধনসঙ্গীকে খুঁজে বের করে তাঁদেরকে তাঁর অভিজ্ঞতালব্ধ জ্ঞান প্রদান করার সিদ্ধান্ত নেন। যদিও প্রথমে এই পঞ্চবগ্‌গীয় তপস্বীরা গৌতম বুদ্ধের সিদ্ধিলাভের ব্যাপারে সন্দিহান ছিলেন, কিন্তু শীঘ্রই তাঁর নবলব্ধ জ্ঞান তাঁদের মুগ্ধ করে। গৌতম বুদ্ধ তাঁদের ধম্মচক্কপ্পবত্তন সুত্ত সম্বন্ধে শিক্ষা প্রদান করেন। পাঁচ দিন পরে গৌতম বুদ্ধ তাঁদের অনাত্তলক্ষন সুত্ত সম্বন্ধে শিক্ষাদান করেন। বুদ্ধের নিকট শিক্ষালাভের ফলে মহানাম অর্হত হিসেবে উন্নীত হন।


title: মহানাম

text: কাশীর মচ্ছিকাসন্দ অঞ্চলে ভিক্ষা করার সময় চিত্তগহপতি নামক এক গৃহস্থ মহানামের ব্যবহারে মুগ্ধ হয়ে তাঁকে তাঁর গৃহে নিমন্ত্রণ জানান। এই সময় মহানাম তাঁকে "সলাযাতনা বিভঙ্গ সুত্ত" সম্বন্ধে শিক্ষাদান করেন। মুগ্ধ চিত্তগহপতি তাঁকে তাঁর অম্বাতকারাম নামক উদ্যানে নিয়ে যান এবং সেখানে তাঁর জন্য একটি বিহার প্রতিষ্ঠা করেন।


title: মারিজুয়ানা (দ্ব্যর্থতা নিরসন)

text: মারিজুয়ানা গাঁজা উদ্ভিদের একটি পদ।


title: মারিজুয়ানা (দ্ব্যর্থতা নিরসন)

text: এটি সম্ভবত আরো নির্দেশ করতে পারে:


title: মারিজুয়ানা (গান)

text: "মারিজুয়ানা" মার্কিন হিপ হপ রেকর্ডিং শিল্পী কিড কুডি কর্তৃক, তার দ্বিতীয় স্টুডিও অ্যালবাম "" (২০১০) থেকে নেয়া একটি গান। এটি প্রযোজনা করেছেন কুডি, সাথে ছিলেন মার্কিন রেকর্ড প্রযোজক ডট দ্য জিনিয়াস এবং মাইক ডিন।


title: মারিজুয়ানা (গান)

text: গানটি গাঁজা বিষয়ক একটি গাথা-কবিতা। এর বিশেষ আকর্ষণ এটি ঠিক চার মিনিট বিশ সেকেন্ড সময়ে কিড কুডির "এবং ৪২০" বলার মধ্য দিয়ে গানটি শেষ করেন। মূলত গাঁজা সংস্কৃতিতে ৪২০ একটি জনপ্রিয় সংখ্যা।


title: মারিজুয়ানা (গান)

text: ২০১৩ সালের একটি সাক্ষাৎকারে, কুডি প্রকাশ করেন তিনি দুই বছর পূর্বেই গাঁজা সেবন বন্ধ করেছেন, বাচ্চাদের জন্য এবং ওষুধ ও নেশা সংস্কৃতিতে ক্রমাগত হতাশার কারণে।


title: লিন্ডসে হ্যাসেট

text: আর্থার লিন্ডসে হ্যাসেট, এমবিই (; জন্ম: ২৮ আগস্ট, ১৯১৩ - মৃত্যু: ১৬ জুন, ১৯৯৩) ভিক্টোরিয়ার জিলং এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের পক্ষে মাঝারীসারির ব্যাটসম্যান হিসেবে মাঠে নামতেন। লিন্ডসে হ্যাসেট ঘরোয়া ক্রিকেটে ভিক্টোরিয়া দলের প্রতিনিধিত্ব করেন। তাঁর ব্যাটিং সম্পর্কে উইজডেন মন্তব্য করে যে, ‘প্রতিটি স্ট্রোকেই প্রভূত্ব করার চেষ্টা চালাতেন তিনি। সময় সচেতনতা, চমৎকার পায়ের কারুকাজ ও শক্তিশালী কব্জির দক্ষ প্রয়োগে তিনি তাঁর ব্যাটিংকে অত্যন্ত সাধারণ বিষয়ে পরিণত করেছিলেন।’


title: লিন্ডসে হ্যাসেট

text: বিদ্যালয় জীবনে খেলোয়াড় হিসেবে মূল্যায়িত না হলেও প্রথম-শ্রেণীর ক্রিকেটে বেশ কয়েক মৌসুমে নিয়মিত স্থান ধরে রেখেছিলেন। শুরুতে অবশ্য বিরাট রান সংগ্রহ করতে বেশ পেতে হয়েছিল তাঁকে। ১৯৩৮ সালে ইংল্যান্ড সফরে একটিমাত্র প্রথম-শ্রেণীর সেঞ্চুরির দেখা পেয়েছিলেন তিনি। কিন্তু সফরের শুরুতে ধারাবাহিকভাবে তিনটি সেঞ্চুরি করেছিলেন। টেস্ট ক্রিকেটের ক্ষেত্রেও একই হয়। কিন্তু চতুর্থ টেস্টে অস্ট্রেলিয়া দলের বিজয়ে গুরুত্বপূর্ণ ভূমিকা পালন করেন। অস্ট্রেলিয়া ফিরে ঘরোয়া ক্রিকেটে অনেকগুলো বিরাট রান সংগ্রহ করে নিজেকে স্বরূপে প্রকাশ করেন তিনি। তৎকালীন সময়ে বিশ্বের অন্যতম সেরা বোলার বিল ও’রিলি’র বিপক্ষে একই খেলায় দুইবার শতকের সন্ধান পান।


title: লিন্ডসে হ্যাসেট

text: ইংল্যান্ড সফরে দলে তাঁর অন্তর্ভুক্তির বিষয়ে স্পষ্টতঃই নিজেকে তুলে ধরেন। ওরচেস্টারশায়ার, অক্সফোর্ড বিশ্ববিদ্যালয়, লিচেস্টারশায়ার ও কেমব্রিজ বিশ্ববিদ্যালয় দলের বিপক্ষে যথাক্রমে ৪৩, ১৪৬, ১৪৮ ও অপরাজিত ২২০* রান তুলে দলকে ইনিংসের ব্যবধানে জয়লাভে সহায়তা করেন। এরফলে নটিংহামে অনুষ্ঠিত সিরিজের প্রথম টেস্টে তাঁর অভিষেক ঘটে। কিন্তু উভয় ইনিংসে তিনি মাত্র ১ ও ২ রান তোলেন। অথচ ব্যাটিং স্বর্গ হিসেবে পরিচিত ঐ মাঠে মাত্র ২৪ উইকেটের পতন ঘটে ও দেড় সহস্রাধিক রান উঠে। খেলাটি ড্রয়ে পরিণত হয়েছিল। লর্ডসের দ্বিতীয় টেস্টে তিনি অবশ্য ৫৬ ও ৪২ রান সংগ্রহ করেছিলেন।


title: লিন্ডসে হ্যাসেট

text: কিন্তু, দ্বিতীয় বিশ্বযুদ্ধের ফলে হ্যাসেটের খেলোয়াড়ী জীবনের ব্যাঘাত ঘটে। প্রথম-শ্রেণীর ক্রিকেট খেলা ফেলে দিয়ে সেকেন্ড অস্ট্রেলিয়ান ইম্পেরিয়াল ফোর্সে যোগ দেন ও মধ্যপ্রাচ্য এবং নিউগিনিতে চলে যান। এরপূর্বে তিনি অস্ট্রেলিয়ান সার্ভিসেস ক্রিকেট দলের অধিনায়ক মনোনীত হন। এ দলটি ইউরোপ ডে উপলক্ষে ভিক্টরি টেস্ট খেলার জন্য ইংল্যান্ড সফর করে। ঐ দলে কেবলমাত্র তিনিই টেস্ট খেলোয়াড় ছিলেন। তা স্বত্ত্বেও টেস্ট খেলোয়াড়দের নিয়ে গড়া ইংল্যান্ড দলের বিপক্ষে তাঁর দল ২-২ ব্যবধানে সিরিজ ড্র করে। হ্যাসেটের নেতৃত্বে দলের সফলতা বাড়তে থাকে। যুদ্ধের পর দলটি ইংল্যান্ড, ভারত সফর করে এবং অস্ট্রেলিয়ায় খেলে ও ক্রিকেট খেলাকে প্রতিষ্ঠিত করতে সহায়তা করে।


title: লিন্ডসে হ্যাসেট

text: দ্বিতীয় বিশ্বযুদ্ধ শেষে মেলবোর্নে ফিরে হ্যাসেট একটি ক্রীড়া সরঞ্জাম বিক্রয়ের প্রতিষ্ঠান খুলেন। ঐ প্রতিষ্ঠানে অন্যতম সদস্য ছিলেন ভিক্টোরিয়ান টেস্টের দলীয় সঙ্গী নীল হার্ভে। ক্রিকেট খেলা থেকে অবসর নিয়ে ১৯৫৬ সালে হ্যাসেট অস্ট্রেলিয়ান ব্রডকাস্টিং কমিশনে রেডিও ধারাভাষ্যকার হিসেবে কাজ করেন। ঐ পদে তিনি ১৯৮১ সাল পর্যন্ত নিয়োজিত থাকেন।


title: লিন্ডসে হ্যাসেট

text: এছাড়াও তিনি অ্যান্টি-ক্যান্সার কাউন্সিল অব ভিক্টোরিয়া’র নির্বাহী কমিটিতে সাবেক সাউথ মেলবোর্ন, ভিক্টোরিয়ান ও টেস্ট ক্রিকেটার লরি ন্যাশের সাথে কাজ করেন। ডিসেম্বর, ১৯৫৩ সালে নির্বাচনে প্রতিদ্বন্দ্বিতা করলেও পরাজিত হন। অস্ট্রেলিয়ায় অনুষ্ঠিত ১৯৫৪-৫৫ মৌসুমে অনুষ্ঠিত অ্যাশেজ সিরিজ চলাকালীন দ্য ডেইলি টেলিগ্রাফে লেখেন। ১৯৪২ সালে জিলংয়ের হিসাবরক্ষক টেসি ডেভিসের সাথে বিবাহ-বন্ধনে আবদ্ধ হন। এ দম্পতির দুই কন্যা ছিল।


title: একুশে স্মারক সম্মাননা পদক

text: একুশে স্মারক সম্মাননা পদক চট্টগ্রাম সিটি কর্পোরেশন কর্তৃক প্রবর্তিত একটি বাৎসরিক পুরস্কার। বস্তুনিষ্ঠ সংবাদ পরবিশেনা, গৃহায়ন শিল্প, নাট্যর্চচা, আবৃত্তি চর্চা ও চারু শিল্পে জাতীয় পর্যায়ে নির্দিষ্ঠ অবদানের স্বীকৃতি প্রদানের উদ্দেশ্যে ২০১৪ সাল থেকে প্রতিবছরের ফেব্রুয়ারি মাসে এই সম্মাননা প্রদান করা হয়।


title: একুশে স্মারক সম্মাননা পদক

text: দৈনিক আজাদী পত্রিকার সম্পাদক এম এ মালেক, দৈনিক র্পূবকোণ পত্রিকার সম্পাদক মোহাম্মদ ইউসুফ চৌধুরী (মরণোত্তর), মাস্টার নজির আহমদ (মরণোত্তর), অধ্যাপক প্রকৌশলী মৃণাল কান্তি বড়ুয়া, আহমেদ ইকবাল হায়দার, রণজিৎ রক্ষিত ও দীপক কুমার দত্ত।


title: একুশে স্মারক সম্মাননা পদক

text: ফেব্রুয়ারি ২০১৫ সালে মুক্তিযুদ্ধ ও স্বাধীনতা আন্দোলন, সমাজ সেবা, শিক্ষা, ক্রীড়া, শিল্প-বাণিজ্য, পেশা, সাংবাদিকতা ও সংস্কৃতির অঙ্গণে বিরল অবদানের জন্য ১১জনকে সম্মাননা প্রদান করা হয়।ফেব্রুয়ারি ২০১৬ সালে মুক্তিযুদ্ধ, শিক্ষা, ক্রীড়াসহ সাতটি ক্ষেত্রে বিশেষ অবদানের জন্য সাতজনকে মুসলিম ইনস্টিটিউট চত্বরে সম্মাননা প্রদান করা হয়।২৮ ফেব্রুয়ারি ২০১৬ সালে ৭ জনকে সম্মাননা প্রদান করা হয়।


title: গ্রেভিলিয়া

text: গ্রেভিলিয়া (), () হচ্ছে একটি চিরহরিৎ সপুষ্পক উদ্ভিদের প্রোটিয়াসি পরিবারের একটি গণের নাম যার ৩৬০টি প্রজাতি রয়েছে। এই গাছ অস্ট্রেলিয়া, পাপুয়া নিউগিনি, ইন্দোনেশিয়া, নিউ ক্যালিডোনিয়া, সুলাওসী প্রভৃতি দেশের বৃষ্টিবনে পাওয়া যায়। ঐতিহাসিকভাবে এদের "গ্রেভিলিয়া" নামটি এসেছে চার্লস ফ্রান্সিস গ্রেভিলের প্রতি সম্মান প্রদর্শনপূর্বক। এদের প্রজাতিগুলো আকারে একটি গুল্ম থেকে শুরু করে ৩৫ মিটার দীর্ঘ বৃক্ষের আকারে দেখা যায়। এদের ফুল দলবিহীন, এবং এদের থেকে বৈশিষ্টপূর্ণ এদের calyx যা চার ভাগে বিভক্ত হয়ে লম্বাটে আকার ধারণ করে এই ফুলের বৈশিষ্টমূলক রূপের সৃষ্টি করে।


title: জ্যামি দোরহান

text:
জ্যামি দোরহান হলেন আইরিশ অভিনেতা, মডেল, সঙ্গীত শিল্পী।
দোরহান উত্তর আয়াল্যান্ডের কাউন্টি ডাউনের হলিউডে জন্মগ্রহণ করেছিলেন। সে বেলফাষ্টে বড় হয়েছেন। তার ২টি বড় বোন আছে।তার বাবা, প্রভাষক জিম দোরহান একজন ধাত্রীবিদ্যা বিশেজ্ঞ ছিলেন।তিনিও খুব শীঘ্রই অভিনেতা হন।
২০০৩ থেকে ২০০৫ সাল পর্যন্ত অভিনেত্রী কেইরা নাইটলেই এর সাথে সম্পর্ক ছিল। ২০১৩ সালের ২৭ এপ্রিল তিনি কাউন্টি হাউজে তিনি ইংরেজ অভিনেত্রী অ্যামেলিয়া ওয়ার্নারকে বিবাহ করেন।


title: সূরা আন-নম্‌ল

text: আন নম্‌ল () মুসলমানদের ধর্মীয় গ্রন্থ কুরআনের ২৭তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৯৩টি। নম্‌ল শব্দের অর্থ (পিপীলিকা)।


title: সূরা আন-নম্‌ল

text: দ্বিতীয় রুকূ’র চতুর্থ আয়াতে واد النمل এর কথা বলা হয়েছে। সূরার নাম এখান থেকেই নেয়া হয়েছে। অর্থাৎ এমন সূরা যাতে নামল এর কথা বলা হয়েছে। অথবা যার মধ্যে নামল শব্দ ব্যবহৃত হয়েছে।


title: দূরবীণ (চলচ্চিত্র)

text: দূরবীণ ২০০৯ সালে মুক্তিপ্রাপ্ত, জাফর ফিরোজ পরিচালিত একটি শিশু ও কিশোরদের উপযোগী বাংলা ভাষার চলচ্চিত্র। চলচ্চিত্রটি নির্মাণ করা হয়েছে ভারতীয় বাঙালি লেখক শীর্ষেন্দু মুখোপাধ্যায় রচিত দূরবীণ উপন্যাসের আলোকে। চলচ্চিত্রটির প্রধান ভূমিকায় অভিনয় করেছে লাবিব, কাজী আখতারুজ্জামান, মাহবুব মুকুল, জাফর ফিরোজ, আফনান।


title: দূরবীণ (চলচ্চিত্র)

text: এ চলচ্চিত্রে অভিনয় করেছেনঃদূরবীণ চলচ্চিত্র পরিচালনার জন্য জাফর ফিরোজ মুম্বাই ফ্লিম একাডেমী থেকে আন্তর্জাতিক ক্যাটাগরীতে সেরা চলচ্চিত্র পরিচালক হিসাবে পুরস্কার পান।


title: সূরা আল-কাসাস

text: আল কাসাস , (), (কাহিনী), মুসলমানদের ধর্মীয় গ্রন্থ কুরআনের ২৮ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৮৮টি।


title: সূরা আল-কাসাস

text: ২৫ নং আয়াতের (আরবী) বাক্যংশ থেকে সূরার নামকরণ করা হয়েছে। আভিধানিক অর্থে কাসাস বলতে ধারাবাহিকভাবে ঘটনা বর্ণনা করা বুঝায়। এ দিক দিয়ে এ শব্দটি অর্থের দিক দিয়েও এ সূরার শিরোনাম হতে পারে। কারণ এর মধ্যে হযরত মূসার কাহিনী বিস্তারিতভাবে বর্ণনা করা হয়েছে।


title: সূরা আল-কাসাস

text:
بِسْمِ اللّهِ الرَّحْمـَنِ الرَّحِيمِ
আল্লাহর নাম দিয়ে শুরু করছি যিনি পরম করুণাময়, অতি দয়ালু।


title: সূরা আল-কাসাস

text:
১) ত্বা-সীন-মীম।
২) এগুলো সুস্পষ্ট কিতাবের আয়াত।
৩) আমি আপনার কাছে মূসা ও ফেরাউনের বৃত্তান্ত সত্য সহকারে বর্ণনা করছি ঈমানদার সম্প্রদায়ের জন্যে।
৪) ফেরাউন তার দেশে উদ্ধত হয়েছিল এবং সে দেশবাসীকে বিভিন্ন দলে বিভক্ত করে তাদের একটি দলকে দূর্বল করে দিয়েছিল। সে তাদের পুত্র-সন্তানদেরকে হত্যা করত এবং নারীদেরকে জীবিত রাখত। নিশ্চয় সে ছিল অনর্থ সৃষ্টিকারী।
৫) দেশে যাদেরকে দূর্বল করা হয়েছিল, আমার ইচ্ছা হল তাদের প্রতি অনুগ্রহ করার, তাদেরকে নেতা করার এবং তাদেরকে দেশের উত্তরাধিকারী করার।


title: সূরা আল-কাসাস

text: ৬) এবং তাদেরকে দেশের ক্ষমতায় আসীন করার এবং ফেরাউন, হামান ও তাদের সৈন্য-বাহিনীকে তা দেখিয়ে দেয়ার, যা তারা সেই দূর্বল দলের তরফ থেকে আশংকা করত।


title: সূরা আল-কাসাস

text: ৭) আমি মূসা-জননীকে আদেশ পাঠালাম যে, তাকে স্তন্য দান করতে থাক। অতঃপর যখন তুমি তার সম্পর্কে বিপদের আশঙ্কা কর, তখন তাকে দরিয়ায় নিক্ষেপ কর এবং ভয় করো না, দুঃখও করো না। আমি অবশ্যই তাকে তোমার কাছে ফিরিয়ে দেব এবং তাকে পয়গম্বরগণের একজন করব।


title: সূরা আল-কাসাস

text:
৮) অতঃপর ফেরাউন পরিবার মূসাকে কুড়িয়ে নিল, যাতে তিনি তাদের শত্রু ও দুঃখের কারণ হয়ে যান। নিশ্চয় ফেরাউন, হামান, ও তাদের সৈন্যবাহিনী অপরাধী ছিল।
৯) ফেরাউনের স্ত্রী বলল, এ শিশু আমার ও তোমার নয়নমণি, তাকে হত্যা করো না। এ আমাদের উপকারে আসতে পারে অথবা আমরা তাকে পুত্র করে নিতে পারি। প্রকৃতপক্ষে পরিণাম সম্পর্কে তাদের কোন খবর ছিল না।
১০) সকালে মূসা জননীর অন্তর অস্থির হয়ে পড়ল। যদি আমি তাঁর হৃদয়কে দৃঢ় করে না দিতাম, তবে তিনি মূসাজনিত অস্থিরতা প্রকাশ করেই দিতেন। দৃঢ় করলাম, যাতে তিনি থাকেন বিশ্ববাসীগণের মধ্যে।


title: সূরা আল-কাসাস

text: ১১) তিনি মূসার ভগিণীকে বললেন, তার পেছন পেছন যাও। সে তাদের অজ্ঞাতসারে অপরিচিতা হয়ে তাকে দেখে যেতে লাগল।


title: সূরা আল-কাসাস

text:
১২) পূর্ব থেকেই আমি ধাত্রীদেরকে মূসা থেকে বিরত রেখেছিলাম। মূসার ভগিনী বলল, আমি তোমাদেরকে এমন এক পরিবারের কথা বলব কি, যারা তোমাদের জন্যে একে লালন-পালন করবে এবং তারা হবে তার হিতাকাঙ্ক্ষী?
১৩) অতঃপর আমি তাকে জননীর কাছে ফিরিয়ে দিলাম, যাতে তার চক্ষু জুড়ায় এবং তিনি দুঃখ না করেন এবং যাতে তিনি জানেন যে, আল্লাহর ওয়াদা সত্য, কিন্তু অনেক মানুষ তা জানে না।
১৪) যখন মূসা যৌবনে পদার্পন করলেন এবং পরিণত বয়স্ক হয়ে গেলেন, তখন আমি তাঁকে প্রজ্ঞা ও জ্ঞানদান করলাম। এমনিভাবে আমি সৎকর্মীদেরকে প্রতিদান দিয়ে থাকি।
১৫) তিনি শহরে প্রবেশ করলেন, যখন তার অধিবাসীরা ছিল বেখবর। তথায় তিনি দুই ব্যক্তিকে লড়াইরত দেখলেন। এদের একজন ছিল তাঁর নিজ দলের এবং অন্য জন তাঁর শত্রু দলের। অতঃপর যে তাঁর নিজ দলের সে তাঁর শত্রু দলের লোকটির বিরুদ্ধে তাঁর কাছে সাহায্য প্রার্থনা করল। তখন মূসা তাকে ঘুষি মারলেন এবং এতেই তার মৃত্যু হয়ে গেল। মূসা বললেন, এটা শয়তানের কাজ। নিশ্চয় সে প্রকাশ্য শত্রু, বিভ্রান্তকারী।


title: সূরা আল-কাসাস

text:
১৬) তিনি বললেন, হে আমার পালনকর্তা, আমি তো নিজের উপর জুলুম করে ফেলেছি। অতএব, আমাকে ক্ষমা করুন। আল্লাহ তাকে ক্ষমা করলেন। নিশ্চয় তিনি ক্ষমাশীল, দয়ালু।
১৭) তিনি বললেন, হে আমার পালনকর্তা, আপনি আমার প্রতি যে অনুগ্রহ করেছেন, এরপর আমি কখনও অপরাধীদের সাহায্যকারী হব না।
১৮) অতঃপর তিনি প্রভাতে উঠলেন সে শহরে ভীত-শংকিত অবস্থায়। হঠাৎ তিনি দেখলেন, গতকল্য যে ব্যক্তি তাঁর সাহায্য চেয়েছিল, সে চিৎকার করে তাঁর সাহায্য প্রার্থনা করছে। মূসা তাকে বললেন, তুমি তো একজন প্রকাশ্য পথভ্রষ্ট ব্যক্তি।
১৯) অতঃপর মূসা যখন উভয়ের শত্রুকে শায়েস্তা করতে চাইলেন, তখন সে বলল, গতকল্য তুমি যেমন এক ব্যক্তিকে হত্যা করেছিলে, সে রকম আমাকেও কি হত্যা করতে চাও? তুমি তো পৃথিবীতে স্বৈরাচারী হতে চাচ্ছ এবং সন্ধি স্থাপনকারী হতে চাও না।
২০) এসময় শহরের প্রান্ত থেকে একব্যক্তি ছুটে আসল এবং বলল, হে মূসা, রাজ্যের পরিষদবর্গ তোমাকে হত্যা করার পরমর্শ করছে। অতএব, তুমি বের হয়ে যাও। আমি তোমার হিতাকাঙ্ক্ষী।


title: সূরা আল-কাসাস

text:
৮১) অতঃপর আমি কারুনকে ও তার প্রাসাদকে ভূগর্ভে বিলীন করে দিলাম। তার পক্ষে আল্লাহ ব্যতীত এমন কোন দল ছিল না, যারা তাকে সাহায্য করতে পারে এবং সে নিজেও আত্মরক্ষা করতে পারল না।
৮২) গতকল্য যারা তার মত হওয়ার বাসনা প্রকাশ করেছিল, তারা প্রত্যুষে বলতে লাগল, হায়, আল্লাহ তাঁর বান্দাদের মধ্যে যার জন্যে ইচ্ছা রিযিক বর্ধিত করেন ও হ্রাস করেন। আল্লাহ আমাদের প্রতি অনুগ্রহ না করলে আমাদেরকেও ভূগর্ভে বিলীন করে দিতেন। হায়, কাফেররা সফলকাম হবে না।
৮৩) এই পরকাল আমি তাদের জন্যে নির্ধারিত করি, যারা দুনিয়ার বুকে ঔদ্ধত্য প্রকাশ করতে ও অনর্থ সৃষ্টি করতে চায় না। খোদাভীরুদের জন্যে শুভ পরিণাম।
৮৪) যে সৎকর্ম নিয়ে আসবে, সে তদপেক্ষা উত্তম ফল পাবে এবং যে মন্দ কর্ম নিয়ে আসবে, এরূপ মন্দ কর্মীরা সে মন্দ কর্ম পরিমানেই প্রতিফল পাবে।


title: সূরা আল-কাসাস

text:
৮৫) যিনি আপনার প্রতি কোরআনের বিধান পাঠিয়েছেন, তিনি অবশ্যই আপনাকে স্বদেশে ফিরিয়ে আনবেন। বলুন আমার পালনকর্তা ভাল জানেন কে হেদায়েত নিয়ে এসেছে এবং কে প্রকাশ্য বিভ্রান্তিতে আছে।
৮৬) আপনি আশা করতেন না যে, আপনার প্রতি কিতাব অবর্তীর্ণ হবে। এটা কেবল আপনার পালনকর্তার রহমত। অতএব আপনি কাফেরদের সাহায্যকারী হবেন না।
৮৭) কাফেররা যেন আপনাকে আল্লাহর আয়াত থেকে বিমুখ না করে সেগুলো আপনার প্রতি অবর্তীর্ণ হওয়ার পর আপনি আপনার পালনকর্তার প্রতি দাওয়াত দিন এবং কিছুতেই মুশরিকদের অন্তর্ভুক্ত হবেন না।
৮৮) আপনি আল্লাহর সাথে অন্য উপাস্যকে আহবান করবেন না। তিনি ব্যতীত অন্য কোন উপাস্য নেই। আল্লাহর সত্তা ব্যতীত সবকিছু ধবংস হবে। বিধান তাঁরই এবং তোমরা তাঁরই কাছে প্রত্যাবর্তিত হবে


title: ফয়সাল বিন আবদুল আজিজ

text: ফয়সাল বিন আবদুল আজিজ আল সৌদ ( ""; ১৪ এপ্রিল ১৯০৬ – ২৫ মার্চ ১৯৭৫) ছিলেন সৌদি আরবের বাদশাহ। তিনি ১৯৬৪ থেকে ১৯৭৫ খ্রিষ্টাব্দ পর্যন্ত এই দায়িত্বপালন করেছেন। বাদশাহ হিসেবে তিনি দেশের অর্থনীতি পুনরুদ্ধার এবং আধুনিকীকরণ ও সংস্কারে সফল হন। তার বৈদেশিক নীতির মূল দিক ছিল প্যান ইসলামিজম, কমিউনিজম বিরোধিতা, ফিলিস্তিনি দাবির সমর্থন। তিনি দেশের আমলাতন্ত্রকে সফলভাবে সংহত করেন। সৌদিদের মধ্যে তার শাসন জনপ্রিয় হয়ে উঠেছিল। ১৯৭৫ সালে তার ভাইপো ফয়সাল বিন মুসাইদের হাতে তিনি নিহত হন।


title: ফয়সাল বিন আবদুল আজিজ

text: ১৯০৬ সালের ১৪ এপ্রিল ফয়সাল বিন আবদুল আজিজ জন্মগ্রহণ করেন। তিনি তার বাবার তৃতীয় সন্তান। তার মা তারফা বিনতে আবদুল্লাহ বিন আবদুল লতিফ আল শাইখ। ১৯০২ সালে রিয়াদ জয়ের পর আবদুল আজিজ তাকে বিয়ে করেন। ফয়সালের মা ছিলেন আল আশ শাইখ পরিবারের সদস্য যা মুহাম্মদ ইবনে আবদুল ওয়াহাবের বংশধর। ফয়সালের নানা আবদুল্লাহ বিন আবদুল লতিফ ছিলেন আবদুল আজিজের অন্যতম ধর্মীয় শিক্ষক ও উপদেষ্টা।


title: ফয়সাল বিন আবদুল আজিজ

text: ১৯১২ সালে ফয়সালের মা মারা যান। এরপর তিনি তার নানার কাছে প্রতিপালিত হন। নানার কাছে তিনি কুরআন ও ইসলামের মৌলিক বিষয়াদি শিক্ষা করেন। এই শিক্ষা তাকে আজীবন প্রভাবিত করেছে।


title: ফয়সাল বিন আবদুল আজিজ

text: ফয়সালের একমাত্র বোন নুরাহর সাথে তার এক চাচাত ভাই খালিদ বিন মুহাম্মদের বিয়ে হয়।


title: ফয়সাল বিন আবদুল আজিজ

text: সাহসিকতাকে প্রচুর মূল্য ও সম্মান দেয়া হয় এমন পরিবেশে ফয়সাল বেড়ে উঠেন। অন্যান্য সৎভাইদের তুলনায় এ দিক থেকে তিনি ব্যতিক্রম ছিলেন। তার মায়ের কাছ থেকে তিনি গোত্রীয় নেতৃত্ব বিকাশের উৎসাহ পেয়েছিলেন।


title: ফয়সাল বিন আবদুল আজিজ

text: ১৯১৯ সালে ব্রিটিশ সরকার বাদশাহ আবদুল আজিজকে লন্ডন আমন্ত্রণ জানায়। তিনি যেতে না পারায় ১৪ বছর বয়সী ফয়সালকে পাঠানো হয়। যুক্তরাজ্য ভ্রমণে যাওয়া তিনি প্রথম সৌদি রাজকীয় ব্যক্তিত্ব। তিনি সেখানে পাঁচ মাস অবস্থান করেন এবং বিভিন্ন ব্রিটিশ কর্মকর্তাদের সাথে সাক্ষাত করেন। একই সময়ে তিনি ফ্রান্স সফর করেন। রাষ্ট্রীয় সফরে ফ্রান্সে আসা সৌদি রাজকীয় ব্যক্তি হিসেবেও তিনি সর্বপ্রথম।


title: ফয়সাল বিন আবদুল আজিজ

text: বাদশাহ আবদুল আজিজ ইবনে সৌদের জ্যেষ্ঠ সন্তানদের অন্যতম হওয়ায় ফয়সাল বেশ কিছু গুরুত্বপূর্ণ দায়িত্বপালন করেছেন। হাইল বিজয় ও আসিরের উপর প্রাথমিক নিয়ন্ত্রণের পর ১৯২২ সালে তাকে ছয় হাজার যোদ্ধার সাথে এসকল প্রদেশে পাঠানো হয়। বছরের শেষনাগাদ তিনি আসিরের উপর পূর্ণ নিয়ন্ত্রণ স্থাপন করেন।


title: ফয়সাল বিন আবদুল আজিজ

text: ১৯২৫ সালে ফয়সাল হেজাজে বিজয় অর্জন করেন। তাকে ও মুহাম্মদ বিন আবদুল আজিজকে ইখওয়ানের দায়িত্ব দেয়া হয়। ১৯২৬ সালে ফয়সাল হেজাজের শাসক নিয়োগ পান। শাসনামলে তিনি প্রায়ই স্থানীয় নেতাদের সাথে আলোচনা করতেন।


title: ফয়সাল বিন আবদুল আজিজ

text: ১৯৩০ সালে ফয়সাল পররাষ্ট্রমন্ত্রী হন। বাদশাহ হওয়ার পরও এই দায়িত্ব পালন করেছেন। এসময় তিনি কয়েকবার ইউরোপ সফর করেছেন। ১৯৩২ সালে তিনি পোল্যান্ড ও ১৯৩৩ সালে রাশিয়া সফর করেন।


title: ফয়সাল বিন আবদুল আজিজ

text: ফয়সালের বড় ভাই সৌদ বিন আবদুল আজিজ বাদশাহ হওয়ার পর ফয়সালকে যুবরাজ হিসেবে ঘোষণা করা হয়। বাদশাহ সৌদ ব্যয়বহুল কাজে হাত দিয়েছিলেন যার মধ্যে ছিল রাজধানী রিয়াদে প্রান্তে বিলাসবহুল রাজপ্রাসাদ নির্মাণ। মিশরের দিক থেকেও সৌদ হুমকি অনুভব করছিলেন। জামাল আবদেল নাসের ১৯৫২ সালে মিশরের রাজতন্ত্র বিলুপ্ত করেছিলেন। মিশরে পালিয়ে যাওয়া তালাল বিন আবদুল আজিজ ও তালালের প্রভাবিত প্রিন্সদেরকে নাসের ব্যবহার করতে সক্ষম ছিলেন। সৌদের ব্যয়বহুল নীতির কারণে ও বৈদেশিক নীতির ব্যাপারে তার অসফলতার জন্য রাজপরিবারের সিনিয়র সদস্য ও উলামারা ফয়সালকে প্রধানমন্ত্রী করার জন্য সৌদের উপর চাপ দেন। এই নতুন অবস্থানে ফয়সাল অর্থনীতি পুনরুদ্ধারের জন্য ব্যয় কমিয়ে আনেন। অর্থনীতিতে তার এই পদক্ষেপ তার আমলের গুরুত্বপূর্ণ ছাপ হিসেবে বিবেচনা করা হয় এবং জনগণের মধ্যে তার জনপ্রিয়তা বৃদ্ধি করে।


title: ফয়সাল বিন আবদুল আজিজ

text: বাদশাহ সৌদ ও যুবরাজ ফয়সালের মধ্যে ক্ষমতার দ্বন্দ্ব বৃদ্ধি পায়। ১৯৬০ সালের ১৮ ডিসেম্বর ফয়সাল প্রতিবাদ হিসেবে পদত্যাগ করেন। বাদশাহ সৌদ ফয়সালের নির্বাহী ক্ষমতা ফিরিয়ে নেন এবং প্রিন্স তালালকে মিশর থেকে ফিরিয়ে এনে অর্থমন্ত্রীর দায়িত্ব দেয়া হয়। ১৯৬২ সালে ফয়সাল রাজপরিবারের মধ্যে ব্যাপক সমর্থন লাভ করেন এবং দ্বিতীয় দফায় প্রধানমন্ত্রী হন।


title: ফয়সাল বিন আবদুল আজিজ

text: এসময় যুবরাজ ফয়সাল সংস্কার ও আধুনিকীকরণকারী হিসেবে সুনাম অর্জন করতে সক্ষম হন। রক্ষণশীল মহলের অসন্তুষ্টি সত্ত্বেও তিনি নারীশিক্ষার বিস্তার ঘটান। সমস্যা সৃষ্টি না হওয়ার জন্য তিনি ধর্মীয় নেতাদের মাধ্যমে নারী শিক্ষার কারিকুলাম লিপিবদ্ধ ও তদারক করান। এই নীতি তার মৃত্যুর অনেক পর পর্যন্ত টিকে ছিল।


title: ফয়সাল বিন আবদুল আজিজ

text: ১৯৬৩ সালে যুবরাজ ফয়সাল দেশে প্রথমবারের মত টেলিভিশন স্টেশন স্থাপন করেন। তবে মূল প্রচার শুরু হতে আরো দুই বছর সময় লাগে। আর অন্যান্য অনেক নীতির মত দেশের ধর্মীয় ও রক্ষণশীল অংশ এর প্রতি অসন্তুষ্ট ছিল। ফয়সাল তাদের নিশ্চিত করেন যে ইসলামের নৈতিকতার মাপকাঠি কঠোরভাবে মেনে চলা হবে এবং বেশি মাত্রায় ধর্মীয় অনুষ্ঠান প্রচার করা হবে।


title: ফয়সাল বিন আবদুল আজিজ

text: যুবরাজ ফয়সাল ১৯৬১ সালে মদিনা ইসলামি বিশ্ববিদ্যালয় প্রতিষ্ঠায় সহায়তা করেন। ১৯৬২ সালে তিনি মুসলিম ওয়ার্ল্ড লীগ প্রতিষ্ঠায় সহায়তা করেন। এটি একটি বৈশ্বিক দাতব্য সংস্থা। সৌদি রাজপরিবার এতে বিলিয়ন ডলারের বেশি দান করেছে বলা হয়ে থাকে।


title: ফয়সাল বিন আবদুল আজিজ

text: এসময় নেপত্থে বাদশাহ সৌদের সাথে ফয়সালের দ্বন্দ্ব চলতে থাকে। বাদশাহ চিকিৎসার জন্য বিদেশ গেলে তার অনুপস্থিতিতে ফয়সাল আরো বেশি ক্ষমতা লাভ করেন। তিনি সৌদের অনেক অনুগতকে তাদের পদ থেকে সরিয়ে অন্যদের নিয়োগ দেন। নতুন নিয়োগপ্রাপ্তদের মধ্যে ছিলেন তার ভাই ও ভবিষ্যত বাদশাহ আবদুল্লাহ বিন আবদুল আজিজ যাকে এসময় ন্যাশনাল গার্ডের দায়িত্ব দেয়া হয়। বাদশাহ সৌদ ফিরে আসার পর ফয়সাল দাবি করেন যাতে তাকে দায়িত্ব দিয়ে সৌদ নিজে আনুষ্ঠানিক অবস্থান গ্রহণ করেন। এসময় ফয়সালের পক্ষে উলামাদের সমর্থন ছিল।


title: ফয়সাল বিন আবদুল আজিজ

text: বাদশাহ সৌদ এই দাবি প্রত্যাখ্যান করেন। ফয়সাল ন্যাশনাল গার্ডকে সৌদের প্রাসাদ ঘিরে ফেলার আদেশ দেন। শেষপর্যন্ত রাজপরিবারের সিদ্ধান্ত ও উলামাদের মতের কারনে সৌদ ক্ষমতা তার ফয়সালকে দিয়ে দেন। ১৯৬৪ সালের ২ নভেম্বর ফয়সালকে বাদশাহ ঘোষণা করা হয়। এরপর সৌদ বিন আবদুল আজিজ গ্রীসে নির্বাসনে যান।


title: ফয়সাল বিন আবদুল আজিজ

text: ক্ষমতায় আসার পর ফয়সাল একটি ভাষণে বলেন, “আমি আপনাদের কাছে নিবেদন করছি, ভাইয়েরা, আমাকে ভাই ও সেবক হিসেবে আমার প্রতি লক্ষ্য রাখবেন। ‘মহিমা’ (ম্যাজেস্টি) শুধু আল্লাহর জন্য সংরক্ষিত এবং 'মুকুট' হল আসমান ও জমিনের মুকুট।" বাদশাহ আবদুল আজিজ ইবনে সৌদ রাজকীয় পদবির ব্যবহার শুরু করেছিলেন। ফয়সাল সেগুলোর বিস্তার ঘটান। বাদশাহ আবদুল আজিজের সরাসরি বংশধরদেরকে "হিজ রয়েল হাইনেস" ও আবদুল আজিজের ভাই বা সেরূপ সম্পর্কিত হলে তাদের "হিজ হাইনেস" বলে সম্বোধন করার নিয়ম ছিল। আল সৌদের অন্য কোনো শাখার সদস্য হলে "হিজ এক্সিলেন্সি" বলার রীতি ছিল।


title: ফয়সাল বিন আবদুল আজিজ

text: ১৯৬৭ সালে ফয়সাল দ্বিতীয় প্রধানমন্ত্রীর পদ সৃষ্টি করেন এবং প্রিন্স ফাহাদকে সেই পদে নিয়োগ দেন।


title: ফয়সাল বিন আবদুল আজিজ

text: ক্ষমতারোহণের পর ফয়সাল দেশের অর্থনীতি পুনরুদ্ধারকে প্রধান কর্তব্য হিসেবে গুরুত্ব দেন। শাসনের প্রথমদিকে তিনি তার রক্ষণশীল অর্থনৈতিক নীতি চালু রাখেন এবং দেশের বাজেটে ভারসাম্য রক্ষায় তার লক্ষ্য সফল হয় ও তেল উৎপাদন বৃদ্ধি পায়।


title: ফয়সাল বিন আবদুল আজিজ

text: শাসনের শুরুতে সকল সৌদি রাজপুত্রকে তাদের সন্তানদের বিদেশে পাঠানোর পরিবর্তে দেশের ভেতর লেখাপড়া শেখাতে হবে মর্মে আদেশ জারি করেন। ফলে দেশের উচ্চবিত্ত পরিবারগুলো তাদের সন্তানদের দেশে এনে লেখাপড়া করাতে থাকে। ফয়সাল দেশের বর্তমান প্রশাসনিক অঞ্চলগুলোর প্রবর্তন করেন এবং আধুনিক কল্যাণ ব্যবস্থা চালু করেন। ১৯৭০ সালে তিনি বিচার মন্ত্রণালয় প্রতিষ্ঠা করেন এবং অর্থনৈতিক উন্নয়নের জন্য দেশে প্রথমবার “পাঁচ বছরব্যপী পরিকল্পনা” শুরু করেন।


title: ফয়সাল বিন আবদুল আজিজ

text: ১৯৬৫ সালে আনুষ্ঠানিকভাবে টেলিভিশন প্রচার শুরু হয়। ১৯৬৬ সালে ফয়সাল নামে তার এক ভাইপো নতুন স্থাপিত টেলিভিশন হেডকোয়ার্টারে হামলা চালালে নিরাপত্তা রক্ষীদের গুলিতে নিহত হয়। এই হামলাকারী ফয়সালের ভবিষ্যত হত্যাকারীর ভাই। ফয়সালের হত্যার জন্য এই ঘটনাকে মোটিভ হিসেবে ধরা হয়। দেশের রক্ষণশীল অংশ থেকে তার সংস্কারের বিষয়ে প্রশ্ন উঠলেও ফয়সাল তার আধুনিকীকরণ চালু রাখেন এবং তার নীতিকে ইসলামের সাথে সংগতিশীল রাখা নিশ্চিত করেন।


title: ফয়সাল বিন আবদুল আজিজ

text: ১৯৫০ ও ১৯৬০ এর দশকে এই অঞ্চলে কয়েকটি অভ্যুত্থান হয়। মুয়াম্মার গাদ্দাফির অভ্যুত্থানের ফলে ১৯৬৯ সালে তেলসমৃদ্ধ লিবিয়া থেকে রাজতন্ত্র উচ্ছেদ হয়। তাই ফয়সাল নিরাপত্তা ব্যবস্থা জোরদার করেন। তার শাসনের প্রথমদিকে লিখিত সংবিধানের ব্যাপারে দাবি উঠলে তিনি বলেন যে "কুরআন আমাদের সংবিধান"। ১৯৬৯ সালের গ্রীষ্মে অভ্যুত্থান চেষ্টার অভিযোগে জেনারেলসহ কয়েকশ সামরিক অফিসারকে গ্রেপ্তার করা হয়। অভ্যুত্থান মূলত বিমান বাহিনীর অফিসাররা পরিকল্পনা করে এবং তাদের লক্ষ্য ছিল রাজতন্ত্র উচ্ছেদ করে নাসেরপন্থি সরকার প্রতিষ্ঠা করা। ধারণা করা হয় যে আমেরিকান গোয়েন্দাদের সহায়তায় পরিকল্পনা জানা যায় কিন্তু হুমকি কতটা গভীর ছিল তা স্পষ্ট নয়।


title: ফয়সাল বিন আবদুল আজিজ

text: ফয়সাল তার দেশের ধর্মীয় ও সাংস্কৃতিক স্বাতন্ত্রকে স্বীকার করতেন। তিনি অওয়াহাবিদেরকেও কাছে আনেন। তার শাসন শেষ হওয়ার পর সম্প্রদায়গত বিভাজন বৃদ্ধি পায়। ক্ষমতারোহণে সাহায্য করলেও ফয়সালের ক্ষমতালাভের পর উলামাদের প্রভাব হ্রাস পেয়েছিল। আল আশ শাইখ পরিবারের সাথে মায়ের দিক থেকে সম্পর্ক এবং প্যান আরবিজমের বিপক্ষে থাকা প্যান ইসলামিক আন্দোলনে প্রতি তার সমর্থন থাকলেও তিনি উলামাদের ক্ষমতা ও প্রভাব হ্রাস করেন। চরমপন্থি ধর্মীয় ব্যক্তিত্বদের প্রভাব খর্ব করতে তিনি চেষ্টা চালান। তার আধুনিকীকরণে উলামাদের বিরোধিতাকে তিনি উপেক্ষা করে চলেন।


title: ফয়সাল বিন আবদুল আজিজ

text: দেশের অন্যতম প্রভাবশালী ধর্মীয় ব্যক্তিত্ব ছিলেন আল মদিনা কলেজ অব থিওলজির রেক্টর আবদুল আজিজ ইবনে বাজ। ফয়সালের সমালোচনার কারণে তাকে তার পদ থেকে সরিয়ে দেয়া হয়। অনেকে চরমপন্থায় প্রভাবিত হয়ে পড়ে। এমন অন্যতম চরমপন্থি ছিলেন জুহাইমিন আল ওতাইবি।


title: ফয়সাল বিন আবদুল আজিজ

text: সৌদি আরবে দাসপ্রথা চালু ছিল। ১৯৬২ সালে জারি করা এক ফরমানে ফয়সাল দাসপ্রথা বিলুপ্ত করেন। পিটার হুবডের বর্ণনা অনুযায়ী এসময় প্রায় ১৬৮২জন দাস মুক্ত হয় এবং সরকারের খরচ হয় জনপ্রতি ২০০০ মার্কিন ডলার। বিতর্ক রয়েছে যে ১৯৪৫ সালে যুক্তরাষ্ট্রের রাষ্ট্রপতি ফ্রাঙ্কলিন ডি. রুজভেল্ট ও বাদশাহ আবদুল আজিজ ইবনে সৌদের মধ্যে আলোচনার সময় যুক্তরাষ্ট্র দাসপ্রথা উচ্ছেদের বিষয় উত্থাপন করেছিল এবং জন এফ কেনেডি চূড়ান্তভাবে বিষয়টি উত্থাপন করেন।


title: ফয়সাল বিন আবদুল আজিজ

text: ফয়সাল তার বাবার মত যুক্তরাষ্ট্রের সাথে সুসম্পর্ক বজায় রাখেন এবং সামরিক বাহিনীর অস্ত্র ও প্রশিক্ষণের জন্য যুক্তরাষ্ট্রের উপর নির্ভর করেন। ফয়সাল কমিউনিস্ট বিরোধী ছিলেন। সোভিয়েত ইউনিয়ন ও কমিউনিস্ট ব্লকের অন্য কোনো দেশের সাথে কোনো প্রকার রাজনৈতিক সম্পর্ক তিনি রাখতে রাজি ছিলেন না। তিনি জায়নবাদের কঠোর সমালোচক ছিলেন এবং কমিউনিজম ও জায়নবাদকে সম্পর্কিত হিসেবে দেখতেন। যুক্তরাজ্য ও অন্যান্য পাশ্চাত্য গণতন্ত্রী দেশের সাথে তিনি ঘনিষ্ঠ সম্পর্ক বজায় রেখেছেন। ১৯৬৭ সালে যুক্তরাজ্য সফরে তিনি রাণী দ্বিতীয় এলিজাবেথকে হিরার হার উপহার দেন।


title: ফয়সাল বিন আবদুল আজিজ

text: বাদশাহ ফয়সাল আরব বিশ্বের রাজতন্ত্রী ও রক্ষণশীল আন্দোলনকে সমর্থন দেন। তিনি সমাজতন্ত্র ও আরব জাতীয়তাবাদি প্রভাব বিরোধী ছিলেন ও প্যান ইসলামিজমকে এর বিকল্প হিসেবে দেখতেন। শেষের দিকে তিনি মুসলিম ওয়ার্ল্ড লীগ প্রতিষ্ঠার কথা বলেছেন এবং এর পৃষ্ঠপোষকতার জন্য কয়েকটি মুসলিম দেশে ভ্রমণ করেন। প্যান আরবিজমের সমর্থক না হলেও ফয়সাল আরব রাষ্ট্রগুলোর মধ্যে বৃহত্তর সৌহার্দের আহ্বান অব্যাহত রাখেন।


title: ফয়সাল বিন আবদুল আজিজ

text: ১৯৬৯ সালের সেপ্টেম্বরে ফয়সাল মরক্কোর রাবাতে একটি সম্মেলন আহ্বান করেন। এক মাস আগে আল আকসা মসজিদে হামলার ঘটনা নিয়ে আলোচনা করার জন্য এই সম্মেলন ডাকা হয়। ২৫টি মুসলিম রাষ্ট্রের নেতারা এতে অংশ নেন। এতে ১৯৬৭ সালে অধিকৃত অঞ্চলগুলো ফিরিয়ে দিয়ে ইসরায়েলের প্রতি আহ্বান জানানো হয়। এই সম্মেলনে অর্গানাইজেশন অব ইসলামিক কোঅপারেশন প্রতিষ্ঠিত হয়।


title: ফয়সাল বিন আবদুল আজিজ

text: ১৯৭০ সালে নাসেরের মৃত্যুর পর ফয়সাল মিশরের নতুন রাষ্ট্রপতি আনোয়ার সাদাতকে কাছে আনেন। আনোয়ার সাদাত নিজেও সোভিয়েত প্রভাব থেকে বের হয়ে আমেরিকাপন্থি শিবিরে যোগ দিতে ইচ্ছুক ছিলেন। ১৯৭৩ আরব-ইসরায়েলি যুদ্ধের সময় ইসরায়েলের প্রতি পশ্চিমা সমর্থনের কারণে ফয়সাল আন্তর্জাতিক বাজারে তেল সরবরাহ প্রত্যাহার করে নেন। এর ফলে তেলের মূল্য বহুগুণে বৃদ্ধি পায়। এই ঘটনা তার কর্মজীবনে উল্লেখযোগ্য ছাপ রেখেছে এবং বিশ্বব্যপী আরবদের মধ্যে তার জন্য মর্যাদা বয়ে আনে। ১৯৭৪ সালে টাইম ম্যাগাজিন তাকে "ম্যান অব দ্য ইয়ার" ঘোষণা করে। সংকটের ফলে তেলের মূল্যবৃদ্ধি তার মৃত্যুর পর সৌদি আরবের অর্থনৈতিক প্রবৃদ্ধিতে সহায়তা করেছে। তেল থেকে পাওয়া নতুন মুনাফা ফয়সালকে ছয় দিনের যুদ্ধের পর মিশর, সিরিয়া ও প্যালেস্টাইন লিবারেশন অর্গানাইজেশনকে সহায়তা বৃদ্ধিতে সক্ষম করে। সাধারণভাবে ধারণা করা হয় যে ফয়সালের তেল প্রত্যাহার করার কারণে পশ্চিমা ষড়যন্ত্রের মাধ্যমে তাকে হত্যা করা হয়। উল্লেখ্য তার হত্যাকারী অল্পকাল পূর্বেই যুক্তরাষ্ট্র থেকে দেশে ফিরে আসে।


title: ফয়সাল বিন আবদুল আজিজ

text: ফয়সাল চারবার বিয়ে করেছিলেন। তার তিনজন স্ত্রী প্রভাবশালী সুদাইরি, আল জুলুয়ি ও আল সুনায়েন পরিবারের সদস্য।


title: ফয়সাল বিন আবদুল আজিজ

text: তার প্রথম স্ত্রী সুলতানা বিনতে আহমেদ আল সুদাইরি। তিনি সুদাইরি পরিবারের সদস্য ছিলেন।


title: ফয়সাল বিন আবদুল আজিজ

text: দ্বিতীয় ও সবচেয়ে বেশি পরিচিত স্ত্রী ছিলেন ইফফাত আল সুনায়েন। তিনি তুরস্কে জন্মগ্রহণ করেন ও সেখানে বড় হন। তিনি ছিলেন ১৮১৮ সালে মিশরীয় বাহিনী কর্তৃক ইস্তানবুল বা কায়রো নিয়ে যাওয়া আল সৌদ পরিবারের বংশধর। ১৯৩২ সালের দিকে তুরস্কে ফয়সালের রাষ্ট্রীয় সফরের সময় তাদের দেখা হয়। তারা জেদ্দায় ফিরে আসেন এবং সেখানে ১৯৩২ সালে তাদের বিয়ে হয়। ফয়সালের অনেক সংস্কার, বিশেষত নারীদের নিয়ে সংস্কারে তার দ্বিতীয় স্ত্রীর প্রভাব ছিল।


title: ফয়সাল বিন আবদুল আজিজ

text: তৃতীয় স্ত্রী ছিলেন আল জাওহারা বিনতে সৌদ বিন আবদুল আজিজ আল সৌদ আল কাবির। তাদের মেয়ের নাম মুনিরা। জাওহারা ছিলেন ফয়সালের আত্মীয়া নুওরা বিনতে আবদুর রহমানের মেয়ে। ১৯৩৫ সালের অক্টোবর তারা বিয়ে করেন।


title: ফয়সাল বিন আবদুল আজিজ

text: চতুর্থ স্ত্রী ছিলেন হায়া বিনতে তুর্কি বিন আবদুল আজিজ আল তুর্কি। ইনি জুলুয়ি গোত্রের সদস্য ছিলেন। তাদের ছেলে হলেন প্রিন্স খালিদ।


title: ফয়সাল বিন আবদুল আজিজ

text: অন্যান্য সৌদি বাদশাহদের ছেলেদের চেয়ে ফয়সালের ছেলেরা ব্যতিক্রমী শিক্ষা পেয়েছিলেন। সৌদি সরকারের বিভিন্ন দায়িত্বশীল পদে তারা দায়িত্বপালন করেছেন। প্রিন্স খালিদ আসির প্রদেশের গভর্নর ছিলেন। তিন দশক তিনি এই দায়িত্বপালন করেছেন। এরপর তিনি মক্কা প্রদেশের গভর্নর হন। সৌদ বিন ফয়সাল বিন আবদুল আজিজ ১৯৭৫ সাল থেকে ২০১৫ সাল পর্যন্ত পররাষ্ট্রমন্ত্রীর দায়িত্বপালন করেছেন। প্রিন্স তুর্কি সৌদি গোয়েন্দাবিভাগের প্রধান হিসেবে দায়িত্বপালন করেছেন এবং যুক্তরাজ্য ও পরে যুক্তরাষ্ট্রে ছিলেন।


title: ফয়সাল বিন আবদুল আজিজ

text: ফয়সালের মেয়ে লুলুওয়াহ বিনতে ফয়সাল সৌদি আরবের একজন নারী শিক্ষাকর্মী। ১৯৬২ সালে তার মেয়ে প্রিন্সেস সারা বিনতে ফয়সাল আল নাহদা নামক দাতব্য সংস্থা প্রতিষ্ঠা করেন। ২০০৯ সালে এই প্রতিষ্ঠান উপসাগরীয় অঞ্চলে প্রথম চাইলট প্রাইজ ফর হিউমেন রাইটস অর্গানাইজেশন নামক পুরস্কার পায়।


title: ফয়সাল বিন আবদুল আজিজ

text: ফয়সাল ইংরেজি ও ফরাসি ভাষায় দক্ষ ছিলেন।


title: ফয়সাল বিন আবদুল আজিজ

text: ১৯৭৫ সালের ২৫ মার্চ ফয়সালের উপর তার সৎ ভাইয়ের ছেলে ফয়সাল বিন মুসাইদ গুলি চালায়। হামলাকারী এর অল্পকাল আগে যুক্তরাষ্ট্র থেকে ফেরে। মজলিসে হামলার ঘটনা ঘটে। এতে শাসকের সাথে নাগরিকদের সাক্ষাত ও আবেদন জানানোর সুযোগ থাকে।


title: ফয়সাল বিন আবদুল আজিজ

text: ওয়েটিং রুমে ফয়সাল কুয়েতি প্রতিনিধিদের সাথে কথা বলছিলেন। তারাও ফয়সালের সাথে দেখা করার অপেক্ষায় ছিল। এসময় হামলাকারী তার দিকে এগিয়ে এসে গুলি চালায়। প্রথম গুলি তার চিবুকে লাগে ও দ্বিতীয় গুলি তার কান ঘেষে চলে যায়। একজন রক্ষী তার খাপবদ্ধ তলোয়ার দিয়ে হামলাকারীকে আঘাত করে। হামলাকারীকে হত্যা না করার জন্য তেলমন্ত্রী আহমেদ জাকি ইয়েমেনি বারবার চিৎকার করতে থাকেন।


title: ফয়সাল বিন আবদুল আজিজ

text: বাদশাহ ফয়সালকে দ্রুত হাসপাতালে নেয়া হয়। এসময় তিনি বেঁচে ছিলেন। হাসপাতালে তাকে চিকিৎসা দেয়া হলেও তা ব্যর্থ হয় এবং ফয়সাল অল্পসময় পর মারা যান। হামলার আগে ও পরে হামলাকারী শান্ত ছিল বলে জানা যায়। হত্যার পর তিন দিনের শোক ঘোষণা করা হয়।


title: ফয়সাল বিন আবদুল আজিজ

text: ভাই খালিদ বিন মুসাইদের হত্যার বদলা নেয়ার জন্য ফয়সাল বিন মুসাইদ এই কাজ করেছেন বলে একটি মত রয়েছে। বাদশাহ ফয়সাল দেশে আধুনিক সংস্কার করছিলেন। এসবের ফলে অনেকেই তার প্রতি ক্ষুব্ধ ছিল। প্রিন্স খালিদ বিন মুসাইদ তাদের অন্যতম। টেলিভিশন ভবনে হামলা করার সময় নিরাপত্তা রক্ষীদের গুলিতে তিনি মারা যান।


title: ফয়সাল বিন আবদুল আজিজ

text: প্রিন্স ফয়সাল বিন মুসাইদকে হামলার পরপর গ্রেপ্তার করা হয় এবং তাকে মস্তিস্কবিকৃত বলে ঘোষণা করা হয়। তবে বিচারে সৌদি চিকিৎসকদের একটি প্যানেল তাকে সুস্থ ঘোষণা করে। বিচারে তার মৃত্যুদন্ড হয় এবং রাজধানী রিয়াদে প্রকাশ্যে তার শিরশ্ছেদ করা হয়। ১৯৭৫ সালের ১৮ জুন এই দন্ড কার্যকর করা হয়। এসময় হাজারের বেশি জনতা উপস্থিত ছিল।


title: ফয়সাল বিন আবদুল আজিজ

text: মৃত্যুর পরের দিন ২৬ মার্চ ফয়সালের লাশ রিয়াদের আল আউদ কবরস্থানে দাফন করা হয়। জানাজায় তার উত্তরসুরি ও ভাই খালিদ বিন আবদুল আজিজ কেঁদে ফেলেছিলেন।


title: ফয়সাল বিন আবদুল আজিজ

text: মৃত্যুর ফয়সালের পরিবার কিং ফয়সাল ফাউন্ডেশন প্রতিষ্ঠা করে।


title: ফয়সাল বিন আবদুল আজিজ

text: গায়ক রবার্ট হান্টার ১৯৭৫ সালে "ব্লুস ফর আল্লাহ" এলবামে বাদশাহ ফয়সালের প্রশংসা করেছেন। ২০১৩ সালে আলেক্সেই ভাসিলেভ "কিং ফয়সাল অব সৌদি আরাবিয়া: পারসোনালিটি, ফেইথ এন্ড টাইমস" নামক জীবনী প্রকাশ করেছেন।


title: বিশ্ব স্কাউট সংস্থা

text: ১৯২০ সালে, অলিম্পিয়ায় অনুষ্ঠিত প্ৰথম বিশ্ব স্কাউট জাম্বুরিতে বিভিন্ন দেশের স্কাউট আন্দোলনের মধ্যে সংযোগ ও সমন্বয় করার উদ্দেশ্যে বিশ্ব স্কাউট সংস্থা গঠিত হয়। এটি একটি আন্তর্জাতিক সংগঠন। এই বিশ্ব স্কাউট সংস্থার প্ৰধান কার্যালয়টি সুইজারল্যান্ডের জেনেভায় অবস্থিত।


title: বিশ্ব স্কাউট সংস্থা

text:
যুদ্ধে থাকাকালে বি.পি রচিত ‘এইডস টু স্কাউটিং’ বইয়ে দেখিয়েছিলেন চরবৃত্তি অবলম্বন করে কিভাবে কাজ হাসিল করে নিরাপদে ফিরে আসা যায়। স্কাউট শব্দের অর্থ চর, গুপ্তচর। ১৯০৭ সালে তিনি প্রথম স্কাউট ক্যাম্প স্থাপন করেন ব্রাউন সি দ্বীপে। ১৯০৮ সালে স্কাউটদের জন্য রচনা করেন ‘স্কাউটিং ফর বয়েজ’ বইটি এবং ওই বছরই আনুষ্ঠানিকভাবে বয় স্কাউটের প্রতিষ্ঠা করেন। ব্যাডেন পাওয়েলের ছোট বোন অ্যাপনেস ব্যাডেন পাওয়েল বড় ভাইয়ের সহযোগিতায় ১৯১০ সালে বয় স্কাউটের অনুরুপ মেয়েদের জন্য একটি সংগঠন গার্লস গাইড মুভমেন্ট গড়ে তোলেন। ইতিমধ্যে ব্যাডেন পাওয়েল ব্রিটিশ রাজকীয় বাহিনীর লেফটেন্যান্ট জেনারেল হয়েছেন। অতঃপর তিনি রাজা সপ্তম এডওয়ার্ডেরপরামর্শক্রমে চাকরি ছেড়ে পুরোপুরি স্কউট আন্দোলনে আত্মনিয়োগ করেন। ১৯১৬ সালে ১২ বছর পর্যন্ত বয়সের ছেলেমেয়েদের নিয়ে স্কাউটের নতুন শাখা ‘কাব স্কউট’ তৈরি করলেন । ‘কাব’ শব্দের অর্থ সিংহ শাবক। ব্যাডেন পাওয়েল কাবদের জন্য ‘উলফ কাবস হ্যান্ড বুক’ নামে একটি মূল্যবান বই রচনা করেন। এরপর তরুণদের জন্য গঠন করলেন ‘রোভার স্কাউট’ এবং তরুণীদের জন্য ‘রেঞ্জারিং’। মূলত কাব, স্কউট, রোভার, রেঞ্জার, গাইড একউ সংগঠন- শুধু ভিন্ন বয়সী ছেলেমেয়েদের জন্য ভিন্ন নাম।
১৯২০ সালে অলিম্পিয়াতে সারা বিশ্বের স্কাউট ও গাইডদের নিয়ে আন্তর্জাতিক সমাবেশ বা জাম্বুরী অনুষ্ঠিত হয়।


title: বিশ্ব স্কাউট সংস্থা

text:
Name
João Armando Gonçalves
Jemima Nartey
Daniel Ownby
Karin Ahlbäck
Abdullah al-Fahad
Marcel Blaguet Ledjou
Peter Blatch
Fernando Brodeschi
Lidija Pozaic Frketic
Mari Nakano
Craig Turpie
Bagrat Yesayan
Scott Teare
Olivier P. Dunan


title: বিশ্ব স্কাউট সংস্থা

text: == স্কাউট ব্যাজ কি??


title: খালিদ বিন আবদুল আজিজ

text: খালিদ বিন আবদুল আজিজ আল সৌদ ( ""; ১৩ ফেব্রুয়ারি ১৯১৩ – ১৩ জুন ১৯৮২) ছিলেন সৌদি আরবের বাদশাহ। তিনি ১৯৭৫ থেকে ১৯৮২ সাল পর্যন্ত এই দায়িত্বপালন করেছেন। তিনি সৌদি আরবের চতুর্থ শাসক। তার শাসনামলে তেল থেকে অর্জিত মুনাফার কারণে দেশে প্রভূত উন্নতি হয়।


title: খালিদ বিন আবদুল আজিজ

text: খালিদ ১৯১৩ সালের ১৩ ফেব্রুয়ারি রিয়াদে জন্মগ্রহণ করেন। তিনি বাদশাহ আবদুল আজিজের পঞ্চম সন্তান। তার মা আল জাওয়ারা বিনতে মুসায়েদ আল জুলুয়ি ছিলেন গুরুত্বপূর্ণ আল জুলুয়ি গোত্রের সদস্য। আল সৌদের সাথে এই গোত্রের বৈবাহিক সম্পর্ক ছিল।


title: খালিদ বিন আবদুল আজিজ

text: খালিদের একমাত্র আপন ভাই প্রিন্স মুহাম্মদ বিন আবদুল আজিজ। তার বোন আল আনুদের সাথে আবদুল আজিজ ইবনে সৌদের আপন ভাই সাদ বিন আবদুর রহমানের ছেলের বিয়ে হয়। প্রথমে সাদের ছেলে সৌদ বিন সাদের সাথে বিয়ে হয়। সৌদ বিন সাদ মারা যাওয়ার পর আরেক ছেলে ফাহাদ বিন সাদের সাথে তার বিয়ে হয়।


title: খালিদ বিন আবদুল আজিজ

text: ১৪ বছর বয়সে খালিদ বিন আবদুল আজিজকে বাদশাহ আবদুল আজিজ ইবনে সৌদ মরুভূমির বিভিন্ন গোত্রের কাছে তাদের দাবি ও সমস্যা শোনার জন্য পাঠান। ১৯৩২ সালে প্রিন্স ফয়সালের স্থলে প্রিন্স খালিদকে হেজাজের শাসক নিযুক্ত করা হয় এবং ফয়সালকে স্বরাষ্ট্রমন্ত্রী করা হয়। ১৯৩৪ সাল পর্যন্ত খালিদ এই পদে ছিলেন। খালিদ সৌদি সেনাবাহিনীতে যোগ দেন এবং ১৯৩৪ সালে ইয়েমেনি বাহিনীর বিরুদ্ধে লড়াই করেন। যুদ্ধের পর প্রিন্স খালিদ তাইফ কনফারেন্সে সৌদি প্রতিনিধিদলের চেয়ারম্যান হন।


title: খালিদ বিন আবদুল আজিজ

text: ১৯৩৪ সালে খালিদ স্বরাষ্ট্রমন্ত্রী হন এবং শান্তি আলোচনা সমূহে সৌদি প্রতিনিধি হিসেবে অংশ নেন। ১৯৩৯ সালে তিনি ফিলিস্তিন নিয়ে লন্ডনে অনুষ্ঠিত সেন্ট জেমস সম্মেলনে অংশ নেন। এখানে তিনি সৌদি প্রতিনিধিদলের প্রধান প্রিন্স ফয়সাল বিন আবদুল আজিজের সহকারী হিসেবে যোগ দেন। বিভিন্ন বৈদেশিক মিশনে ফয়সালের সাথে যোগ দেয়ার মাধ্যমে ভবিষ্যতে দেশ শাসন বিষয়ে তিনি জ্ঞানলাভ করতে থাকেন। সৌদি প্রতিনিধি হিসেবে তার ভ্রমণের কারণে তিনি পরিচিত মুখ হয়ে উঠেন। বৈদেশিক নীতির সিদ্ধান্ত বিষয়ে সংবাদমাধ্যমকে জানাতে তিনি অনেক বেশি উদার ছিলেন।


title: খালিদ বিন আবদুল আজিজ

text: ১৯৪৩ সালের সেপ্টেম্বরে প্রিন্স ফয়সাল ও প্রিন্স খালিদকে যুক্তরাষ্ট্রে আমন্ত্রণ জানানো হয়। তৎকালীন ভাইস প্রেসিডেন্ট হ্যারি এস. ট্রুম্যান তাদের সম্মানে হোয়াইট হাউজে নৈশভোজের আয়োজন করেন। তারা প্রেসিডেন্ট ফ্রাঙ্কলিন ডি. রুজভেল্টের সাথে সাক্ষাত করেছেন। সফরের সময় তারা সরকারি অতিথি ভবন ব্লেয়ার হাউজে অবস্থান করেছেন। সরকারিভাবে বিশেষ ট্রেনে করে তাদের যুক্তরাষ্ট্রের পশ্চিম উপকূল ভ্রমণের ব্যবস্থা করা হয়। একজন বিদেশি কূটনৈতিক এসময় প্রিন্স খালিদকে চমৎকার মানুষ হিসেবে বর্ণনা করেছেন।


title: খালিদ বিন আবদুল আজিজ

text: ১৯৬২ সালে প্রিন্স খালিদ ডেপুটি প্রধানমন্ত্রী নিযুক্ত হন। এর মাধ্যমে তার উত্তরাধিকারী হওয়ার সম্ভাবনা বৃদ্ধি ফুটে উঠে। বাদশাহ সৌদ বিন আবদুল আজিজ ও প্রিন্স ফয়সালের মধ্যে দ্বন্দ্বের সময় খালিদ ফয়সালকে সমর্থন দেন।


title: খালিদ বিন আবদুল আজিজ

text: ১৯৬৫ সালে খালিদ বিন আবদুল আজিজকে তার বড় ভাই প্রিন্স মুহাম্মদ বিন আবদুল আজিজের বদলে যুবরাজ হিসেবে ঘোষণা করা হয়। প্রথমে প্রিন্স খালিদ ডেপুটি প্রিমিয়ার হিসেবে নিয়োগ পান। তার মূল দায়িত্ব ছিল মন্ত্রীদের কাউন্সিলের সব সাংগঠনিক ও নির্বাহী কাজ তদারক করা। বাদশাহ ফয়সালের পক্ষ থেকে তিনি মক্কা প্রদেশের বিষয়াদি দেখাশোনার কাজও করতেন। দৈনন্দিন বিষয়ে তিনি সক্রিয় ছিলেন না কিন্তু ফয়সালের অনুপস্থিতিতে বিভিন্ন মিটিং বা অনুষ্ঠানে তার প্রতিনিধি হিসেবে থাকতেন। যুক্তরাষ্ট্রের উন্মুক্ত করা ১৯৭১ সালের দলিল মোতাবেক এসময় খালিদ গোত্রীয় নেতা, ধর্মীয় কর্তৃপক্ষ ও এসময় ন্যাশনাল গার্ডের প্রধান প্রিন্স আবদুল্লাহ বিন আবদুল আজিজের সমর্থন লাভ করেছিলেন।


title: খালিদ বিন আবদুল আজিজ

text: ১৯৭৫ সালের ২৫ মার্চ বাদশাহ ফয়সাল নিহত হওয়ার পর খালিদের শাসনকাল শুরু হয়। ফয়সাল মারা যাওয়ার পর আল সৌদের পাঁচজন সিনিয়র সদস্যের বৈঠকের পর তারা বাদশাহ ঘোষণা করা হয়। একইসাথে তিনি সৌদি আরবের প্রধানমন্ত্রীর পদও পান।


title: খালিদ বিন আবদুল আজিজ

text: বিভিন্ন রিপোর্টে তাকে শুধু আনুষ্ঠানিক প্রধান বলা হলেও বাস্তবতা তদ্রুপ ছিল না। সকল গুরুত্বপূর্ণ বিষয়ে সিদ্ধান্ত তিনি নিতেন। ফয়সালের চালু করা নিয়মানুযায়ী বাদশাহ পারিবারিক বিষয়ে চূড়ান্ত নিয়ামক ছিলেন। তার কিছু বৈশিষ্ট্যের কারণে সম্মানিত বাদশাহ হিসেবে তার ভাবমূর্তি গড়ে উঠে। তিনি সৌদি আরবের ঐতিহ্যগত প্রথাপ্রতিষ্ঠানের সাথে ভালো সম্পর্ক রেখেছেন। তাই অন্যান্য প্রিন্স ও দেশের ক্ষমতাশালী শক্তিগুলোর কাছ থেকে তিনি সমর্থন পান।


title: খালিদ বিন আবদুল আজিজ

text: বাদশাহ খালিদের শাসনামলে সৌদি আরবে ব্যাপক উন্নয়ন হয়। ফলে সৌদি আরব অন্যতম ধনী দেশ হয়ে উঠে। তিনি প্রাথমিকভাবে কৃষি উন্নয়নের মাধ্যমে দেশের অভ্যন্তরীণ কাজে মন দেন। জুবাইল ও ইয়ানবু শিল্পনগর তার সময় তৈরী করা হয়। এছাড়াও অনেক স্কুল এসময় প্রতিষ্ঠা করা হয়। ১৯৭৫ সালে ৩০২৮টি এলিমেন্টারি স্কুল, ৬৪৯টি সেকেন্ডারি স্কুল ও ১৮২টি হাইস্কুল ছিল। ১৯৮০ সালে তা বেড়ে ৫৩৭৩টি এলিমেন্টারি স্কুল, ১৩৭৭টি সেকেন্ডারি স্কুল ও ৪৫৬টি হাইস্কুলে দাঁড়ায়। কিং ফয়সাল ইউনিভার্সিটি প্রতিষ্ঠা এসময়ের আরেকটি গুরুত্বপূর্ণ পদক্ষেপ।


title: খালিদ বিন আবদুল আজিজ

text: সাবেক বাদশাহ ফয়সাল কঠোর অর্থনৈতিক নীতির কারণে অর্থনৈতিক উপকার হয় এবং দেশের বাণিজ্য ও অর্থনীতি ফুলে উঠে। এই সময়ের উল্লেখযোগ্য অর্জনের মধ্যে রয়েছে ১৯৭৫ সালে চালু করা পাঁচ বছরব্যপী পরিকল্পনা যার মাধ্যমে সৌদি অবকাঠামো ও স্বাস্থ্যসেবা গড়ে তোলার লক্ষ্যস্থির করা হয়। বাদশাহ খালিদ তৃতীয় উন্নয়ন পরিকল্পনা চালু করেন। ১৯৮০ সালের মে মাসে ২৫০ বিলিয়ন মার্কিন ডলারের বাজেট পরিকল্পনা করা হয়।


title: খালিদ বিন আবদুল আজিজ

text: তার শাসনামলে রাজনৈতিক ক্ষমতা রাজপরিবারের মধ্যে আরো কেন্দ্রীভূত হয়। ১৯৭৫ সালের মার্চে মন্ত্রীসভার পুনর্বিন্যাসের পর খালিদ যুবরাজ ফাহাদকে ডেপুটি প্রধানমন্ত্রী ও আবদুল্লাহকে দ্বিতীয় ডেপুটি প্রধানমন্ত্রী ঘোষণা দেন। যুবরাজ ও ডেপুটি প্রধানমন্ত্রী হিসেবে নিয়োগের ফলে ফাহাদের ক্ষমতা বৃদ্ধি পায়।


title: খালিদ বিন আবদুল আজিজ

text: ১৯৭৫ সালে মিউনিসিপাল ও আঞ্চলিক মন্ত্রণালয় প্রতিষ্ঠা করা হয় এবং প্রিন্স মাজিদ বিন আবদুল আজিজ এর মন্ত্রী নিয়োগ পান। এছাড়াও প্রিন্স মুতাইব বিন আবদুল আজিজ জনসংশ্লিষ্ট কাজের মন্ত্রী নিয়োগপ্রাপ্ত হন। এই দুই নিয়োগের ফলে মন্ত্রীসভায় সুদাইরি সেভেন বলে পরিচিতদের প্রভাব হ্রাস পায়। খালিদ প্রিন্স সৌদ বিন ফয়সালকে পররাষ্ট্রমন্ত্রী নিয়োগ দেন। উপরন্তু শিল্প ও বিদ্যুত মন্ত্রণালয় খালিদ কর্তৃক প্রতিষ্ঠিত হয়। তার বড় ভাই প্রিন্স মুহাম্মদ তার অন্যতম প্রধান উপদেষ্টা ছিলেন। সকল রাজনৈতিক ইস্যুতে তারা মূলত একসাথে কাজ করেছেন।


title: খালিদ বিন আবদুল আজিজ

text: ১৯৭৯ সালের ২০ নভেম্বর প্রায় ৫০০ জন হামলাকারী মসজিদুল হারাম অবরোধ করে। এই হামলার খবর রিয়াদে পৌছালে সামরিক বাহিনী ব্যবহারের জন্য বাদশাহ খালিদ উলামাদের সাথে আলোচনা করেন। প্রথমে উলামা সরাসরি উত্তর দেয়া থেকে বিরত ছিলেন। প্রায় ৩৬ ঘন্টা পর তারা শক্তিপ্রয়োগের পক্ষে মত দেন। এসময় যুবরাজ ফাহাদ বিন আবদুল আজিজ তিউনিসিয়ায় আরব সম্মেলনে অংশ নিচ্ছিলেন এবং ন্যাশনাল গার্ডের কমান্ডার প্রিন্স আবদুল্লাহ বিন আবদুল আজিজ সরকারি সফরে মরক্কো ছিলেন। তাই প্রতিরক্ষামন্ত্রী প্রিন্স সুলতান ও স্বরাষ্ট্রমন্ত্রী প্রিন্স নায়েফকে দায়িত্ব দেয়া হয়। অবরোধকারীদের কাছ থেকে মসজিদ পুনরুদ্ধারের পর ৬৩ জনকে মৃত্যুদন্ড দেয়া হয়। ১৯৮০ সালের ৯ জানুয়ারি আটটি ভিন্ন শহরে এই দন্ড কার্যকর হয়।


title: খালিদ বিন আবদুল আজিজ

text: ১৯৭৯ সালে পূর্বাঞ্চলীয় প্রদেশের শিয়া সংখ্যালঘুরা প্রতিবাদ শুরু করে এবং এতে বেশ কয়েকজন প্রতিরবাদকারী গ্রেপ্তার হন। ১৯৮০ সালে তারা মুক্তি পায়। তাদের মুক্তি দেয়ার পর খালিদ ও যুবরাজ ফাহাদ পূর্বাঞ্চলীয় অঞ্চলের বিভিন্ন শহরে সফর করেন। ১৯৮০ সালে সৌদি আরব আরামকোর পূর্ণ নিয়ন্ত্রণ পায়।


title: খালিদ বিন আবদুল আজিজ

text: খালিদ তার পূর্বসূরি ফয়সালের মত আন্তর্জাতিক বিষয়ে বেশি আগ্রহী না হলেও তার শাসনামলে বেশ কিছু আন্তর্জাতিক ঘটনা সংঘটিত হয়। এর মধ্যে রয়েছে ইরানি বিপ্লব, আনোয়ার সাদাতের হত্যাকান্ড ও আফগানিস্তানে সোভিয়েত আগ্রাসন যার সবগুলোই সৌদি আরবের উপর প্রভাব ফেলে।


title: খালিদ বিন আবদুল আজিজ

text: ১৯৭৫ সালের এপ্রিলে আল বুরাইমি মরূদ্যান নিয়ে চুক্তি খালিদের প্রথম কূটনৈতিক সফলতা। এখানে আবুধাবি, ওমান ও সৌদি আরবের সীমানা একসাথে মিলিত হয়। অনেক বছর ধরে তাদের মধ্যে সীমানা বিরোধ চলছিল। খালিদ তাই দীর্ঘস্থায়ী সমাধানের লক্ষ্য হাতে নেন। এই কাজে সফলতা তার দক্ষতা প্রমাণ করতে সহায়তা করেছে।


title: খালিদ বিন আবদুল আজিজ

text: ১৯৭৫ সালের ডিসেম্বরে খালিদ দামেস্ক সফর করেন এবং সিরিয়ার রাষ্ট্রপতি হাফিজ আল আসাদের সাথে সাক্ষাত করেন। গৃহযুদ্ধ কবলিত লেবাননের মুসলিমদের সমর্থনের উপায় নিয়ে তাদের মধ্যে আলোচনা হয়। যুদ্ধে সিরিয়ার ভূমিকার প্রতি সৌদি আরব সমর্থন জানায়।


title: খালিদ বিন আবদুল আজিজ

text: ১৯৭৬ সালের এপ্রিলে সম্পর্ক উন্নয়নের জন্য খালিদ উপসাগরীয় দেশগুলোতে সফরে যান। তিনি কয়েকটি সম্মেলন আহ্বান করেন এবং ১৯৮১ সালে গালফ কোঅপারেশন কাউন্সিলের (জিসিসি) উদ্বোধন করেন। বাহরাইন, কুয়েত, ওমান, কাতার ও সংযুক্ত আরব আমিরাত নিয়ে জিসিসি গঠিত হয়।


title: খালিদ বিন আবদুল আজিজ

text: ১৯৭৯ সালে ইরানে ইসলামি বিপ্লবের পর খালিদ ইমাম খোমেনিকে শুভেচ্ছা বার্তা পাঠান এবং বলেন যে ইসলামি ভ্রাতৃত্ব দুই দেশের সম্পর্ক ঘনিষ্ঠ করতে পারে। তিনি এও বলেন যে ইরানে ইসলামি প্রজাতন্ত্র প্রতিষ্ঠা দুই দেশের সহযোগীতায় প্রভাব ফেলবে না। তবে তার এসব উদ্যোগ সফল হয়নি। পরবর্তীতে ১৯৮০ সালে শুরু হওয়া ইরান-ইরাক যুদ্ধে সৌদিদের সমর্থন ইরাকের দিকে চলে যায়।


title: খালিদ বিন আবদুল আজিজ

text: ১৯৮০ সালের এপ্রিলে "ডেথ অব এ প্রিন্সেস" নামক ডকুমেন্টরি প্রচার করায় প্রতিবাদ হিসেবে বাদশাহ খালিদ ব্রিটেন সফর বাতিল করেন। এতে প্রিন্স মুহাম্মদ বিন আবদুল আজিজের নাতনি প্রিন্সেস মিশাল বিন ফাহাদের মৃত্যুদন্ড তুলে ধরা হয়। অনৈতিক সম্পর্কের কারণে মিশালের মৃত্যুদন্ড হয়েছিল। ১৯৭৯ সালের ফেব্রুয়ারিতে রাণী দ্বিতীয় এলিজাবেথ সৌদি আরব সফর করার পর সেবছরের জুনে তিনি বাদশাহ খালিদকে আমন্ত্রণ জানিয়েছিলেন।


title: খালিদ বিন আবদুল আজিজ

text: এই অঞ্চলে কমিউনিস্ট আগ্রাসন প্রতিহত করার জন্য বাদশাহ খালিদ যুক্তরাষ্ট্রের তৎকালীন রাষ্ট্রপতি জিমি কার্টারের সাথে দ্রুতগামী যুদ্ধবিমান ক্রয় নিয়ে আলোচনা করেন। ১৯৮২ সালে ষাটটি এফ-১৫ বিমানের চালান সৌদি আরবে এসে পৌছায়। খালিদ তার সফরের জন্য অপারেটিং রুমযুক্ত একটি বোয়িং ৭৪৭ বিমানও কেনেন। দেশের উন্নয়নের জন্য বিদেশি শ্রমিকদের নিয়োগ দেয়া তিনি শুরু করেন।


title: খালিদ বিন আবদুল আজিজ

text: খালিদ হৃদযন্ত্র সমস্যায় ভোগার কারণে দীর্ঘ সময় যুবরাজ ফাহাদ বেশিরভাগ দায়িত্বপালন করেছেন। ১৯৭০ সালে খালিদ হৃদরোগে আক্রান্ত হন এবং ১৯৭২ সালে তার হৃদযন্ত্রে অপারেশন করা হয়। ১৯৭৮ সালের ৩ অক্টোবর দ্বিতীয়বার তার হার্ট সার্জারি করা হয়। ১৯৮০ সালের ফেব্রুয়ারিতে খালিদ হালকা হৃদরোগে আক্রান্ত হন।


title: খালিদ বিন আবদুল আজিজ

text: বাদশাহ খালিদ চারবার বিয়ে করেছেন। তার চার ছেলে ও ছয় মেয়ে ছিল। তার কনিষ্ঠ ছেলে ফয়সাল বিন খালিদ আসিরের গভর্নর ছিলেন।


title: খালিদ বিন আবদুল আজিজ

text: খালিদ দয়ালু, অনুরাগী ও ভাইবোনদের প্রিয় পাত্র ছিলেন। তিনি বাজপাখি দিয়ে শিকার ও অশ্বারোহণ পছন্দ করতেন। এ কারণে বর্ণনার সময় তাকে মরুভূমির মানুষ বলা হয়। ১৯৫৫ সালে তিনি প্রথম টয়োটা ল্যান্ডক্রুসার কেনেন। ১৯৭৫ সালের ডিসেম্বরে দীর্ঘতম ও উৎকৃষ্ট কেডিলাক গাড়ি কেনেন।


title: খালিদ বিন আবদুল আজিজ

text: ১৯৮২ সালের ১৩ জুন তাইফে বাদশাহ খালিদ হৃদরোগে আক্রান্ত হয়ে মারা যান। একই দিন তার লাশ মক্কায় আনা হয়। মসজিদুল হারামে জানাজার পর রিয়াদের আল আউদ কবরস্থানে তাকে দাফন করা হয়। কাতার, কুয়েত, জিবুতি, সংযুক্ত আরব আমিরাত, বাহরাইন ও মিশর থেকে নেতৃবৃন্দ তার জানাজায় অংশ নেয়।


title: খালিদ বিন আবদুল আজিজ

text: রিয়াদের কিং খালিদ ইন্টারন্যাশনাল এয়ারপোর্ট ও কিং খালিদ আই স্পেশালিস্ট হসপিটাল, পূর্বাঞ্চলীয় প্রদেশের কিং খালিদ মিলিটারি সিটি ও কিং খালিদ মেডিকেল সিটি তার নামে নামকরণ করা হয়েছে। তার পরিবার কিং খালিদ ফাউন্ডেশন প্রতিষ্ঠা করেছে। তার ছেলে আবদুল্লাহ বিন খালিদ এর প্রধান।


title: খালিদ বিন আবদুল আজিজ

text: ১৯৮১ সালের জানুয়ারি বাদশাহ খালিদ জাতিসংঘ থেকে স্বর্ণপদক লাভ করেন। বৈশ্বিক শান্তি ও সহযোগিতা বৃদ্ধিতে কাজ করা মুখপাত্রদের এই সর্বোচ্চ পদক দেয়া হয়। এছাড়াও ইসলামি ভ্রাতৃত্ব বৃদ্ধির জন্য ১৯৮১ সালে খালিদ কিং ফয়সাল ইন্টারন্যাশনাল প্রাইজ লাভ করেন।


title: সূরা আল-আনকাবূত

text: আল আনকাবূত ,(মাকড়শা) (), (পিপীলিকা) মুসলমানদের ধর্মীয় গ্রন্থ কুরআনের ২৯ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৬৯টি।


title: সূরা আল-আনকাবূত

text:
بِسْمِ اللّهِ الرَّحْمـَنِ الرَّحِيمِ
আল্লাহর নাম দিয়ে শুরু করছি যিনি পরম করুণাময়, অতি দয়ালু।


title: সূরা আল-আনকাবূত

text:
১) আলিফ-লাম-মীম।
২) মানুষ কি মনে করে যে, তারা একথা বলেই অব্যাহতি পেয়ে যাবে যে, আমরা বিশ্বাস করি এবং তাদেরকে পরীক্ষা করা হবে না?
৩)আমি তাদেরকেও পরীক্ষা করেছি, যারা তাদের পূর্বে ছিল। আল্লাহ অবশ্যই জেনে নেবেন যারা সত্যবাদী এবং নিশ্চয়ই জেনে নেবেন মিথ্যুকদেরকে।
৪)যারা মন্দ কাজ করে, তারা কি মনে করে যে, তারা আমার হাত থেকে বেঁচে যাবে? তাদের ফয়সালা খুবই মন্দ।
৫)যে আল্লাহর সাক্ষাত কামনা করে, আল্লাহর সেই নির্ধারিত কাল অবশ্যই আসবে। তিনি সর্বশ্রোতা, সর্বজ্ঞানী।


title: সূরা আল-আনকাবূত

text:
৬) যে কষ্ট স্বীকার করে, সে তো নিজের জন্যেই কষ্ট স্বীকার করে। আল্লাহ বিশ্ববাসী থেকে বে-পরওয়া।
৭) আর যারা বিশ্বাস স্থাপন করে ও সৎকর্ম করে, আমি অবশ্যই তাদের মন্দ কাজ গুলো মিটিয়ে দেব এবং তাদেরকে কর্মের উৎকৃষ্টতর প্রতিদান দেব।
৮) আমি মানুষকে পিতা-মাতার সাথে সদ্ব্যবহার করার জোর নির্দেশ দিয়েছি। যদি তারা তোমাকে আমার সাথে এমন কিছু শরীক করার জোর প্রচেষ্টা চালায়, যার সম্পর্কে তোমার কোন জ্ঞান নেই, তবে তাদের আনুগত্য করো না। আমারই দিকে তোমাদের প্রত্যাবর্তন। অতঃপর আমি তোমাদেরকে বলে দেব যা কিছু তোমরা করতে।
৯) যারা বিশ্বাস স্থাপন করে ও সৎকাজ করে, আমি অবশ্যই তাদেরকে সৎকর্মীদের অন্তর্ভুক্ত করব।
১০) কতক লোক বলে, আমরা আল্লাহর উপর বিশ্বাস স্থাপন করেছি; কিন্তু আল্লাহর পথে যখন তারা নির্যাতিত হয়, তখন তারা মানুষের নির্যাতনকে আল্লাহর আযাবের মত মনে করে। যখন আপনার পালনকর্তার কাছ থেকে কোন সাহায্য আসে তখন তারা বলতে থাকে, আমরা তো তোমাদের সাথেই ছিলাম। বিশ্ববাসীর অন্তরে যা আছে, আল্লাহ কি তা সম্যক অবগত নন?


title: ফিলিপাইন সুপার লিগা

text: ফিলিপাইন সুপার লিগা ( পিএসএল) ফিলিপাইনে প্রথম কর্পোরেট ক্লাব ভলিবল লীগ। এটা স্পোর্টসকোর ইভেন্ট ম্যানেজমেন্ট এবং কনসালটেনসি কোম্পানী দ্বারা সংগঠিত হয়। এই লীগ সাবেক কলেজ খেলোয়াড়দের জন্য আয়োজন করা হয়ে থাকে, যাতে তারা তাদের ভলিবল খেলা কর্মজীবনের সঙ্গে অবিরত থাকতে পারে।


title: ফিলিপাইন সুপার লিগা

text: পিএসএল উদ্বোধনী টুর্নামেন্ট সময় একটি নারী লীগ হিসাবে শুরু হয়। পরবর্তী টুর্নামেন্ট পুরুষদের বিভাগ যোগ করা হয়েছিল।


title: ফিলিপাইন সুপার লিগা

text: পিএসএল এর চেয়ারম্যান হলেন ফিলিপ এলা জুইকো যিনি রামন সুজারার সভাপতি এবং ডা: আর্দ্রিয়ান লরেল এর কমিশনার।


title: আনোয়ার সাদাত

text: মুহাম্মদ আনোয়ার আল-সাদাত ( "" ; ২৫ ডিসেম্বর ১৯১৮ – ৬ অক্টোবর ১৯৮১) ছিলেন মিশরের তৃতীয় রাষ্ট্রপতি। ১৯৭০ সালের ১৫ অক্টোবর থেকে ১৯৮১ সালের ৬ অক্টোবর নিহত হওয়ার আগ পর্যন্ত তিনি এই দায়িত্বপালন করেছেন। সাদাত ছিলেন ১৯৫২ সালের বিপ্লবে বাদশাহ ফারুককে ক্ষমতাচ্যুতকারী স্বাধীন অফিসারদের মধ্যে অন্যতম সিনিয়র অফিসার এবং জামাল আবদেল নাসেরের ঘনিষ্ঠ সহযোগী। নাসেরের অধীনে সাদাত দুই দফায় ভাইস প্রেসিডেন্টের দায়িত্বপালন করেছেন এবং ১৯৭০ সালে নাসেরের উত্তরসুরি হিসেবে রাষ্ট্রপতি হন।


title: আনোয়ার সাদাত

text: ১১ বছরের রাষ্ট্রপতিত্বকালে আনোয়ার সাদাত মিশরে অনেক পরিবর্তন আনেন। নাসেরবাদের অনেক রাজনৈতিক ও অর্থনৈতিক ধারাকে বিদায় দেয়া হয়, বহুদলীয় প্রথার প্রবর্তন করা হয় এবং ইনফিতাহ নামক অর্থনৈতিক নীতি চালু করা হয়। ১৯৭৩ সালে মিশরের সিনাই উপদ্বীপ উদ্ধারের জন্য ইয়ম কিপুর যুদ্ধে তিনি মিশরের নেতৃত্ব দেন। ১৯৬৭ সালে ছয়দিনের যুদ্ধে ইসরায়েল তা দখল করে নিয়েছিল। এ কারণে মিশর ও আরব বিশ্বে তার জনপ্রিয়তা বৃদ্ধি পায়। এরপর তিনি ইসরায়েলের সাথে আলোচনায় বসেন এবং মিশর-ইসরায়েল শান্তি চুক্তি স্বাক্ষরিত হয়। চুক্তির কারণে আনোয়ার সাদাত ও ইসরায়েলের প্রধানমন্ত্রী মেনাখেম বেগিম শান্তিতে নোবেল পুরস্কার পান। চুক্তির ফলে মিশর সিনাই উপদ্বীপ ফিরে পায়। সাধারণ ভাবে মিশরীয়দের কাছে তা জনপ্রিয় হলেও মুসলিম ব্রাদারহুড ও বামপন্থিরা ফিলিস্তিনি রাষ্ট্রের ব্যাপারে কোনো প্রচেষ্টা না থাকায় তা প্রত্যাখ্যান করে। বাকি আরব বিশ্বের সাথে আলোচনা না করে ইসরায়েলের সাথে শান্তিচুক্তিকে সুদান ছাড়া বাকি আরব দেশগুলো ও প্যালেস্টাইন লিবারেশন অর্গানাইজেশন প্রতিবাদ করে। ফিলিস্তিন ইস্যুতে তাদের সাথে আলোচনা প্রত্যাখ্যান করায় ১৯৭৯ থেকে ১৯৮৯ সাল পর্যন্ত আরব লীগে মিশরের সদস্যপদ স্থগিত ছিল। তার হত্যাকান্ডে পেছনে এই শান্তিচুক্তি ভূমিকা পালন করেছে।


title: সিলেটের শিক্ষা প্রতিষ্ঠানের তালিকা

text: এটি বাংলাদেশের সিলেট জেলার শিক্ষা প্রতিষ্ঠানের তালিকা।